Palestine Aa Eku Thibikan Dhakkuvaidhinumah Dhidha Aai Eku Dhivehin Balcony Thakah - Vaguthu\nއަދަދުތައް ދަށަށް، ނަމަވެސް ނުރައްކާ މައްޗަށް! - 20 ގަޑިއިރު ކުރިން\nފަލަސްތީނާ އެކު ތިބިކަން ދައްކުވައިދިނުމަށް ދިދަ އާއި އެކު ދިވެހިން ބެލްކަނީތަކަށް\n3 ހަފްތާ ކުރިން ( މެއި 16, 2021 )\nދިވެހިން ފަލަސްތީނާއެކު ތިބިކަން ދައްކުވައިދޭން ބޭއްވި ހާއްސަ ހަރަކާތެއް\nއިސްރާއީލުން ފަލަސްތީނަށް ދެމުން ގެންދާ ހަމަލާތައް ކުށްވެރިކޮށް ދިވެހި ރައްޔިތުން ފަލަސްތީނާއެކު ތިބިކަން މުޅި ދުނިޔެއަށް އަންގައިދިނުމުގެ ގޮތުން ރާއްޖެއިން ހާއްސަ ހަރަކާތެއް ކުރިއަށް ގެންދިއުމަށް ނިންމައިފިއެވެ.\nމިހާރު އިސްރާއީލުންް ފަލަސްތީނަށް ދެމުންގެންދާ ހަމަލާތަކުގައި ފަލަސްތީނުގެ ކުށެއް ނެތް އެތައް ރައްޔިތުންނެއް އަންނަނީ ޝަހީދުވަމުންނެވެ.\nމި ހަމަލާތައް ކުށްވެރިކޮށް ދިވެހި ޒުވާނުންތަކެއް އިސްނަގައިގެން ވަނީ އަންނަ އަންގާރަ ދުވަހު ހާއްސަ ހަރަކާތްތަކެއް ބޭއްވުމަށް ނިންމާފައެވެ.\nމި ހަރަކާތުގެ ބޭނުމަކީ ދިވެހިން ތިބީ ފަލަސްތީނާއެކު ކަން އަންގައި ދިނުމަށްޓަކައި ކޮންމެ ގެއަކުން ވެސް އެ ގައުމުގެ ދިދަ އާއި ދިވެހި ހިފައިގެން ބެލެކަންޏަށް ނުވަތަ ގޭގެ ދޮރުމައްޗަށް ނުކުތުމެވެ.\n"އަޅުގަނޑުމެން ދިވެހި ރައްޔިތުން ތިއްބެވީ ފަލަސްތީނާއެކުކަން ދައްކަވާ"/\n"ދިވެހި ރާއްޖެ ފަލަސްތީނާއެކު" މި ޝިއާރުގެ ދަށުން ކުރިއަށްގެންދާ މި ހަރަކާތް އޮންނާނީ އަންނަ އަންގާރަ ދުވަހުގެ ހަވީރު 16:00 ގައެވެ.\n"ހުރިހާ ބޭފުޅުންވެސް ފަލަސްތީންގެ ދިދައެއް ހިއްޕަވައިގެން ގޭގެ ބެލްކަންޏަށް ނުކުމެ މި އިވެންޓްގައި ބައިވެރިވެލައްވާ". މި އިވެންޓް އިންތިޒާމް ކުރާ ފަރާތްތަކުން މީސް މީޑިއާއަށް ދޫކޮށްލި ޕޯސްޓްގައި ވެއެވެ.\nމި ހަރަކާތްތައް ކުރިއަށް ގެންްދިއުމުގެ މައިގަނޑު ބޭނުމަކީ ދިވެހިން ފަލަސްތީނާ އެކު ތިބިކަން ދައްކުވައިދިނުމަށް ކަމަށް މި ހަރަކާތް އިންތިޒާމްކުރާ ފަރާތްތަކުން ދަނީ ބުނަމުންނެވެ.\nއިސްރާއީލުން ފަލަސްތީންގެ ޣައްޒާ އަށް ދިން ހަމަލާތަކުގައި މިހާތަނަށް 100 އަށް ވުރެ ގިނަ މީހުން ވަނީ ޝަހީދުވެފައެވެ. އިސްރާއީލުން ތަކުރާރުކޮށް ބުނަމުން ދަނީ ޣައްޒާއަށް ދެމުންދާ ހަމަލާތައް ހުއްޓާނުލާ ކުރިއަށް ގެންދާނެ ކަމަށެވެ.\nވެރިކަން ބަދަލުވިޔަސް އިސްރާއީލްގެ އަނިޔާވެރިކަން ބަދަލެއް ނުވާނެ - ފަލަސްތީން\nފަލަސްތީނާއި މެދު ތަފާތު ކުރުން ގެންގުޅޭތީ ފޭސްބުކްގެ އާމްދަނީ ދަށަށް!\nމެއި 16, 2021 16:08\nގިނަ ގިނަ އިން ދުއާ ކުރަން ވީ އެވެ.\nބެލްކަންޏަކަށް ނޫން. މަގުތަކަށް ނުކުންނާނީ\nމެއި 16, 2021 19:24\nބެލްކަނި ތަ ނޫނީ މަގު މައްޗަށް ތަ. އަނެއްކަ އަނެއް ކްލަސްޓަރ


އަމިއްލަ ރަށް ނޫން އެހެންރަށަކަށް ދުވަހަކުވެސް ނުދާ ދިވެއްސެއްގެ ވާހަކަ | Meedhoo.com\nHome މީހުން އަމިއްލަ ރަށް ނޫން އެހެންރަށަކަށް ދުވަހަކުވެސް ނުދާ ދިވެއްސެއްގެ ވާހަކަ\nތަންކޮޅެއްފަހުން ކައިރިހިސާބެއްގެ ސައިހޮޓަލެއްގެ ސޭޓަކަށް އުޅުނު ކުއްޖަކާ ލޯބީގެ ގޮތުން ގުޅިއްޖެއެވެ. އެކުއްޖާގެ ގޭގެ މަސައްކަތްކޮށްލަދީ މިހެން އުޅެމުންގޮސް ވީގޮތަކީ އެކުއްޖާގެ ވިސްނުން ބަދަލުވީއެވެ. ކައިވެންޏަށް ނޫނެކޭ ބުނީއެވެ. އެހިސާބުން އަނެއްކާވެސް އަލިމަނިކުފާނުގެ ލޯބީގެ ހަޔާތުގައި ވިންދުޖެހުން ހުއްޓުނީއެވެ.


Ginabayaku evve kulhivaru belumuge furusatheh nudheynan: Police | ThePress\nތަންތަނުގައި ބޮޑު ސްކްރީން ހަރުކޮށްގެން ގިނަ ބަޔަކު އެއްތަނަކަށް އެއްވެ ކުޅިވަރު މުބާރާތްތައް ބެލުމުގެ އިންތިޒާމުތައް ބައެއް ފަރާތްތަކުން ރާވަމުން ދާ ކަމުގެ މައުލޫމާތު ފުލުހުންނަށް ލިބިފައިވާ ކަމަށާ އެފަދަ ފުރުސަތެއް ނެދޭނެ ކަމަށް މޯލްޑިވްސް ޕޮލިސް ސާވިސް އިން ބުނެފިއެވެ.\nފުލުހުން އިތުރަށް ބުނެފައި ވަނީ މިއީ އެންމެން އެކުގައި ކުރާ މަސައްކަތުން މި ހާލަތު ބަދަލުކޮށް، އިތުރު ލުއިތަކެއް ދެވޭނެ ހާލަތަކަށް ދިއުމަށްޓަކައި ހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ މިންގަނޑުތަކާ އެއްގޮތަށް އަމަލުތައް ބަހައްޓަވަންވީ ވަގުތުކަމަށެވެ.\nފުލުހުން މިފަދައިން ބުނެފައި މިވަނީ މިރޭޔޫރޯ ފްޓްބޯޅަ މުބާރާތް ފެށޭތީ، ބައެއް ފަރާތްތަކުން ގިނަ ބަޔަކަށް އެއްފަހަރާ ބެލޭނެހެން ބޮޑުސްކްރީން ހަރުކޮށް ހަދާތީއެވެ.\nހަބަރު ޔޫރޯ 2020 ޕޮލިސް


Bahuge acadamy in Online adhaby eid eh beyvumah hamajassaifi - AO News\nއާއްމުކޮށް ހުޅުވާލައިގެން އޮންލައިން އަދަބީ އީދެއް ބާއްވަން ދިވެހިބަހުގެ އެކެޑަމީން ހަމަޖައްސައިފިއެވެ.\nދިވެހި ބަހުގެ އެކަޑަމީން ވިދާޅުވާ ގޮތުގައި އޮންލައިން އަދަބީ އީދެއް ބާއްވަން ހަމަޖެއްސުމުގެ ބޭނުމަކީ ދިވެހި އަދަބު ކުރިއަރުވާ އަދަބީ އުފެއްދުންތައް ހުށަހެޅުމުގެ ހުނަރު ތަރައްޤީކޮށް ދެމެހެއްޓުމެވެ.\nމި އަދަބީ އީދު ޚާއްޞަކޮށްފައިވާ މައިގަނޑު3އުމުރު ފުރައަކީ:\n10އަހަރާއި 13 އަހަރާ ދެމެދުގެ އުމުރުފުރާ\n13 އަހަރާއި 17 އަހަރާ ދެމެދުގެ އުމުރުފުރާ\n17އަހަރާއި 20 އަހަރާ ދެމެދުގެ އުމުރުފުރާ\nއަދަބީ އީދުގައި ކުރިއަށް ގެންދިޔުމަށް ހަމަޖެހިފައިވާ މުބާރާތްތަކުގެ ތެރޭގައި ބަނދި ކިޔުމާއި، ޅެންކިޔުން، ވާހަކަ ހުށަހެޅުމުގެ އިތުރުން ރައިވަރު ހުށަހެޅުންވެސް ހިމެނެއެވެ.\nމިމުބާރާތްތަކުގައި ބައިވެރިވެވޭނީ އެ ކަމަށްޓަކައި އެކެޑަމީން ތައްޔާރުކޮށްފައިވާ ގޫގުލް ފޯމު މެދުވެރިކޮށެވެ. އަދި މުބާރާތަށް ހުށައަޅާ އަދަބީ އުފެއްދުންތައް ހުށައަޅާނީ މި އެކެޑަމީގެ 7986230 ނަންބަރުގެ ޓެލެގުރާމަށެވެ. ހުށައަޅާ އަދަބީ އުފެއްދުންތައް ހުންނަން ވާނީ އެމް.ޕީ4ފޯމެޓުގައި ލޭންޑްސްކޭޕްކޮށް ކަމަށް އެއެކަޑަމީން ވަނީ އަންގާފައެވެ.\nޓެލެގުރާމަށް ފޮނުވާ އަދަބީ އުފެއްދުމުގައި ކޮންމެ ބައިވެރިއެއްގެ ނަމާއި އެޑްރެހާއި އުމުރުފުރާ އަދި ދިވެހިރައްޔިތެއްކަން އަންގައިދޭ ކާޑު ނަންބަރު ޖަހައި ވީޑިއޯއާ އެކު މެސެޖެއް ފޮނުވަން ވާނެއެވެ. އޮންލައިން އަދަބީ އީދުގައި ބައިވެރިވާން އެދޭ ފޯމާއި ތަކެތި ހުށައަޅާނެ ސުންގަޑިތަކަކީ:\n10 އަހަރާއި 13 އަހަރާ ދެމެދުގެ އުމުރުފުރާ (28 ޖޫން 2021)\n13 އަހަރާއި 17 އަހަރާ ދެމެދުގެ އުމުރުފުރާ (29 ޖޫން 2021)\n17 އަހަރާއި 20 އަހަރާ ދެމެދުގެ އުމުރުފުރާ (30 ޖޫން 2021)\nމަތީގައި ބުނެވުނު ދުވަސްތަކުގެ މެންދުރު 14:00 ގެ ކުރިން ފފޯމް ހުށަހަޅަން ޖެހޭނެއެވެ. އަދި ކޮންމެ ބައިވެރިއަކަށް ވެސް ބައިވެރިވެވޭނީ ގިނަވެގެން2މުބާރާތުގައެވެ. މިމުބާރާތާ ބެހޭ އިތުރު މަޢުލޫމާތު ހޯއްދެވުމަށް 7986230 އަށް ގުޅާލައްވާށެވެ.\nއޮންލައިން އަދަބީ އީދުދިވެހިބަހުގެ އެކަޑަމީ\nވާހަކަ ދެއްކުމުގެ ގައުމީ މުބާރާތުގެ ފޯމު ހުށަހެޅުން މިމަހުގެ 26 ނިޔަލަށް


Ras Online - ކޮވިޑް-19: މާލެއިން 125 މީހުންނާއިއެކު، ޖުމްލަ 372 މީހަކު މިއަދު ޕޮޒިޓިވް\nމާޝާ މިދުހަތު 14 ޖޫން 2021 - 23:8\nރާއްޖެއިން މިއަދު 372 މީހަކު ކޮވިޑަށް ޕޮޒިޓިވްވެއްޖެއެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 70،673 އަށް އަރާފައެވެ. އަދި އިއްޔެ އިރުއޮއްސި 6:00 އިން މިއަދު އިރުއޮއްސި 6:00 އަށް ބަލިޖެހިފައި ތިބި މީހުންގެ އަދަދު އުޅެނީ 8،703 ގައެވެ.\nމިއަދު ބައްޔަށް ޕޮޒިޓިވް ވި މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 125 މީހަކާއި އެހެނިހެން ސަރަހައްދު ތަކުން ޕޮޒިޓިވްވި 247 މީހުންނެވެ. މީގެ ތެރޭގައި ރިސޯޓުތަކުން ޕޮޒިޓިވްވި 30 މީހަކާއި، އަތޮޅުތެރޭގެ ރަށްތަކުން ޕޮޒިޓިވްވި 215 މީހަކު ހިމެނެއެވެ.\nއެޗްޕީއޭ ގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 82 މީހުންނަށެވެ. އެޗްޕީއޭއިން ބުނީ ކޯވިޑަށް ޓެސްޓްކުރުމަށް ރާއްޖޭގައި ވޭތުވެދިޔަ 24 ގަޑީއިރުގެ ތެރޭގައި 5،262 ސާމްޕަލް ނަގާފައިވާ ކަމަށެވެ.\nވޭތުވެދިޔަ 24 ގަޑީއިރުގެ ތެރޭގައި 992 މީހަކު މިބަލިން ރަނގަޅުވެފައިވާއިރު، މިހާތަނަށް ރާއްޖެއިން ބަލިޖެހުނު މީހުންގެ ތެރެއިން 61،761 މީހުންވަނީ ބަލިން ރަނގަޅުވެފައެވެ.\nކޮވިޑް ޖެހިގެން މިހާތަނަށް ރާއްޖޭގައި ނިޔާވި މީހުންގެ އަދަދު ވަނީ 198 އަށް އަރާފައެވެ.\nމީގެއިތުރުން، ކޮވިޑުން ރައްކާތެރިވުމަށް ރާއްޖޭގައި ކުރިއަށްގެންދާ ވެކްސިން ދިނުމުގެ ކެމްޕޭނުގެ ދަށުން މިހާތަނަށް 314،059 މީހަކު ރާއްޖޭގައި ވެކްސިން ޖަހައިފިކަމަށް އެޗްޕީއޭއިން ބުނެފައިވެއެވެ.\nއެޗްޕީއޭގެ ތަފާސް ހިސާބުތަކުން ދައްކާގޮތުގައި 178،659 މީހަކު މިހާތަނަށް ކޮވިޑް-19 ވެކްސިނުގެ ދެވަނަ ޑޯޒު ޖަހާފައިވެއެވެ.


Raajjey Gai Honeymoon Ninmaali Iru Dia Bandubodu - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! - 17 ގަޑިއިރު ކުރިން\nރާއްޖޭގައި ހަނީމޫން ނިންމާލިއިރު ދިއާ ބަނޑު ބޮޑުވެއްޖެ\n2 ހަފްތާ ކުރިން ( އޭޕްރީލް 2, 2021 )\nކައިވެނިކޮށްގެން ހަނީމޫނަށް ރާއްޖެ އައި ބޮލީވުޑްގެ ފިލްމީތަރި ދިއާ މިރުޒާ ހަނީމޫން ނިންމާލުމަށް ފަހު އިންޑިއާ އަށް އެނބުރި ގޮސް އޭނާ ބަނޑުބޮޑުކަން އިއުލާން ކޮށްފިއެވެ.\nދިއާ ބަނޑުބޮޑުކަން އިއުލާން ކޮށްފައި ވަނީ އޭނާ ރާއްޖޭގައި ހަނީމޫން ޗުއްޓީ ހޭދަކުރިއިރު ނަގާފައިވާ ފޮޓޯއެއް އިންސްޓަގްރާމްގައި އާއްމު ކުރަމުންނެވެ. ދިއާ ބުނީ ދަރިއަކު ލިބުމުގެ ނިއުމަތާއިއެކު ހުރިހާ ވާހަކައެއް އަލުން ފެށިފައިވާ ކަމަށެވެ. އޭނާގެ ހުރިހާ ހުވަފެނެއް މިހާރު އޮތީ އޭނާގެ ބަނގުގައި ޣަރުބަގަނެފައި ކަމަށް ވެސް ބުނެފައިވެއެވެ.\nދިއާ އާއި އޭނާގެ ފިރިމީހާ ވައިބަބް ރިކީ ކައިވެނި ކޮށްފައި ވަނީ ފެބްރުއަރީ މަހުގެ 15 ވަނަ ދުވަހު އެވެ. ދެމީހުންގެ ކައިވެނި ޕާޓީގައި ބައިވެރިވީ ވަރަށް ގާތް ރަހުމަތްތެރިންނާއި އާއިލާގެ ބައެއް މެންބަރުންނެވެ. ކޮވިޑާއި ގުޅިގެން އަޅާފައިވާ ފިޔަވަޅުތަކުގެ ސަބަބުން ދެމަފިރިންގެ ކައިވެނި ޕާޓީއަށް މާގިނަ ބަޔަކަށް ދައުވަތު ދެވިފައެއް ނުވެއެވެ.\nދިއާ މިހައި އަވަހަށް ބަލިވެ އިނުމުން އިންޑިއާގެ ބައެއް މީހުން ގެންދަނީ މީސް މީޑިއާގައި އޭނާ އަށް ފާޑުކިޔަމުންނެވެ. އޭނާ ކައިވެނި ކުރީ ބަލިވެއިނުމުން ކަމަށް ބުނެ ބައެއް މީހުން އޭނާ އަށް މީސް މީޑިއާގައި ފުރައްސާރަ ކޮށްފައި ވެއެވެ. ކައިވެނި ނުކޮށް ތިބެ ބަލިވެއިނުމަކީ އިންޑިއާގެ އާދަކާދަ އާއި ހިލާފު ކަމެކެވެ.\nދިއާ އާއި ވައިބަބް ވެސް ވަނީ މީގެ ކުރިން އިތުރު ކައިވެންޏެއް ކޮށްފައެވެ. ދިއާ އޭނާގެ ފުރަތަމަ ކައިވެނި ކުރީ 2014 ވަނަ އަހަރު އެވެ. އެކައިވެނި ރޫޅުނީ 2019 ވަނަ އަހަރު އެވެ. ވައިބަބް މީގެ ކުރިން ކުރި ކައިވެންޏަށް ދަރިއަކު ވެސް ލިބިފައި ވެއެވެ.\nރާއްޖޭގެ ދަތުރު ނިންމުމަށްފަހު ދިއާ ފިރިމީހާގެ ކުރީގެ އަނބިމީހާއާއިއެކު ޕާޓީއެއްގައި\nބޮލީވުޑްގެ ބަތަލާ ދިއާ މިރްޒާ ރާއްޖޭގައި\nއޭޕްރީލް 2, 2021 10:07\nރާއްޖޭގެ ހަނީމޫން ވަރަށް ބާރުގަދަވާނެ.. ވަރަށް އަވަ ހަށް ބަނޑުބޮޑު ކޮއްލާނެ.. ހުރި ހާ އެންމެންވެސް އަންނަންވީ ރާއްޖެ ހަނީ މޫނަށް\nއޭޕްރީލް 2, 2021 10:15\nހުރިހާބޭފުޅުންވެސް ބަނޑުބޮޑުވާން އަންނަންވީ ރާއްޖެ.\nއޭޕްރީލް 2, 2021 13:26\nދިޔާބަނޑު ބޮޑުވެއްޖެ.. ހައްހައްހައް\nއޭޕްރީލް 2, 2021 14:31\nއަމައްޔާތް އުޅޭ ފާޑެއް\nއޭޕްރީލް 2, 2021 15:28\nއެތާގެ އާދަކާދަ އޮންނަގޮތުން ދަރިޔާ ހަވާލުވާނެ ބަފަޔަކު ހުރީމަވެސް ނިމުނީ އެތާގަ އާއްމުކަމެއް ކައިވެނީގެ ކުރިން ބަލިވެއިނުމަކީ ނެ ހާ ދޫޕިޔާ ސްރީދޭވީ ވެސް ކައިވެނިކުރީ ބަލިވެ އިންފަ ހުން ކަމަށް ވަނީ ކައިވެނި ކުރިތާ ފަސްމަ ހުގަ ވި ހެއީ\nއޭޕްރީލް 2, 2021 16:30\nތިޔަ ފަނި އިނީ ކޮން ރިސޯޓެއްގަ ތަ؟\nއޭޕްރީލް 3, 2021 00:15\nމޭޑިން މޯލްޑިވްސް ދޯ...


އިންޑިއާގައި އިމާރާތެއް ވެއްޓި ގިނަ އަދަދެއްގެ ބަޔަކު ތާށިވެއްޖެ – Feshun.mv\nއިންޑިއާގައި އިމާރާތެއް ވެއްޓި ގިނަ އަދަދެއްގެ ބަޔަކު ތާށިވެއްޖެ\n24 އޯގަސްޓް 2020 - 23:11\nއިންޑިއާގެ ހުޅަނގުގެ ސްޓޭޓެއް ކަމަށްވާ މަހާރަސްތުރާގައި ހުރި އިމާރާތެއް ވެއްޓި ގިނަ އަދަދެއްގެ ބަޔަކު އެ އިމާރާތުގެ ދަށުގައި ތާށިވެ ބޮޑެތި ގެއްލުންތަކެއް ލިބިއްޖެއެވެ.\nބޭރުގެ ޚަބަރުފަތުރާ ވަސީލަތްތަކުން ހާމަކޮށްފައިވާ މައުލޫމާތައް ބަލާއިރު ވެއްޓުނު އިމާރާތަކީ ފަސްބުރީގެ އިމާރާތެކެވެ. އަދި މި އިމާރާތުގައި 47 ފުލެޓް ހިމެނެއެވެ.\nމީހުން ސަލާމަތްކުރުމުގައި ހަރަކާތްތެރިވާ ފަރާތްތަކުން މީޑިއާއަށް މައުލޫމާތު ދެމުން ބުނެފައިވަނީ މިހާތަނަށް ވެއްޓުނު އިމާރާތުގެ ދަށުން 28 މީހަކު ސަލާމަތް ކޮށްފައިވާ ކަމަށާއި 70 ވަރަކަށް މީހުން އަދިވެސް އިމާރާތުގެ ދަށުގައި ވާނެކަމަށް ބެލެވޭ ކަމަށެވެ. މީގެތެރޭގައި ކުޑަކުދިންނާއި އަންހެނުންވެސް ހިމެނޭ ކަމަށެވެ.\nއިމާރާތް ވެއްޓެންދިމާވި ސަބަބު އަދި ދެނެގަނެވިފައި ނުވާއިރު އިންޑިއާގައި އިމާރާތްތައް ވެއްޓުމަކީ އާމުކޮށް ހިންގާ ކަމެކެވެ. އަދި މިފަދަ ހާދިސާތައް ގިނަފަހަރަށް ހިނގަނީ އިމާރާތް ކުރުމުގެ ފެންވަރު ދައްވުމުގެ ސަބަބުންނެވެ.\nއިމާރާތްތައް ވެއްޓުމާއި މޫސުމާވެސް ވަރަށް ބޮޑު ގުޅުމެއް ވާކަމަށް ތަފާސްހިސާބުތަކުން ދައްކައެވެ. މިގޮތުން އިންޑިއާގައި ހިނގައިފައިހުރި މިފަދަ ހިތާމަވެރި ހާދިސާތައް ގިނައިން ހިނގައިފައިވަނީ ޖޫން މަހާއި އަދި ސެޕްޓެމްބަރު މަހާއި ދެމެދުގެ ދުވަސްތަކުގައެވެ. މިދުވަސްވަރަކީ އިންޑިއާގެ ބޮޑު ހިސާބަކަށް ވިއްސާރަ ދުވަސްވަރެކެވެ.


Local council inthihaab ga vaadha kuraanan: Mayor Shifa\nމާލޭގެ ތަރައްގީއަށް ގިނަ މަސައްކަތްތައް ކުރަން ބޭނުންވޭ\nގިނަ ކައުންސިލަރުން ބޭނުންވާ ގޮތަށް ކަންކަން ނިންމާނެ\nކ. މާލެ | 21 އޮކްޓޯބަރ 2019 | ހޯމަ 13:39 | 3,679\nމާލޭގެ މޭޔަރު ޝިފާ މުހައްމަދު - ރާއްޖެއެމްވީ\nކުރިއަށް އޮތް ލޯކަލް ކައުންސިލް އިންތިޚާބުގައި ވާދަކުރައްވާނެ ކަމަށް މާލޭގެ މޭޔަރ ޝިފާ މުޙައްމަދު ވިދާޅުވެއްޖެ އެވެ.\nރާއްޖެ ޓީވީގެ ފަށާއިރު ޕްރޮގްރާމުގައި މޭޔަރ ޝިފާ ވިދާޅުވީ މާލޭ ސިޓީގެ ރައްޔިތުންނަށްށާއި، ތަރައްޤީއަށް ގިނަ މަސައްކަތްތަކެއް ކުރެވިފައިވާ ކަމަށެވެ. ލާމަރުކަޒީ ނިޒާމު ހަރުދަނާ ކުރުމަށް މިސަރުކާރުން މަސައްކަތް ފަށާފައިވާ ކަމަށާއި، ގިނަ ކަންކަން ތަންފީޒު ކުރުމުގެ މަރުޙަލާއަށް އަންނައިރު، މަޤާމުގައި ހުންނަން ބޭނުންވާ ކަމަށެވެ. އެހެންކަމުން ކުރިއަށް އޮތް ލޯކަލް އިންތިޚާބުގައި ވާދަކުރައްވަން ނިންމަވާފައިވާ ކަމަށް އޭނާ ވިދާޅުވިއެވެ.\nޝިފާ ވިދާޅުވީ މާލެއަށް ގިނަ ކަންތައްތަކެއް ކޮށްދިނުމަށް ބޭނުންވާ ކަމަށާއި އެކަންކަން ކުރެވޭނެ ކަމުގެ އުއްމީދު އެބައޮތް ކަމަށެވެ. މިއަދު މާލެސިޓީގެ އިދާރާއެއް ނެތް ނަމަވެސް ކުރިއަށް އޮތް ދެއަހަރުގެ ތެރޭގައި ރައްޔިތުންނަށް ޚިދުމަތް ދިނުމަށް ޢިމާރާތެއް ހުންނާނެ ކަމަށް ޤަބޫލުކުރާ ކަމަށާއި، މަޝްވަރާތައް ކުރުމަށް ސިޓީ ހޯލެއް ހުންނާނެ ކަމަށް ޝިފާ ވިދާޅުވިއެވެ. އަދި ވިދާޅުވީ މިކަންކަން ކުރުމަށް މިސަރުކާރަށް ވަގުތުދޭން ޖެހޭ ކަމަށެވެ.\nސިޓީ ކައުންސިލަރުންގެ މެދުގައި ޚިޔާލުތަފާތުވުންތަކެއް އުފެދިފައިވާކަމަށް ދެކެވޭ ވާހަކަތަކަށް ރައްދުދެއްވައި ޝިފާ ވިދާޅުވީ ބައިވަރު ކައުންސިލަރުން ތިއްބަވާ ތަނެއްގައި ޚިޔާލުތަފާތުވުންތައް ހުންނާނެ ކަމަށާއި، ނަމަވެސް މަސައްކަތަށް ބުރޫ ނާރާ ކަމަށެވެ. އެގޮތަށް ދިމާވަނީ ކުރިއަށް ލޯކަލް ކައުންސިލް އިންތިޚާބު މޭޔަރ ކަމަށް ކުރިމަތިލައްވާ ބޭފުޅުން ތިބުމުން ކޮންޕެޓިޝަން އުފެދޭތީކަމަށް ވެސް އޭނާ ވިދާޅުވިއެވެ.\nމީގެ އިތުރުން ޝިފާ ވިދާޅުވީ މިފަހުން ކައުންސިލަރުންގެ މެދުގައި ޚިޔާލު ތަފާތުވުންތައް އުފެދުނީ މާލޭގެ ދަތުރުވެރިންގެ މާރުކޭޓްގެ ގޮޅިތަކުގެ ޢަދަދު ކަނޑައެޅުމުގެ މައްސަލައިގައި ކަމަށާއި، ނަމަވެސް އެ ޚިޔާލުތަފާތުވުންތަކުގެ ތެރެއިން ރަނގަޅު ނިންމުމެއް ނިންމޭނެ ކަމަށެވެ. ޝިފާ ވިދާޅުވީ މާރުކޭޓް ބަންދުކުރި އިރު އެތަނުގައި ހުރި ގޮޅީގެ ޢަދަދު މަދުކުރުމަށް ގިނަ ކައުންސިލަރުންނަށް އެއްބަސްވާ ކަމަށާއި، ނަމަވެސް މޭޔަރުގެ ހައިޞިއްޔަތުން އޭނާ ބޭނުންވަނީ ގިނަ ބަޔަކަށް ފުރުޞަތު ލިބޭ ގޮތަށް މާރުކޭޓްގެ ގޮޅިތައް ހަމަޖެހިގެން ދިއުން ކަމަށެވެ. ނަމަވެސް ގިނަ ކައުންސިލަރުން ބޭނުންވާ ގޮތަށް އެކަން ނިންމާނެ ކަމަށް ޝިފާ ވިދާޅުވިއެވެ.\nލާމަރުކަޒީ ނިޒާމަށް އަލިއަޅުއްވާލައްވާ ޝިފާ ވިދާޅުވީ މި ނިޒާމު ފުރަތަމަ ފެށިގެން އައީ ވަރަށް ފުރިހަމަކޮށް ކަމަށާއި، ނަމަވެސް މިދިޔަ ސަރުކާރުން ނިޒާމުގެ ތެރެއަށް ވަދެ މުޅި ނިޒާމު ގަޑުބަޑުކޮށްފައިވާ ކަމަށެވެ.\nކައުންސިލްތައް މަސައްކަތް ކުރުމަށް ޖާގަ ހެދުމާއި ފުރުސަތު ހޯދައިދިނުމުގެ ރޯލް ވެސް އެލްޖީއޭގެ ވަރަށް ބޮޑު. އެހެންނަމަވެސް އެލްޖީއޭއަށް އެރޯލް ނުކުޅެވި ދިޔަތަން އަޅުގަނޑުމެންނަށް ފެނިގެންދިޔައީ. އެލްޖީއޭ ހަގީގަތުގައި ވަރަށް ބޮޑަށް ފެއިލްވެފައިވާކަން އަޅުގަނޑަށް ގަބޫލުކުރެވެނީ. މިހާރު ސަރުކާރު އޮތީ ވަރަށް ޕޮޒިޓިވް ވިސްނުމެއްގައި. އެލްޖީއޭ ވެސް މިހާރު އެބަ މަސައްކަތް ކުރައްވާ. މިއާ ނުލާ ދުނިޔޭގެ ގައުމުތައް ހިނގާފައެއް ނެތް. މިހާރު މިޒަމާނުގައި ސިޓީތަކުގެ ގަވަރނަންސް އޮތީ ކިހިނެތްތޯ ބަލާ ހަދާނެ. ލާމަރުކަޒީ ނިޒާމަކަށް ވަރަށް ފައްކާކޮށް އަންނަން ޖެހޭ ނިޒާމެއް\n~ ޝިފާ ވިދާޅުވި\nޝިފާ ވިދާޅުވީ ނިޒާމުގައި ވަރަށް ބައިވަރު މައްސަލައުޅޭ ކަމަށާއި، ދިވެހިރާއްޖޭގައި އޮންނަން ބޭނުންވަނީ ވީކް މޭޔަރުގެ ސިސްޓަމެއްތޯ ވަރުގަދަ މޭޔަރު ސިސްޓަމެއްތޯ ވެސް ރައްޔިތުން ކަނޑައަޅަން ޖެހޭ ކަމަށެވެ. އަދި ވިދާޅުވީ ޤަވާއިދުތައް ހަދައި، އެޤަވާއިދުތައް ތަންފީޒު ކުރުމަށް އެލްޖީއޭ ރޯލް ވަރަށް ބޮޑު ކަމަށެވެ.


MDP ah majority nulibijje nama vaudhu fuhdhan dhathivaane: Nasheed\nއެމްޑީޕީއަށް މެޖޯރިޓީ ނުލިބި ވައުދު ފުއްދަން ދަތިވާނެ: ނަޝީދު\nރައީސް ނަޝީދުގެ ކެމްޕެއިން އޮފީސް ހުޅުވުމުގެ ރަސްމިއްޔާތުގައި އެމަނިކުފާނު ވާހަކަ ދައްކަވަނީ-- ފޮޓޯ: އެމްޑީޕީ\nއަންނަ އަހަރު ބާއްވާ ރައްޔިތުން މަޖިލީހުގެ އިންތިހާބުގެ އަގުލަބިއްޔަތު އެމްޑީޕީއަށް ލިބިގެން ނޫނީ ސަރުކާރުގެ ރިޔާސީ ވައުދުތައް ފުއްދަން ދަތިވާނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދުގެ ކެމްޕޭން އޮފީސް ހުޅުވުމުގެ ރަސްމިއްޔާތުގައި އެމަނިކުފާނު ވިދާޅުވީ، 19 ވަނަ ރައްޔިތުން މަޖިލީހުގެ ސާފު އަގުލަބިއްޔަތެއް އެމްޑީޕީއަށް ލިބިގެންދިއުންވާނީ ރާއްޖޭގެ އެކިއެކި ކަންކޮޅުތަކުގެ އެންމެހާ ރައްޔިތުންގެ އުންމީދަށް ކަމަށެވެ.\nނަޝީދު ވިދާޅުވީ، ރާއްޖޭގެ ހުރިހާ ރައްޔިތުންނަށް އޮތީ ބޯހިޔާވަހިކަމުގެ ބޭނުން ވަރަށް ބޮޑަށް ޖެހިފައި ކަމަށެވެ. މާލޭގެ ރައްޔިތުންނަށް ބޯހިޔާވަހިކަމުގެ ދަތިކަން އޮތް މިންވަރު އެއްވެސް ސިޔާސީ ވެރިއަކަށް އަދި އާދައިގެ ދިވެހި ރައްޔިތަކަށްވެސް އޮޅިފައެއް ނޯންނާނެ ކަމަށެވެ. އަދި ބޯހިޔާވަހިކަން ފޯރުކޮށް ދިނުމަކީ ހުރިހާ ސިޔާސީ ފަރާތްތަކަށް އޮތް ވާޖިބެއް ކަމަށްވެސް ނަޝީދު ވިދާޅުވި އެވެ.\n"އަންނަން އޮތް ޖީލަށް ބޯހިޔާވަހިކަމެއް ހޯދައިދިނުމަކީ ރާއްޖޭގެ ހުރިހާ ސިޔާސީ ވެރިންގެވެސް ވާޖިބެއް، އެކަމަކީ ހަގީގަތުގައި ސިޔާސީ ލީޑަރުން ރައްޔިތުންނަށް ދަރާފައިވާ ދެރުމެއް، އަޅުގަނޑު ދެކޭ ގޮތުގައި މަޖިލިސް ވެގެންދާނީ ރާއްޖޭގެ ރައްޔިތުންނަށް ބޯހިޔާވަހިކަމެއް ހޯދައިދިނުމުގެ އެންމެ ބޮޑު ވަސީލަތަކަށް،" ނަޝީދު ވިދާޅުވި އެވެ.\nނަޝީދު ވިދާޅުވީ، އަންނަ އަހަރު ބާއްވާ މަޖިލިސް އިންތިހާބުގެ އަގްލަބިއްޔަތު ހޯދަން އެމްޑީޕީ އިން ކުރެވެންހުރި ހުރިހާ މަސައްކަތެއް ކުރާނެ ކަމަށެވެ. އަދި އެމްޑީޕީއަށް އަގުލަބިއްޔަތު ނުލިބިއްޖެނަމަ ސަރުކާރުން ފުއްދަންވެފައިވާ ވައުދުތައް ފުއްދުމަށް ދަތިވާނެ ކަމަށް ނަޝީދު ވިދާޅުވި އެވެ.\n"މަޖްލިސް 19 ގައި ސާދާ އަގުލަބިއްޔަތެއް ހޯދުމަށް މި ޕާޓީން، އެމްޑީޕީން ކުރެވެން އޮތް ހުރިހާ މަސައްކަތެއް އެމްޑީޕީ ކުރާނެ، އެ އަގުލަބިއްޔަތު އެމްޑީޕީ އަށް ނުލިބިއްޖެނަމަ ރިޔާސީ ވައުދު، ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށް ދަތިވާނެ، އެކަމާ އަޅުގަނޑު ހިތުން ޝައްކު ކުރާނެ އެއްވެސް ބޭފުޅަކު ނުހުންނާނެ،" ނަޝީދު ވިދާޅުވި އެވެ.\nމަރުތައް ބަލާ ކޮމިޝަނާއި ވައްކަމާއި ކޮރަޕްޝަން ބެލުމަށް ރައީސް އިބްރާހިމް މުހައްމަދު ސޯލިހް އުފައްދާފައިވާ ދެ ކޮމިޝަންގެ ބިލް މަޖިލިސް ޗުއްޓީއަށް ދިއުމުން އެ ދެ ކޮމިޝަނަށް ބާރުތައް ލިބިފައިނުވާ ކަމަށް ނަޝީދު ވިދާޅުވި އެވެ.\n"ދިވެހި ރައްޔިތުންގެ ޑިމޮކްރެޓިކް ޕާޓީގެ ފުރަތަމަ ވެރިކަމުގައި 2009 ވަނަ އަހަރު ދޮށީ އުމުރުގެ މީހުންނަށް ޕެންޝަނެއް ދިނުމަށް ސަރުކާރުން ނިންމީމާ އެކަމާ ގުޅޭ ގޮތުން ވާދަވެރި ޕާޓީތަކުން ދިޔައީ ކޯޓަށް، ރައްޔިތުންގެ މަޖިލީހުގައި އެއަށް ވޯޓު ދެއްވީކީ އެއް ނޫން، އަޅުގަނޑުމެންގެ ކޮންމެ ވައުދެއްވެސް ފުއްދުމަށް މަޖިލިހުގެ އަގުލަބިއްޔަތު ބޭނުންވޭ،" ނަޝީދު ވިދާޅުވި އެވެ.\nނަޝީދު ވިދާޅުވީ، މިއަދު މަސައްކަތް ފަށަނީ އެއަގުލަބިއްތު ހޯދުމަށް ކަމަށެވެ. އަދި ރައްޔިތުން ބޭނުންވާ ހުރިހާ ކަމެއް ކޮށްދޭން މިއަދު ނިކުމެތިއްބެވީ ތައްޔާރަށް ކަމަށްވެސް ނަޝީދު ވިދާޅުވި އެވެ.\n"ރައްޔިތުން މަޖިލީހުގެ މޫނުމައްޗަކީ ހަގީގަތުގައި ރައްޔިތުންގެ ސިފަ، ރައްޔިތުންގެ މޫނު މަތި، އެއީ ރައްޔިތުންގެ ގެ،ރާއްޖެއަކުނެތް އެއަށްވުރެ ވަކި މަތިވެރި ގެއެއް، އެގޭގައި އެތިއްބަވަނީ ރާއްޖޭގެ ރައްޔިތުންގެ ވަކީލުން، އެވަކީލުން އެވަކާލާތު ކުރައްވަނީ ތިޔަބޭފުޅުންގެ ހައްގުގައި،" ނަޝީދު ވިދާޅުވި އެވެ.\nނަޝީދު ވިދާޅުވީ، 19 ވަނަ ރައްޔިތުންގެ މަޖިލިސް ތަފާތުވާނެ ކަމަށާއި އެމަޖިލީހުގެ މެންބަރުން ހަމައެކަނި ވަކާލާތު ކުރާނީ ރައްޔިތުންގެ ހައްގުގައި ކަމަށެވެ. އުންމީދުކުރި މަޖިލިސް އަދިވެސް ނުލިބޭ ކަމަށެވެ. މިހާރު މިސްރާބު ހިފާފައިވަނީ ވަރަށް ފުރިހަމަ މަޖިލީހަކަށް ކަމަށާއި މިސްރާބު ހިފާފައިވަނީ ވަގުންހިފާ މަޖިލީހަކަށް ކަމަށްވެސް ނަޝީދު ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު މަޖިލިސް އިންތިހާބު 2019


Covid-19 Ge Fiyavalhu Thakaa Eku Umra Ge Alhukan Fashaifi - Vaguthu\nކޮވިޑް-19 އާ ގުޅިގެން އަޅާފައިވާ ހާއްސަ ފިޔަވަޅުތަކާއެކު އުމްރާގެ އަޅުކަން ފަށައިފިއެވެ.\nއިއްޔެއަކީ ރަމަޟާން މަހުގެ ފުރަތަމަ ދުވަހަށް ވުމާއެެކު ދުނިޔޭގެ އެކި ކަންކޮޅުތަކުން މީހުން ވަނީ އުމްރާ އަށް ދާން ފަށައިފައެވެ. މިއަދު މައްކާގެ ހަރަމްގައި އުމްރާގެ މަތިވެރި އަޅުކަން ފަށާފައިވާ އިރު، ސައުދީ ސަރުކާރުން ވަނީ ކޮވިޑް-19 އާ ގުޅިގެންް އަޅާފައިވާ ފިޔަވަޅުތަކާ އެކު ނޫން ގޮތަކަށް އުމްރާގެ އަޅުކަން ކުރިއަށް ނުގެންދެވޭނެ ކަމަށް ނިންމައިފައެވެ.\nއެގޮތުން ކޮންމެ ދެމީހެއްގެ ދެމެދުގައި އިޖްތިމާއީ ގައިދުރުކަން ބެހެއްޓުމާއި، މާސްކު އެޅުމަށް މަޖުބޫރުކުރުން ފަދަ ހުރިހާ ރައްކާތެރިކަމުގެ ފިޔަވަޅުތަކެއް އެޅުމަށް ވަނީ އިރުޝާދު ދީފައެވެ.\nމި ރަމަޟާން މަހު މައްކާގެ ހަރަމަށް ދުވާލަކަށް ވަދެވޭނީ 50،000 އުމްރާ ވެރިންނަށް ކަމަށާއި އަދި ހަރަމްފުޅުގައި ނަމާދުކުރެވޭނީ ދުވާލަކު 10،000 މީހުންނަށް ކަމަށް ސައުދީ ޕްރެސް އެޖެންސީ (އެސްޕީއޭ) އާ ހަވާލާދީ "އަލް އަރަބިއްޔާ" ނޫހުން ވަނީ ރިޕޯޓުކޮށްފައެވެ.\nއުމްރާގެ އަޅުކަން ފުރިހަމަ ކުރަން ބޭނުންވާ ފަރާތްތަކުން ޖެހޭނީ ސައުދީ އަރަބިއްޔާގެ ސަރުކާރުން ތައާރަފް ކޮށްފައިވާ ފޯން އެޕްލިކޭޝަނެއް ކަމަށްވާ "ތަވައްކަލްނާ" ނަމަކަށް ކިޔާ އެޕްލިކޭޝަނެއް މެދުވެރިކޮށް ރަޖިސްޓްރީ ވާށެވެ. ރަޖިސްޓްރީވާ ފަރާތް ވާންޖެހޭނީ ވެކްސިންގެ ދެ ޑޯޒް ފުރިހަމަ ކުރިތާ 14 ދުވަސް ވެފައިވާ މީހަކަށެވެ. ދެ ޑޯޒް ފުރިހަމަ ކުރިފަހުން ކޮވިޑް ޖެހިފައިވާ ނަމަ ބަލިން ރަނގަޅުވިތާ 14 ދުވަސް ވެފައިވާ މީހަކަށް ވެސް ވާން ޖެހޭނެއެވެ.


BREAKING: 34.7 Billion Rufiya Ge Budget Eh Majileehah Husha Alhaifi - Vaguthu\n34.7 ބިލިއަން ރުފިޔާގެ ބަޖެޓެއް މަޖިލީހަށް ހުށަހަޅައިފި\n2 ހަފްތާ ކުރިން ( ނޮވެމްބަރު 9, 2020 )\nފިނޭންސް މިނިސްޓަރު އިބްރާހިމް އަމީރު މަޖިލިހުގައި މިއަދު ވާހަކަ ދައްކަވަނީ. --- ފޮޓޯ: މަޖިލިސް\nއަންނަ އަހަރަށް ލަފާކޮށް 34.7 ބިލިއަން ރުފިޔާގެ ބަޖެޓެއް ފިނޭންސް މިނިސްޓަރު އިބްރާހިމް އަމީރު މިއަދު ރައްޔިތުންގެ މަޖިލީހަށް ހުށަހަޅައިފިއެވެ.\nރައްޔިތުންގެ މަޖިލިހަށް ބަޖެޓު ހުށަހަޅުއްވައި ދެއްވުމަށް ފަހު، ފިނޭންސް މިނިސްޓަރު އިބްރާހިމް އަމީރު ވިދާޅުވީ ކޮވިޑް-19 ގެ ބަލިމަޑުކަން ކުރިމަތިވެ އާމްދަނީ ދަށްވުމާ ގުޅިގެން މި އަހަރުގެ ބަޖެޓް ވެސް 31.7 ބިލިއަން ރުފިޔާއަށް ކުޑަކޮށްފައިވާ ކަމަށެވެ.\nމި އަހަރަށް މަޖިލީހުން މިދިޔަ އަހަރު ފާސްކުރީ 37.8 ބިލިއަން ރުފިޔާގެ ބަޖެޓެވެ.\nޖުމުލަ ބަޖެޓް: 34.7 ބިލިއަން ރުފިޔާ\nއާމްދަނީ: 17.8 ބިލިއަން ރުފިޔާ\nޖުމުލަ ހަރަދު: 33.3 ބިލިއަން ރުފިޔާ\nބަޖެޓް ޑެފިސިޓް: 15.5 ބިލިއަން ރުފިޔާ\nއާމްދަނީ އިތުރު ކުރުމަށް އާ ކަންކަން\nދައުލަތަށް އާމްދަނީ ލިބޭނެ ކަމަށް ލަފާކޮށްފައި ވަނީ ތިން ދާއިރާއަކުންނެވެ. އެއީ ޓެކްސްގެ ގޮތުގައި 9.8 ބިލިއަން ރުފިޔާއާއި، ޓެކްސް ނޫން އާމްދަނީގެ ގޮތުގައި 5.75 ބިލިއަން ރުފިޔާއާއި، ހިލޭ އެހީގެ ގޮތުގައި 2.2 ބިލިއަން ރުފިޔާއެވެ.\nކޮވިޑް-19 ގެ ސަބަބުން އާމްދަނީ ވަރަށް ބޮޑަށް ދަށްވާނެ ކަމަށް ބެލެވޭތީ އާ ހަ ކަމެއް ތައާރަފް ކުރަން ބަޖެޓްގައިވެއެވެ. މި ކަންކަމާ އެކީގައި އިތުރު 1.2 ބިލިއަން ރުފިޔާ އާމްދަނީގެ ގޮތުގައި ދައުލަތަށް ލިބޭނެ ކަމަށް ލަފާ ކޮށްފައިވެއެވެ.\nޓެލެކޮމް ލައިސަންސް ފީއަށް ބަދަލު ގެނައުން - 300 މިލިއަން ރުފިޔާ\nދިވެހިންނަށް ބިން ވިއްކުން - 300 މިލިއަން ރުފިޔާ\nއެއާޕޯޓް ޑިވެލޮޕްމަންޓް ފީއާއި އެއާޕޯޓް ސާވިސް ޗާޖް ބަދަލު ގެނައުން - 273 މިލިއަން ރުފިޔާ\nޓޫރިޒަމަށް ބިން ދޫކުރުން - 154 މިލިއަން ރުފިޔާ\nރިއަލް އެސްޓޭޓް ޓޫރިޒަމް - 154 މިލިއަން ރުފިޔާ\nމާލެ ސަރަހައްދުގެ ޕާކިން ފީ - 37 މިލިއަން ރުފިޔާ\nހަރަދުތައް ކަނޑައެޅިފައިވާ ދާއިރާތައް\nރިކަރެންޓް ހަރަދު: 21.67 ބިލިއަން ރުފިޔާ\nޕީއެސްއައިޕީ: 8.3 ބިލިއަން ރުފިޔާ\nކެޕިޓަލް: 4.8 ބިލިއަން ރުފިޔާ\nސިއްހީ ދާއިރާ:4ބިލިއަން ރުފިޔާ\nއިޖްތިމާއީ ރައްކާތެރިކަން: 3.7 ބިލިއަން ރުފިޔާ\nއިގްތިސާދީ ހަރަދު:7ބިލިއަން ރުފިޔާ\nގެދޮރު އިމާރާތް ކުރުން: 2.3 ބިލިއަން ރުފިޔާ\nތައުލީމީ ދާއިރާ: 3.95 ބިލިއަން ރުފިޔާ\nތިމާވެށި ރައްކާތެރިކުރުން: 1.9 ބިލިއަން ރުފިޔާ\nދިފާއީ އަދި ސަލާމަތީ ހިދުމަތްތައް: 4.2 ބިލިއަން ރުފިޔާ\nބަޖެޓު 34.9 ބިލިއަނަށް ބޮޑުކޮށް، އާމްދަނީ އިތުރު ކުރަން ކޮމެޓީން ފާސްކޮށްފި\nނޮވެމްބަރު 9, 2020 10:18\nއުއްމީދެއް ނެތް ބަޖެޓެއް.. އާމްދަނީ ލިބޭނެ ވަސީލަތްތައް ޤާއިމްކުރުމަށް އެއްވެސް އިސްކަމެއް ނުދޭ އަދިވެސް ޓޫރިޒަމަށް ބަރޯސާވެފަ، އެކަން ހައްލުކުރެވޭނީ ގޭދޮށު މަސްފެކްޓްރީއަކުން ނޫން.. މިފްކޯގެ އިތުރު ދެ ފެކްޓްރޯ ބޮޑު ސްޓޯރޭޖަކާއެކު އުތުރާ މެދުރާއްޖެތެރޭގަ އަޅަންވީ، ޓްރާންސްޝިޕްމަންޓް ޕޯޓެއްގެ މަސައްކަތްކުރިޔަސް ގެންދަން އެބަޖެހޭ އެންމެ އިސްކަމެއްދީގެން، އިންޑިއާއަށް ބިރުން އެކަން ނުކޮށް ތިބެވޭކަށް ނެތް.. މަސްވެރިކަން އެންމެ ރަނގަޅީ އަދި ގަދައަށް ކުރަނީ އުތުރުގަ ފެކްޓަރޯތަކާ ސްޓޯރޭޖުތަށް އުތުރުގަ ޤާއިމްކުރަން އެއްވެސް އިސްކަމެއް ނެތްދީފައެއް..\nނޮވެމްބަރު 9, 2020 10:19\nކޮވިޑާ ހެދި އާމުދަނީ ދައްވީއޭ ކިޔާފަ ދިވެހިންނަށް ބިން ވިއްކައިގެން 300 މިލިޔަން ހޯދަން މިއުޅެނީ ނިކަމެތިން އިތުރަށް ނިކަމެތި ކުރަން. ދެން ޕާކިން އިން 37 މިލިޔަން ރައީތުމީހާ ގޮހޮރުގަނޑު ދަމައިގަނެގެން ވިޔަސް ހަމަކުރާނެ.\nނޮވެމްބަރު 9, 2020 11:01\nމިސަރުކާރެއް ނުވެއްކާނެ ފާސްކުރާ ބަޖެޓުން ކުރާކަމެއް ނުފެންނާނީއެވެ. ދެން ރީދޫކުދިންނަށް ބަދަލުދޭނީއެވެ. ޑޮލަރެއްނުލިބޭނެ، އަތްމަތި ދަތިވާނެ އެއްޗެތީގެ އަގު އުފުލޭނެއެވެ. ދެންބުނާނެ ކޮވިޑްގެ ސަބަބުންނޭ ޑޮލަރުނުލިބެނީ އެކަމު އަންނިގެ ވެރިކަމުގަ ގައިމު ތިޔަކޮވިޑެއްނެތް އެކަމު ޑޮލަރު އުޅެނީ 22ގައެވެ. ޔާމީނުގެ ވެރިކަމުގަ އަހަރުމެންގެ ޖީބުތައް ފުރުނެވެ. ޑޮލަރު ބޭންކުރޭޓްގައިލިބުނެވެ. އަދި ފުރާ ކޮންމެ މީހަކަށް 500 ޑޮލަރު ބޭންކު ރޭޓަށްލިބުނެވެ. ނަރުދާމާއި، ބްރިޖާއި، ހޮސްޕީޓަލާއި، އެއާޕޯޓާއި، އުމްރާނީތަރައްގީލިބުނެވެ. އެކަމުކަނީ ޔާމީނޯލައެވެ.\nނޮވެމްބަރު 9, 2020 11:16\nއުންމީދެ އްނެތް ހޮޅިސަރުކާރެ އް ހދ އަތޮޅުފަތުރުވެރިކަން ނެތް އަތޮޅު ޔާމީނު އެ އާޕޯޓު އެޅީތީ އެކަން ކަމުނުގޮސް އެތަން ފަނާ ކުރަނީ މަގުތަކަކު ތާރެ އްނޭޅުނު މުސާރަވަނީ ކުޑަ ހަރަދުވަނީބޮޑު އަދުލުއިންސާފު ބަރަހަނާވެފަ ދެންއިސްތިޔުފާ\nނޮވެމްބަރު 9, 2020 11:43\nދެންވާނެގޮތަކީ ރޭގަންޑުނިދަމުން ޒޯންގަބަހައްޓާސައިކަލް ދަންވަރު ސިޓީކައުންސިލުންޒޯންފޮހެލާފަ ސްޓިކާޖަހާނީ 37މިލިޔަން ހޯދަން


BREAKING| Covid-19: Eh Dhuvas Thereygai Russia In Record Adhadhakah Meehun Maruvejje - Vaguthu\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ޖެހިގެން ރަޝިއާއިން ރެކޯޑް އަދަދަކަށް މީހުން މަރުވެއްޖެއެވެ.\nބައިނަލްއަގްވާމީ ތަފާސްހިސާބުތައް ދައްކާގޮތުން، ދުނިޔޭގެ ހަތަރުވަނައަށް އެންމެ ގިނަބަޔަކު ކޮވިޑް-19 އަށް ފައްސިވެފައިވާ ރަޝިއާއިން ފާއުތިވި 24 ގަޑިއިރު ތެރޭގައި 507 މީހަކު ވަނީ ކޮވިޑް-19 ޖެހިގެން މަރުވެފައެވެ.\nމިއީ އެގައުމުގައި އެއް ދުވަސް ތެރޭގައި މިހާ ގިނަބަޔަކު މި ބަލީގައި މަރުވި ފުރަތަމަ ފަހަރެވެ. އެ ގައުމުގައި އިއްޔެވެސް ވަނީ ރެކޯޑް އަދަދަކަށް މީހުން ކޮވިޑް-19 ޖެހިގެން މަރުވެފައެވެ. އެގޮތުން އިއްޔެ އެ ގައުމުން ކޮވިޑް-19 ބަލީގައި 491 މީހަކު ވަނީ މަރުވެފައެވެ.\nމިއާއެކު އެ ގައުމުން ކޮވިޑް-19 ޖެހިގެން މަރުވި މީހުންގެ އަދަދު ވަނީ 37,538 އަށް އަރާފައެވެ.\nރަޝިއާގައި ކޮވިޑް-19 އަށް ފައްސިވާ މީހުންގެ އަދަދުތައް އުޅެނީ ވަަރަށް މަތީގައެވެ. އެގޮތުން ފާއުތިވި 24 ގަޑިއިރު ތެރޭގައި އެގައުމުގައި ކޮވިޑް-19 ޖެހިގެން މަަރުވި މީހުންގެ އަދަދު ވަނީ 23,675 އަށް އަރާފައެވެ. އެ ގައުމުގައި ފާއިތުވި ދެ ހަފްތާ ތެރޭގައި ކޮވިޑް-19 ޖެހޭ މީހުންގެ އަދަދުތައް އުޅެނީ 20،000 އަށްވުރެ މަތީގައެވެ.\nރަޝިއާގައި ކޮވިޑް-19 ޖެހުނު މީހުންގެ އަދަދު މިހާރު ވަނީ، 2,162,503 އަށް އަރާފައެވެ.


Miothy Villa High School Aa Gulhey Hurihaa Mauloomaatheh Eh Thanakun Hoadhumuge Furusathu! - Vaguthu\nމިއޮތީ ވިލާ ހައި ސްކޫލާ ގުޅޭ ހުރިހާ މައުލޫމާތެއް އެއް ތަނަކުން ހޯދުމުގެ ފުރުސަތު!\nވިލާ އިންޓަރނޭޝަނަލް ހައި ސްކޫލް (ވީ.އައި.އެޗް.އެސް) އަށް އޭލެވެލް ކިޔެވުމަށް ވަންނަން ބޭނުންވާ ކުދިންނަށް ޚާއްސަކޮށް ކުރިޔަށްގެންދާ އިވެންޓެއް މާދަމާ ހަވީރު ހުޅުމާލޭ ސެންޓްރަލް ޕާކުގައި އޮންނާނެއެވެ.\n" ވަގުތު" އަށް މައުލޫމާތު ދެމުން އެ ސްކޫލުގެ ޑެޕިއުޓީ ޕްރިންސިޕަލް އިސްމާއިލް ނަޝީދު ވިދާޅުވެފައި ވަނީ މި އިވެންޓަކީ އޯޕެންޑޭ ހަރަކާތުގެ ބައެއް ކަމަށެވެ. އަދި އިވެންޓް ހުޅުމާލޭގައި ބޭއްވިގެން މި ދަނީ ހުޅުމާލެއަކީ މާލޭގެ އާބާދީގެ ބޮޑުބައެއް އުޅެމުންދާ ތަނަކަށްވެފައި ހުޅުމާލޭގައި ކިޔަވައިދޭ ސުކޫލުތަކުން 10 ނިންމާ ދަރިވަރުންވެސް އުޅޭތީއާއެކު ރަށްރަށުން އައިސްއުޅޭ މީހުނަށްވެސް ފަސޭހައިން ސުކޫލާއި ބެހޭ މަޢުލޫމާތުތައް ލިބޭނެ ފުރުސަތެއް ތަނަވަސްކޮށްދިނުމަށް ކަމަށް ޑެޕިއުޓީ ޕްރިންސިޕަލް ވިދާޅުވެފައި ވެއެވެ.\nމި އިވެންޓުގައި ދަރިވަރުންނަށް ވަގުތުން އޭލެވެލްއަށް ވަނުމަށް ފޯމު ހުށައެޅުމާ, ސުކޫލާއި އަދި ކިޔެވާ މާއްދާތަކާ ބެހޭގޮތުން މަޢުލޫމާތު ލިބިގެންދާނެއެވެ.\nޑެޕިއުޓީ ޕްރިންސިޕަލް ވިދާޅުވެފައި ވަނީ މަތީ ސާނަވީއަށް ކިޔަވައިދޭ އެންމެ ރަނގަޅު އެއް ސުކޫލަކީ، ވީއައިއެޗްއެސް ކަމަށާއި ސްކޫލުން އަބަދުވެސް ބޭނުންވަނީ ވަޒީފާގެ ބާޒާރަށް ބޭނުންވާ ހުނަރުހުރި ތަޢުލީމު ލިބިފައިވާ ކުދިން އުފެއްދުމަށް ކަމަށެވެ.\n"ވަގުތު" އަށް އިތުރަށް މަޢުލޫމާތު ދެމުން ވީއައިއެޗްއެސްގެ ޑެޕިއުޓީ ޕްރިންސިޕަލް ވިދާލުވެފައި ވަނީ 2018 ވަނަ އަހަރުގެ އޭލެވެލް ނަތީޖާއާއިމެދު ވަރަށް ބޮޑަށް ހިތްހަމަޖެހޭ ކަމަށެވެ.\nޑެޕިއުޓީ ޕްރިންސިޕަލް ވިދާޅުވެފައި ވަނީ ނަތީޖާ ވަޒަން ކުރުމުގައި ބޭނުން ކުރާ ހަމައަކީ އޯލެވެލްގެ ނަތީޖާއަށްވުރެން އޭލެވެލް ނަތީޖާ ރަނގަޅުވުމާއި، ދަރިވަރު ޔުނިވަރސިޓީ ތަޢުލީމަށް ޝަރުތު ހަމަވާ ވަރަށް ފާސްވާ ކުދިންގެ އަދަދު އިތުރު ކުރުމާއި ކުދިން ހޯދާ ޔޫ ފާސް މަދުކުރެވޭތޯ މަސައްކަތް ކުރުން ކަމަށެވެ. އަދި ގިނަ މާއްދާ ތަކަކުން ޔޫ ފާސް ލިބިފައި ނުވާތީ އެއީ ސުކޫލަށް ލިބުނު ވަރަށް ބޮޑު ކުރިއެރުމެއްކަން ފާހަގަކޮށްފައި ވެއެވެ. އަދި މިހާރުވެސް ވަރަށް ގިނަ ކުދިން މިއަހަރުގެ ގުރޭޑު 11 އަށް ވަނުމަށް ފޯމު ހުށައަޅާފައިވާ ކަމަށާއި ސުކޫލު އޮފީހުންނާއި ވެބްސައިޓުން ގިނަ އަދަދެއްގެ ފޯމް މިހާރުވެސް ޑައުންލޯޑް ކޮށްފައިވާ ކަމަށް ޑެޕިއުޓީ ޕްރިންސިޕަލް ވިދާޅުވެފައި ވެއެވެ.\nވީ.އައި.އެޗް.އެސް ގައި ދަރިވަރުންނަށް ކިޔަވައިދިނުމުގައި އެހެން ސުކޫލުތަކުން ބޭނުން ކުރާވަރަށްވުރެން ގިނަ ވަސީލަތްތައް ބޭނުން ކުރެއެވެ. އެގޮތުން މިއަހަރު ވީ.އައި.އެޗް.އެސް އިން ވަނީ ކިޔަވައިދިނުމުގައި ޢަމަލީ ތަޖުރިބާ ހޯދައިދިނުމަށް އިންދިރާ ގާންދީ މެމޯރިއަލް ހޮސްޕިޓަލް (އައި.ޖީ.އެމް.އެޗް) އާއި އެކު ފަހުމުނާމާއެއްގައި ސޮއިކޮށްފައެވެ.\nހަމައެހެންމެ ލާނިންގް ބިޔޯންޑް ވޯލްސްގެ ނަމުގައި ކޮންމެ އަހަރަކުވެސް ބިޒްނަސް ސްޓްރީމްގެ ދަރިވަރުންނާއި ސައިންސް ސްޓްރީމްގެ ދަރިވަރުންނަށް ބޭރުގެ ޔުނިވަރސިޓީތަކާއި ކުންފުނިތަށް ތަޖުރިބާކޮށްލުމަށްޓަކައި ދިޔުމުގެ ފުރުސަތާއި ސަޤާފީ ދަތުރުގެ ނަމުގައި ރާއްޖޭގެ ކޮންމެވެސް އަތޮޅެއްގެ ހުރިހާ ރަށަކަށް ގޮސް އެރައްރަށުގެ ސަޤާފީ ކަންކަން ތަޖުރިބާ ކޮށްލުމުގެ ފުރުސަތު އަންނަނީ ދެމުންނެވެ.\nވިލާ ހައި ސްކޫލުން މާދަމާ ބާއްވާ އިވެންޓް ކުރިއަށް ގެންދިޔުމަށް ހަމަޖެހިފައި ވަނީ ހަވީރު 16:00 ން 18:00 އަށް ހުޅުމާލޭ ސެންޓްރަލް ޕާކުގައެވެ.\nޕެރެޑައިސް އަންނަ ޖުލައި 15 ގައި ހުޅުވަނީ، ވިލާގެ ތިން ރިސޯޓު އޮގަސްޓުގައި\nޔުނީފޯމް ލައިގެން ކިޔަވަން ނުޖެހިއްޖާ ރަނގަޅު.


Fuvahmulakugai Mihaaru Covid Baleege 21 Meehun - Vaguthu\nކާފިއު އިއުލާން ކުރުމުން ފުވައްމުލަކު މަގުތަކަށް ހަމަހިމޭން ކަން: ވަގުތު އިމޭޖެސް - އަހްމަދް އަލީ\nފުވައްމުލަކުން ކޮވިޑް-19 އަށް އިތުރު އެކަކު ފައްސިވެ، އެރަށުން ފައްސިވި މީހުންގެ ޖުމްލަ އަދަދު 94 އަށް އަރައިފިއެވެ.\nފުވައްމުލަކު ހޮސްޕިޓަލުން ރޭ އާއްމުކޮށްފައިވާ މައުލޫމާތުތައް ބުނާ ގޮތުގައި އިއްޔެ ފުވައްމުލަކުން ފައްސިވީ އެންމެ މީހެކެވެ. މިހާތަނަށް އެރަށުން 94 މީހުން ފައްސިވެފައި ވާއިރު އޭގެތެރެއިން 74 މީހުން ވަނީ ބަލިން ރަނގަޅު ވެފައެވެ. އެހެންކަމުން މިހާރު ކޮވިޑް ޖެހިފައި ތިބީ 21 މީހުންނަށެވެ.\nފުވައްމުލަކުގައި މިހާތަނަށް 5711 މީހަކަށް ވަނީ ކޮވިޑް ވެކްސިންގެ ފުރަތަމަ ޑޯޒް ދީފައެވެ. 2868 މީހަކު ވަނީ ވެކްސިންގެ ދެ ޑޯޒް ފުރިހަމަ ކޮށްފައެވެ.\nމިމަހުގެ 07 ވަނަ ދުވަހު އެޗްޕީއޭ އިން ވަނީ ފުވައްމުލަކުގައި ވެސް ހަފްތާއެއްގެ މުއްދަތައް ކާފިއު އިއުލާންކޮށް އިތުރު ފިޔަވަޅުތަކެއް އަޅާފައެވެ. ކާފިއު އިއުލާން ކޮށްފައި ވަނީ ރޭގަނޑު 21:00 އިން ފަތިހު 04:00 އަށެވެ. ފުވައްމުލަކުގެ ސްކޫލްތަކާއި ރެސްޓޯރެންޓްތައް ބަންދު ކުރުމަށް ވެސް ވަނީ އަންގާފައެވެ.\nމިހާރު ރާއްޖޭގެ ބޮޑެތި ހުރިހާ ރަށެއްގައި ކަހަލަ ގޮތަކަށް ކޮވިޑްގެ ގިނަ އަދަދެއްގެ ބަލި މީހުން އެބަތިއްބެވެ. އޭގެތެރޭގައި ފުވައްމުލަކުގެ އިތުރުން އައްޑުއާއި ގދ.ތިނަދުއާއި ލ.ގަމާއި، ހއ.ދިއްދޫ ހިމެނެއެވެ.\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ވަރަށް ބޮޑަށް މިހާރު އަންނަނީ އިތުރުވަމުންނެވެ. އިއްޔެ ވެސް ހާހަކަށްވުރެ ގިނަ މީހުން ކޮވިޑަށް ފައްސިވިއެވެ.\nމެއި 10, 2021 16:07\nއިންޑިޔާ މީހުން އައުންހުއްޓުވާ.. ފޮރިންމިނިސްޓަރާއި ހެލްތް މިނިސްޓަރު އިސްތިއުފާ ދީ..\nއިންޑިޔާ ޓްރާންސިޓް / ކޮރަންޓީން ފެސިލިޓީއަކަށް ރާއްޖެ ހަދައިގެން ދިވެހީންގެ ލޭ ތިބޮނީ.. ދިވެހީން މަރަން ފައިސާ ހޯދަނީ ؟\nޚައްދާރުވިޔަސް ބޮޑުވަރު.. ޓެކްސް ފައިސާއިން މުސާރަ ނަގައިގެންތިބެ.. ރައްޔަތުން މަރާފައި އެންމެ ނުރައްކާ ކޮވިޑް ރާއްޖޭގައި ފެރުރުނަސް ވަރިހަމަ ކޮށް..\nތި އުޅެނީ މީހުން އިންޑިޔާ މީހުން ދުބާއީއަށް ފޮނުވާނެ މަގުތަނަވަސްކުރަން ތޯ؟


Sihhee nizaamu furihama kuran dhivehi naruhun thamreenu kuran jehey\nސިއްހީ ނިޒާމު ފުރިހަމަ ކުރަން ދިވެހި ނަރުހުން ތަމްރީނު ކުރަންޖެހޭ: ރައީސް\nނާސިން ނައު ކެމްޕެއިން އިފްތިތާހު ކޮށްދެއްވީ ރައީސްގެ ދެކަނބަލުން -- ފޮޓޯ: ރައީސް އޮފީސް\nސިއްހީ ނިޒާމު ފުރިހަމަ ކުރަން ދިވެހިން މި ދާއިރާއިން ތަމްރީނު ކުރުމަކީ އިސްކަންދޭން ޖެހިފައިވާ ކަމެއް ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\n"ނާސިން ނައު" ކެމްޕެއިން އިފްތިތާހު ކުރަން މިރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުން، ރައީސް ސޯލިހު ވިދާޅުވީ ސިއްހީ ނިޒާމު ފުރިހަމަ ކުރުމަށްޓަކައި ގިނަ އަދަދެއްގެ ދިވެހިން މި ދާއިރާއިން ތަމްރީނު ކުރުމަކީ އިސްކަންދޭން ޖެހިފައިވާ ކަމެއް ކަމަށާއި ކުރިއަށް އޮތް ދެތިން އަހަރުގެ ތެރޭގައި ގިނަ އަދަދެއްގެ ދިވެހި ނަރުހުން މި ދާއިރާއަށް ބޭނުންވާނެ ކަމަށެވެ.\nރާއްޖޭގެ ފަސް ސަރަހައްދެއްގައި ޓާޝަރީ ހޮސްޕިޓަލް ތަރައްގީ ކުރާއިރު އެ ސަރަހައްދުތަކުގެ މީހުން ނަރުހުންގެ ގޮތުގަައި ތަމްރީން ވުމަކީ މުހިއްމު ކަމެއް ކަމަށް ރައީސް ވިދާޅުވި އެވެ.\n"ސަރުކާރުގެ ސިއްހީ ހިދުމަތުގެ ސިޔާސަތު އަމާޒު ކޮށްފައިވާ މިސްރާބަށް ބަލާއިރު ކުރިއަށް އޮތް ދެތިން އަހަރުގެ ތެރޭގައި ވަރަށް ގިނަ އަދަދެއްގެ ނަރުހުން ބޭނުން ވާނެ" ރައީސް ވިދާޅުވި އެވެ.\nރައީސް އިތުރަށް ވިދާޅުވީ، ރާއްޖޭގައި މިވަގުތުވެސް 3،300 އަށް ވުރެ ގިނަ ނަރުހުން ހިދުމަތުގައި ތިބި އިރު އެއީ ރާއްޖޭގެ ސިއްހީ ހިދުމަތްތެރިންގެ ގާތްގަނޑަކަށް 50 ޕަސެންޓް ކަމަށެވެ. ނަމަވެސް އޭގެ ތެރެއިން ގިނަ މީހުންނަކީ ބިދޭސީ ނަރުހުން ކަމުން ދިވެހިން ތަރައްގީ ކުރަން އިސްކަންދޭންޖެހޭ ކަމަށެވެ.\nމި ދާއިރާގައި ގޮންޖެހުންތައް ހުރި ކަމަށާއި ހުރިހާ ކަމެއްގެ ހަގީގީ މައްސަލަ އަކީ ސިއްހީ މުހިއްމު ހިދުމަތްތައް އެއްތަނަކަށް ޖަމާވެފައި އޮތުން ކަމަށް ކަމަށް ރައީސް ވިދާޅުވި އެވެ.\n"ރާއްޖޭގެ އާބާދީ ބެހިފައިވާ ގޮތަށް ބަލާއިރު ނަރުހުންގެ އަދަދުވެސް އެކަށީގެންވާ ވަރަށް ވުރެ މާ މަދު. މިކަމާމެދު ގައުމީ ފެންވަރުގައި އިތުރަށް އެބަ ސަމާލުވާން ޖެހޭ،"\nއަދި ސިއްހީ ނިޒާމުވެސް ލާމަރުކަޒީ ނިޒާމަކުން ތަރައްގީ ކުރާއިރު ކޮންމެ ރަށެއްގައިވެސް ގޭގެ އަށް ގޮސް ހެލްތު ޗެކްއަޕް ހަދައިދީ ހޭލުންތެރި ކުރުމުގެ މަސައްކަތް ކުރާނެ ސިއްހީ ހިދުމަތްތެރިން ތަމްރީން ވުމުން ގޮންޖެހުންތަކުގެ ވަރަށް ބޮޑު ބައެއް ހައްލު ވާނެ ކަމަށެވެ.\nރައީސް އިބްރާހިމް މުހައްމަދު ސޯލިހު ހަތެއް\nކޮރޯނާ ޖެހިފައިވާ ދިވެއްސަކު ނެތް\nދުންފަތުގެ ނުރައްކާ ނައްތާލަން ތެދުވާންޖެހޭ: ރައީސް\nރައީސްގެ ފަރާތްޕުޅުން އުންމީދުގެ އަލިކަން


ޔޭ ރިޝްތާ ކްޔާ ކެހެލާތާހޭ ގެ ސަބަބުން ގިނަ ފިލްމު ތަކުން ފުރުސަތު ގެއްލުން – ހީނާ - DhiDaily\nޔޭ ރިޝްތާ ކްޔާ ކެހެލާތާހޭ ގެ ސަބަބުން ގިނަ ފިލްމު ތަކުން ފުރުސަތު ގެއްލުން – ހީނާ\nމީގެ 8 އަހަރު ދުވަސް ކުރިން ފެށި އިންޑިއާގެ ޑްރާމާ ސިލްސިލާ ”ޔޭ ރިޝްތާ ކްޔާ ކެހެލާތާހޭ“ ގެ ސަބަބުން ގިނަ ފިލްމު ތަކަކުން ޖާގަ ގެއްލި ފިލްމީ ދާއިރާގެ ކެރިއަރަށް ނުރަނގަޅު އަސަރު ކުރިކަމަށް ”ޔޭ ރިޝްތާ ކްޔާ ކެހެލާތާހޭ“ އިން ބެލުންތެރިންގެ މަގުބޫލުކަން ހޯދި، ހީނާ ޚާން ބުނެފިއެވެ.\nޕިންކްވިލާ އަށް ދިން އިންޓަވިއުއެގައި ހިނާ ބުނެފައިވަނީ، ”ޔޭ ރިޝްތާ ކްޔާ ކެހެލާތާހޭ“ ގެ އަކްޝަރާގެ ރޯލުން އޭނާ ފެނިގެންދިޔަ 8 އަހަރު ދުވަސް ތެރޭ ތަފާތު ތަޖުރިބާ ކުރެވުނު ކަމަށާއި، އެހެން ނަމަވެސް އޭގެ ސަބަބުން އޭނާގެ ފިލްމީ ކެރިއަރުގައި ކުރިއަށް ދިއުމަށް ބޮޑެތި ދަތި ތަކަކާއި ކުރިމަތި ވިކަމަށެވެ. މީގެ އިތުރުން އޭނާ ބުނީ ”ޔޭ ރިޝްތާ ކްޔާ ކެހެލާތާހޭ“ އިން އޭނާއަށް ޖާގަ ލިބިގެން ދިއައީ ފުރަތަމަ އޮޑީޝަނުން ކަމަށާއި، ފުރަތަމަ ދުވަސްވަރު ފަސޭހަކޮށް ހުރިހާ ކަމެއް ދިޔަނަމަވެސް ދުވަސްވި ވަރަކަށް ވަރަށް ބޮޑެތި ގޮންޖެހުން ތަކަކާއި ކުރިމަތި ލާން ޖެހުނު ކަމަށެވެ.\nމީގެ އިތުރުން އޭނާ ބުނީ، ”ޔޭ ރިޝްތާ ކްޔާ ކެހެލާތާހޭ“ ކުޅެމުން ދިޔަ އިރު ކުދި އަދި ބޮޑެތި ފިލްމު ތަކުން ފުރުސަތު ލިބެމުން ދިޔަކަމަށާއި، އެހެން ނަމަވެސް އެފުރުސަތު ތަކަށް އާނއެކޭ ނުބުނެވުން ކަމަށެވެ. އަދި އިންޑިއާގެ ވަރުގަދަ ޕްރޮޑިއުސަރަކު އޭނާ އަށް ފުރުސަތު ދޭން ގުޅި ކަމަށާއި، އެހެން ނަމަވެސް އޭނާގެ އެކްޓިންގ ފެންނަން ހުރީ ހަމަ އެކަނި ޑްރާމާ ”ޔޭ ރިޝްތާ ކްޔާ ކެހެލާތާހޭ“ އިން ކަމަށްވުމުން އެފުރުސަތު ވެސް ގެއްލުމުން، ޓީވީ ޑްރާމާގެ ދާއިރާ ދޫކޮށްލަން ނިންމީ ކަމަށެވެ.\nއިންޓަވިއު ނިންމާލަމުން އޭނާ ބުނީ، ޓީވީ ޑްރާމާ ތަކުން ބޮޑެތި އާމްދަނީ ލިބުން ނަމަވެސް، ކެރިއަރުގައި ކުރިއަށް ދާން ބޭނުން ވާކަމަށާއި، ފިލްމު ޕްރޮޑިއުސަރަކު އޭނާއަށް ވަރަށް އަވަހަށް ފުރުސަތު ދޭނެ ކަމަށް އުއްމީދު ކުރާ ކަމަށެވެ.


އެމްޑީޕީގެ ޕާލަމެންޓްރީ ގްރޫޕްގެ އިންތިޚާބު މިއަދު ހަވީރު އޮންނާނެ – Maldivian Democratic Party\nއެމްޑީޕީގެ ޕާލަމެންޓްރީ ގްރޫޕްގެ އިންތިޚާބު މިއަދު ހަވީރު އޮންނާނެ\nއެމްޑީޕީގެ ޕާލަމެންޓްރީ ގްރޫޕްގެ އިންތިޚާބު މިއަދު ހަވީރު4ޖަހާއިރު އެޕާޓީގެ ސެކްރެޓޭރިއަޓް ގައި އޮންނާނޭ ކަމަށް އެޕާޓީން ބުނެފިއެވެ.\nމިއަދު މި ބޭއްވޭ އިންތިޚާބުގައި، އެ ގްރޫޕްގެ ރައީސް އާއި،2ނައިބު ރައީސުންނާއި، ސެކްރެޓަރީ ޖެނެރަލްގެ އިތުރުން ސެކްރެޓަރީ ޖެނެރަލްގެ ނައިބަކާއި3ވިޕުން، ޕާލަމެންޓްރީ ގްރޫޕްގެ މެންބަރުންގެ މެދުގައި ނެގޭ ސިއްރު ވޯޓަކުން އިންތިޚާބު ކުރާނެއެވެ.\nއެމްޑީޕީ ޕާލަމެންޓްރީ ގްރޫޕްގެ ރައީސް ކަމަށް ކުރިމަތިލައްވާފައިވަނީ އެ ގްރޫޕްގެ މިހާރުގެ ވެސް ރައީސް، މާލެ ސިޓީގެ ހުޅުހެންވޭރު ދާއިރާގެ މެންބަރު (ރީކޯ) މޫސާ މަނިކާއި، ބިލެތްދޫ ދާއިރާގެ މެންބަރު އަޙުމަދު ހަމްޒާ އެވެ. ނައިބު ރައީސް ކަމަށް ކުރިމަތިލެއްވީ މިހާރުގެ ވެސް އެއް ނައިބު ރައީސް އައްޑޫ ސިޓީގެ ހިތަދޫ އުތުރު ދާއިރާގެ މެންބަރު މުޙައްމަދު އަސްލަމްއާއި، ދިއްދޫ ދާއިރާގެ މެންބަރު އަޙުމަދު ސަމީރު އާއި، ކެނދިކުޅުދޫ ދާއިރާގެ މެންބަރު އަޙުމަދު އީސާ އާއި، ނޮޅިވަރަމް ދާއިރާގެ މެންބަރު މުޙައްމަދު ނަޝީދު (ކާނަލް) އެވެ. ސެކްރެޓަރީ ޖެނެރަލް ކަމަށް ކުރިމަތިލެއްވީ މިހާރު ވެސް އެ މަގާމުގައި ހުންނެވި މާލެ ސިޓީގެ ހެންވޭރު ދެކުނު ދާއިރާގެ މެންބަރު ހާމިދު ޢަބްދުލްޤަފޫރު އެކަންޏެވެ. އަދި ސެކްރެޓަރީ ޖެނެރަލްގެ ނައިބު ކަމަށް ވެސް ކުރިމަތިލައްވާފައިވަނީ އެންމެ ބޭފުޅެކެވެ. އެއީ ތިނަދޫ ދާއިރާގެ މެންބަރު މުޙައްމަދު ގަސަމްއެވެ.\n3 ވިޕުންގެ މަގާމަށް ވެސް ވާދަކުރައްވަނީ މިހާރުވެސް ވިޕުންގެ ގޮތުގައި ތިއްބަވާ3ބޭފުޅުންނެވެ. އެއީ ގަލޮޅު އުތުރު ދާއިރާގެ މެންބަރު އީވާޢަބްދުﷲ އާއި، ބާރަށު ދާއިރާގެ މެންބަރު މުޙައްމަދު ޝިފާޒް، އައްޑޫ ސިޓީގެ ހުޅުމީދޫ ދާއިރާގެ މެންބަރު އިލްޔާސް ލަބީބް އެވެ.


އެނބޫދޫ ފަޅުގައި ތަރައްޤީކުރި މަތީ ފަންތީގެ ރިސޯޓް، "ކްރޮސް ރޯޑްސް މޯލްޑިވްސް" ހުޅުވައިފި | Jazeera\tއެނބޫދޫ ފަޅުގައި ތަރައްޤީކުރި މަތީ ފަންތީގެ ރިސޯޓް، "ކްރޮސް ރޯޑްސް މޯލްޑިވްސް" ހުޅުވައިފި - Jazeera\nއެނބޫދޫ ފަޅުގައި ތަރައްޤީކުރި މަތީ ފަންތީގެ ރިސޯޓް، "ކްރޮސް ރޯޑްސް މޯލްޑިވްސް" ހުޅުވައިފި\nޢަލީ ޔާމީން September 20, 2019 102 views0\nގިނަ ރަށްތަކެއްގެ މައްޗަށް އެކުލެވޭގޮތަށް، އެނބޫދޫ ފަޅުގައި ތަރައްޤީކުރި، މަތީ ފަންތީގެ ރިސޯޓް 'ކުރޮސް ރޯޑް މޯލްޑިވްސް' ހުޅުވައިދެއްވީ ރާއްޖޭގެ ނައިބު ރައީސް ފައިސަލް ނަސީމެވެ.\nކްރޮސް ރޯޑް މޯލްޑިވްސް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ނައިބު ރައީސް ފައިސަލް ވިދާޅުވީ، ފަތުރުވެރިކަމުގެ ދާއިރާގެ ބިޔަ އެއްވެސް މަޝްރޫޢަކީ ނުވަތަ ތަސައްވުރަކީ ރާއްޖޭގައި ހާޞިލުނުކުރެވޭ ވަރުގެ ކަންކަން ނޫންކަމަށެވެ. އަދި މިސަރުކާރުން ދުނިޔޭގެ އެކި ޤައުމުތަކުގެ އިންވެސްޓަރުންނަށް ރާއްޖޭގައި އިންވެސްޓުކުރުމަށް ފުރުޞަތު ފަހިކޮށްދީފައިވާ ކަމަށާއި އޭގެ ސަބަބުން ރާއްޖޭގެ ރައްޔިތުންގެ މުސްތަޤްބަލު އުޖާލާކުރުމަށް ސަރުކާރުން ކުރަމުންދާ މަސައްކަތުގެ އިތުރުބާރަކަށް ވެގެންދާނެކަމަށް ވެސް ނާއިބު ރައީސް ވިދާޅުވި އެވެ.\nނައިބު ރައީސްގެ ވާހަކަފުޅުގައި ކުރޮސްރޯޑަކީ ހަމައެކަނި ފަތުރުވެރި ރިސޯޓެއްގެ ޚިދުމަތްތަކަށްވުރެ ފުޅާދާއިރާއެއްގައި ޚިދުމަތްދޭ ތަނެއްކަން ފާހަގަކުރެއްވި އެވެ. އެގޮތުން ރާއްޖޭގެ ތާރީޚާއި ޘަޤާފަތް ދައްކުވައިދޭ އެތައް ކަމެއް އޭގެތެރޭގައި ހިމެނޭކަން ފާހަގަކުރެއްވި އެވެ. މީގެ އިތުރުން ކުރޮސްރޯޑްގައި ހުންނަ ޑިސްކަވަރީ ސެންޓަރަކީ ރާއްޖޭގެ ތިމާވެއްޓާބެހޭ ގިނަ މަޢުލޫމާތުތަކެއް ލިބިދޭނެ ތަނެއްކަމަށާއި، ކުރޮސް ރޯޑުގެ ސަބަބުން އެތައް ޒުވާނުންނަކަށް ވަޒީފާގެ ފުރުޞަތު ތަނަވަސް ވެގެންދާނެކަން ވެސް ރައީސުލްޖުމްހޫރިއްޔާގެ ނައިބު ފާހަގަކުރެއްވި އެވެ.\nކްރޮސް ރޯޑް މޯލްޑިވްސް އަކީ ތައިލެންޑުގެ ސިންހާއޭ އެސްޓޭޓުން ސަތޭކަ ތިރީސް އެއް މިލިއަން ޑޮލަރު ހަރަދުކޮށްގެން ތަރައްޤީކޮށްފައިވާ ރިސޯޓެކެވެ. އެ ރިސޯޓުގައި ޔޮޓް މެރީނާއެއްގެ އިތުރުން ކުޑަކުދިންނަށް ޚާއްސަ ބީޗް ކުލަބެއް ވެސް ހުރެ އެވެ.\nކްރޮސް ރޯޑަކީ ވެލާނާ އިންޓަރނޭޝަނަލް އެއަރޕޯޓުން ފުރައިގެން 15 މިނެޓުން ދެވޭހާ ރާސްތާއެއްގައި އޮތް ވަރަށް ހިތްގައިމު ރިސޯޓެކެވެ.


މި މިނިސްޓްރީގެ ނަންބަރު: (IUL)474/1/2019/28 (25 އޭޕްރިލް 2019 ) އަދި (IUL)474/1/2019/29 (15 މެއި 2019) ވަނަ ދުވަހު މިނިސްޓްރީގެ ރިނޮވޭޝަން މަސައްކަތްތަކާއި ބައެއް ފަރުނީޗަރ ޖަހަން ކުރެވުނު އިއުލާނުގެ ރިކުއެސްޓް ފޯރ ޕްރޮޕޯޒަލް – Ministry of Communication, Science and Technology\nނޫސް ބަޔާން- އައި.ޖީ.އެމް.އެޗް ގެ ސޮފްޓްވެއަރ އާއި ގުޅޭ\nއޮފީސް މޭޒު ގަތުމަށް - އިއުލާން ނަންބަރު IUL)474/1/2019/22)\nމި މިނިސްޓްރީގެ ނަންބަރު: (IUL)474/1/2019/28 (25 އޭޕްރިލް 2019 ) އަދި (IUL)474/1/2019/29 (15 މެއި 2019) ވަނަ ދުވަހު މިނިސްޓްރީގެ ރިނޮވޭޝަން މަސައްކަތްތަކާއި ބައެއް ފަރުނީޗަރ ޖަހަން ކުރެވުނު އިއުލާނުގެ ރިކުއެސްޓް ފޯރ ޕްރޮޕޯޒަލް އާއި އިސްލާހުކުރެވިފައިވާ ބިޑް ހުށަހަޅާ ތާރީޚާއި ވަގުތުތައް ޑައުންލޯޑްކުރެއްވުމަށް.RFP IUL-474-1-2019-28\nއާރް . އެފް. ޕީ ގެ ލޮޓް2ގެ 5.2 ގައިބާ ކެބިން ތަކުގެ ސީލިނގް ޖިޕްސަމްބޯޑުގައި ނަމޫނާއާއި އެއްގޮތަށް ހެދުމަށް އޮތްބައި އުނިކުރެވިފައިވާ ވާޙަކަ ދަންނަވަމެވެ.\nއިސްވެ ދެންނެވުނު ސީލިންގ ހެދުމުގެ މަސައްކަތް ކުރުމަށް ހަމަޖެހިފައިވަނީ އާރ އާރް . އެފް. ޕީ ގެ ލޮޓް 1 ގެ 1.1 ގެ ތެރެއިންނެވެ.


Turkey In Riba Nahthaalumah Fahu Hamaekani Islamic Bank Ah Badhalkuran Amaazhifaifi - Vaguthu\nތުރުކީވިލާތުގައި ކުރެވޭ ހުރިހާ މާލީ މުއާމަލާތްތަކަކުން ރިބާ ނައްތާލުމަށް ފަހު ހަމައެކަނި އިސްލާމީ މާލީ ނިޒާމަށް އަމަލު ކުރާ ގައުމަކަށް އެގައުމު ހަދާނެ ކަމަށް ތުރުކީވިލާތުގެ ރައީސް ޠައްޔިބު އުރުދޮގާން ވިދާޅުވެއްޖެއެވެ.\nތުރުކީވިލާތުގެ ވެރިރަށް އަންކާރާގައި ގާނޫނު ހަދާ މަޖިލީހުގައި ދެއްވި ތަގުރީރެއްގައި އުރުދޮގާން ވިދާޅުވީ އިންޓަރެސްޓްގެ ދިފާއުގައި ވާހަކަ ދައްކާ މީހުންނާއި އެއްފަޅިއެއްގައި އޭނާ އަށް ހުރެވެން ނެތް ކަމަށެވެ. "އާއްމު ރައްޔިތުން އިންޓަރެސްޓް ދައްކަން ނުޖެހޭ ގޮތައް ހުރިހާ ކަމެއް ވެސް އިންތިޒާމް ވެގެން ދާން ޖެހޭނެ. އެކަން އަޅުގަނޑުމެން ކުރާނަން." އުރުދޮގާން ވިދާޅުވިއެވެ.\nއުރުދޮގާން ވިދާޅުވީ އިންފްލޭޝަން އިތުރުވަމުން އަންނަ އެއްސަބަބަކީ ވެސް އިންޓަރެސްޓް ކަމަށެވެ. އިންޓަރެސްޓް އިތުރުވާ މާލީ މުއާމަލާތްތަކުގެ ސަބަބުން ތަކެތީގެ އަގު އުފުލި އެކަމުގެ ދަތިކަން ރައްޔިތުން ތަހައްމަލް ކުރަން ޖެހިފައިވާ ކަމަށް އުރުދޮގާން ވިދާޅުވިއެވެ. "އަޅުގަނޑު ރައްޔިތުންގެ ހިދުމަތުގައި ހުރިހާ ދުވަހަކު އިންޓަރެސްޓާއި ދެކޮޅަށް މަސައްކަތް ކުރާނަން." އުރުދޮގާން ވިދާޅުވިއެވެ.\nއުރުދޮގާން ވިދާޅުވީ ރިބާގެ މުއާމަލާތްތައް އެއްވެސް ގޮތަކަށް ނުކުރާ ގައުމަކަށް ތުރުކީވިލާތް ހެދުމަށްޓަކައި އިންވެސްޓްމަންޓްތައް އިތުރުކޮށް ވަޒީފާތައް އިތުރު ކުރަން ޖެހެއެވެ. މިހާރު ކުރަމުން އަންނަ މަސައްކަތަކީ އެއީ ކަމަށާއި ކައިރި މުސްތަގުބަލެއްގައި ތުރުކީވިލާތަކީ ރިބާގެ މުއާމަލާތްތައް ނުހިނގާ ގައުމަކަށް ވެގެން ދާނެ ކަމަށް އޭނާ ވިދާޅުވިއެވެ.\nފަހަކަށް އައިސް ތުރުކީއަށް ވަނީ އިންފްލޭޝަން މައްޗަށް ދިއުމުގެ މައްސަލަ އާއި ވަރަށް ބޮޑަށް ކުރިމަތިވެފައެވެ. އެމައްސަލަ ހައްލު ކުރުމަށް މިހާރު ވަނީ ބޭންކްތަކުން އިންޓަރެސްޓް ރޭޓް ކުޑަކުރަން ވެސް ނިންމާފައެވެ.\nނޮވެމްބަރު 22, 2021 23:20\nއަހަރެމެންގެ ވެރިކަމަށް އަންނަ މީހުންނަށް މިފަދަ ރަގަޅު ކަންކަމާ ކުރިމަތިލާން ނުކެރެނީ ކީއްވެ؟\nނޮވެމްބަރު 23, 2021 08:44\nވެރިކަމައް އަންނަނީކީ ނޫން.. ވެރިކަމައް ހޮވަނީ ރައްޔިތުން އަތުން ވޯޓުލައިގެން. ފުރަތަމަ ފަރުލު ފަސްނަމާދުކޮއް ގުރްއާން ކިޔަވާ އަދި އިސްލާމްދީނައް ލޯބިކުރާ ވެރިޔަކު ރައްޔިތުންގެ ދެއަތުން ވޯޓުލައިގެން ހޮވައިގެނެއްނުން.\nނޮވެމްބަރު 23, 2021 00:18\nނޮވެމްބަރު 23, 2021 08:37\nސައްތައިން ސައްތަ މި ދިވެހި ރާއްޖޭގެ ވެރިން ދަންނަނީ ރިބާ، ޖުވާ، އިތުރު ކޮއްގެން ރައްޔިތުން ނިކަމެތި ކޮށްގެން ވެސް ފަރަންޖީން ރުއްސޭތޯ\nނޮވެމްބަރު 23, 2021 09:00\nއެއީ ﷲގެ ވައުފަށުގައި ހިފައިގެން ތިބި ވެރިންނަކީ. އެފަދަ ވެރިންނަށް ﷲގެ ނަޞްރާއި ކާމިޔާބު ދެއްވާނދޭވެ.\nﷲގެ މަގުގައި ފައިތިލަ ސާބިތުކުރުމުގެ ހެޔޮ ތައުފީޤު މިފަދަ ވެރީންނަށް ދެއްވާނދޭވެ. އާމީން.\nރިބާ އައުޓް ގޮވަން ކެރޭ އިދިކޮޅު ބައެއްވެސް ދީނީ ޖަމްޢިއްޔާ އެއްވެސް ނެތް! މިއީ ކޮންމެހެން މިޤައުމުން އައުޓް ކުރަން ޖެހޭ އެއްޗެއް


SunOnline: Asaasee beyhuge agu control kurun march mahah faskoffi\nއަހްމަދު އިޒްމީމް 24 Jan 2022, 18:34\n14 މާޗް 2017: ތާޖުއްދީން ސްކޫލުގައި ގާއިމުކޮށްފައިވާ ފްލޫ ކްލިނިކުގައި އެސްޓީއޯއިން ހުޅުވި ވަގުތީ ފާމަސީ --- ސަން ފޮޓޯ/މުހައްމަދު އަފްރާހް\nރާއްޖޭގައި ވިއްކާ އަސާސީ ބޭސްތައް ވިއްކޭނެ އެންމެ މަތީ އަގު ތަންފީޒުކުރުން މާޗު މަހަށް ފަސްކޮށްފިއެވެ.\nހެލްތު މިނިސްޓްރީން މިއަދު ނެރުނު އިއުލާނެއްގައި ވަނީ، ސިއްހީ ހިދުމަތް ދިނުމުގެ ގާނޫނުގައި ޑޮކްޓަރީ ބޭސް ވިއްކޭނެ އެންމެ މަތީ އަގު ނުވަތަ މެކްސިމަމް ރީޓެއިލް ޕްރައިޒް (އެމްއާރުޕީ) ކަނޑައަޅަން އަންގައިފައިވާތީ ރާއްޖެ އެތެރެކޮށް ވިއްކާ ހުރިހާ ބޭހަކަށް އެމްއާރުޕީ ކަނޑައެޅުން މާޗުމަހަގެ އެއްވަނަ ދުވަހަށް ފަސްކޮށްފައިވާކަމަށެވެ.\nއެގޮތުން ބޭސް ގަންނަ އަގަށް ގިނަވެގެން ލެވޭނީ 100 ޕަސެންޓް މާކްއަޕެއް ކަމަށް ކަނޑައަޅައި، ރާއްޖެ އިމްޕޯޓުކޮށް ވިއްކާ ހުރިހާ އަސާސީ ބޭހަކަށް، ޖެނުއަރީން ފެށިގެން އެމްއާރުޕީ ތަންފީޒު ކުރަން ހަމައްޖައްސާފައިވާ ކަމަށް ހެލްތު މިނިސްޓްރީން ބުންޏެވެ.\nމިދިޔަ ނޮވެންބަރު މަހުގެ ތެރޭގައި ހެލްތު މިނިސްޓްރީން ނެރުނު އިއުލާނެއްގައި މި މަހުގެ އެއްވަނަ ދުވަހުން ފެށިގެން އަގު ކޮންޓްރޯލް ކުރަން ފަށާނެ ކަމަށް ވަނީ ބުނެފައެވެ.\nހެލްތު މިނިސްޓްރީން ބުނެފައިވަނީ މާޗު މަހުން ފެށިގެން ފާމަސީތަކުގައި ވިއްކާ ބޭސް ވިއްކޭނެ އެންމެ މަތީ އަގު ފާމަސީތަކުން ހިދުމަތް ހޯދަން އަންނަ މީހުންނަށް ފެންނަން ހުންނަން ޖެހޭނެ ކަމަށެވެ.\nއަސާސީ ބޭހުގެ އަގު ކޮންޓްރޯލް ކުރުމުގެ ދެވަނަ ފިޔަވަހި ވެސް ކުރިއަށް ގެންދާނެކަމަށް މިނިސްޓްރީން ބުނެއެވެ. އެގޮތުން ދެވަނަ ފިޔަވަހީގައި، ރާއްޖެއަށް އެތެރެކޮށް ވިއްކާ ހުރިހާ ބޭހަކަށް އެމްއާރުޕީ ތަންފީޒު ކުރާނެއެވެ.\nމުއްދަތު ހަމަވެފައިވަ ވެކްސިނެއް ދިން ކަމުގެ ތުހުމަތެއް\nފަޒީ ހިޖާމާ ޖެހުން ހުއްޓާލައިފި


ލޮލުގެ ފެނުން އަލިކުރުމަށް ކުރެވިދާނެ ބައެއް ކަންކަން | Jazeera\tލޮލުގެ ފެނުން އަލިކުރުމަށް ކުރެވިދާނެ ބައެއް ކަންކަން - Jazeera\nލޮލުގެ ފެނުން އަލިކުރުމަށް ކުރެވިދާނެ ބައެއް ކަންކަން\nއާމިނަތު އަޙުމާ April 29, 2019 73 views0\nގިނަ މީހުންނަކީ އެމީހުންގެ ލޮލުގެ ފެނުން ބަލިކަށި ނުވަތަ ނުސާފު މީހުންނެވެ. ސިއްހީ ގޮތުން ކުރިއަރައި ދިއުމުގެ ސަބަބުން މިފަދަ މީހުން ލޮލުގެ ފެނުން ރަނގަޅުކުރުމަށް ބޭނުންކޮށް އުޅެނީ އައިނު ނުވަތަ ލެންސެވެ. މި ނޫން އެއްވެސް ހައްލެއް މިކަމަށް ނެތްކަން ގަބޫލުކުރާ މީހުން ވަރަށް ގިނައެވެ. ހަގީގަތަކީ މިކަމަށް ދާއިމީ ހައްލެއް ގެނައުމަށް އަދިވެސް ސައިންޓިސްޓުން މާކަ ބޮޑު މަސައްކަތެއް ކޮށްފައި ނުވާ ކަމެކެވެ. ނަމަވެސް ކާން ބޭނުންކުރާ ބައެއް ކާނާތަކުގެ ތެރެއިންވެސް ލޮލުގެ ފެނުމަށް ރަނގަޅު، ފައިދާހުރި ކާނާ ބޭނުންކުރުމަކީ ކޮންމެ މީހަކަށްވެސް ކުރެވިދާނެ ކަމެކެވެ.\nމިގޮތުން ލޮލުގެ ފެނުން ގުދުރަތީ ގޮތުން އަލުކުރުމަށް ސަަމާލުކަމެއް ދޭންވީ ކަމަކީ ލޮލަށް ބޭނުންވާ މާއްދާތައް ލޮލަށް ފޯރުކޮށްދިނުމުގައެވެ.\nވިޓަމިންސް އާއި އެންޓިއޮޮކްސިޑެންޓްސް\nލޮލުގެ ފެނުން ރަނގަޅުކުރުމަށް އެންމެ ބޭނުންވާ ދެ ވިޓަމިންސް އާއި އެންޓިއޮކްސިޑެންޓްސްތަކުގެ ތެރޭގައި ހިމެނެނީ ވިޓަމިން އޭ އާއި ލިއުޓިން އެވެ. މި ދެ މާއްދާ ހަށިގަނޑުގައި މަދުވުމުގެ ސަބަބުން ލޮލުގެ ފެނުމަށް ބޮޑެތި އަސަރުތަކެއް ކުރާނެއެވެ.\nލިއުޓިން ލޮލުގެ ފެނުން ރަނގަޅުކުރުމަށް އެހީވެދެނީ ކިހިނެއް؟\nލިއުޓިންއަކީ ލޮލުގެ ކަޅިކައިރިން ވަރަށް ގިނައިން ފެންނާނެ ޕިގްމެންޓެކެވެ. މީީގެ މަސައްކަތަކީ ލޮޮލަށް އެކަށީގެންވާ ވަރަށް ވުރެ ގިނައިިން އަލި ވަނުމުން ދުރުކޮށްދިނުމެވެ. ސައިންޓިފިކް ރިސާޗްތަކުން ދައްކާގޮތުން ލިއުޓިން ލޮލަށް ގިނައިން ލިބުމަކީ ލޮލުގެ ފެނުން ރަނގަޅުކޮށްދޭނެ ކަމެކެވެ.\nލޮލުގެ ފެނުން ރަނގަޅުކުރުމަށް ކާނެ ބައެއް ކާނާ\nކެރެޓް، ސްޕިނެޗް އަދި ފެހިކަން އެކުލެވޭ ތަރުކާރީ ފަތުގެ ބާވަތްތައް\nކައްޓަލަ އަދި ބަޓަރ\nވިޓަމިން އޭއާއި ލިއުޓިން އެކުލެވޭ ކާނާތަކުގެ ތެރޭގައި ގިނައިން ހިމެނެނީ ފެހިކަންގަދަ ތަރުކާރީއާއި ފަތެވެ. އެހެންކަމުން ތަފާތު ފަތްތަކާއި ބީންސްް ފަދަ ތަކެތި ގިނައިން ކެއުން އާދަކުރުމަކީ މުހިންމުކަމެކެވެ.\nލޮލުން ކަސްރަތުުތައް ކުރުމަކީވެސް ލޮލުގެ ފެނުން ރަނގަޅުކޮށް ދިނުމަށް އެހީީވެދޭނެ ކަމެއް\nލޮލުން އިޝާރާތާއި ހަރަކާތްތައް ކުރިއަށް ގެންގޮސްގެން ކުރެވޭ ގިނަ ކަސްރަތުތަކަކީ ލޮލުގެ ފެނުން ސާފުކޮށްދީ ފުރިހަމަ ކޮށްދިނުމަށް އެއްގޮތަށްވުރެ ގިނަ ގޮތްގޮތުން އެހީވެދޭ ކަންކަމެވެ. އޭގެ ތެރެއިންވެސް ދުރުގައި ހުންނަ އެއްޗެހި ނުސާފުކޮށް ފެންނަ މައްސަލަ ހައްލުކޮށްދިނުމުގައި ވަކިން ޚާއްސަ އެހީއެއް ވެދޭނެއެވެ.\nލޮލުގެ ފެނުން ރަނގަޅުކުރުމަށް ދާއިމީ ހައްލެއް ހޯދުމަށް ކަމާއި ބެހޭ މާހިރެއްގެ އެހީއާއި ނުލައި ފަރުވާއެއް ހޯދުން ވާނީ ނާދިރުކަމަކަށެވެ. ނަމަވެސް ލޮލަށް ބޭނުންވާ މާއްދާތައް އެކުލެވޭ ކާނާތައް ކައިގެން ނުވަތަ ހަށިގަނޑަށް އެތެރެކޮށްގެން ނަމަވެސް ލޮލުގެ ފެނުން ފުރިިހަމަކުރުމަށް މަސައްކަތްކުރުމަކީ ކޮންމެ މީހަކަށްވެސް ކުރެވިދާނެ ކަމެކެވެ.


CSC memberun "Siyaasee" vi massala goasvejje! | Mihaaru\nސިވިލް ސާވިސް ކޮމިޝަންގެ މެމްބަރުންތަކެއް މަޖިލީހުގެ ކޮމިޓީގައި: މެމްބަރުންނަށް ތުހުމަތުކުރެވެ މައްސަލަތަކެއް ކޮމިޓީން އަންނަނީ ބަލަމުން. --ފޮޓޯ/މަޖިލީސް\n31 އޮކްޓޯބަރ 2019 - 13:33 29 comments\nސިޔާސީ ސަބަބުތަކަކަށްޓަކައި ވަޒީފާ އިން ވަކިކޮށްފައިވާ ކަމުގެ ޝަކުވާތަކެއް މަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް ހުށަހެޅީ މުވައްޒަފުންތަކެކެވެ. ކުރީގެ ސަރުކާރުގައި މި މައްސަލަތަކަށް، އަދި ސިވިލް ސާވިސްގެ ގާނޫނާ ޚިލާފަށް މުވައްޒަފުން ލައްވައި ވަކި ސިޔާސީ ފިކުރެއް ޕްރޮމޯޓްކުރަން މަސައްކަތްކުރި އިރު ކަމާ ބެހޭ ފަރާތްތަކުން ފިޔަވަޅު ނޭޅުމުގެ ކަންބޮޑުވުން ބައެއް މުވައްޒަފުންގެ އޮތެވެ.\nމަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް ސިވިލް ސާވިސް ކޮމިޝަނާ ގުޅޭ ގޮތުން ހުށަހެޅި ޝަކުވާ ބަލަން ވަނީ ސަބް ކޮމިޓީއެއް އެކުލަވާލައިފަ އެވެ. އެ ކޮމިޓީން ބަލަމުން އަންނަނީ ކޮމިޝަންގެ ރައީސް ޑރ. އަލީ ޝަމީމާއި ނައިބު ރައީސް ޝަހީދު މުހައްމަދާއި މެމްބަރު އިބްރާހިމް ޝަހީގުގެ އިތުރުން ޒަކަރިއްޔާ ހުސައިނަށް ތުހުމަތުކުރެވޭ މައްސަލަތަކެކެވެ.\nސަބް ކޮމިޓީގެ މުގައްރިރު، ވިލިމާފަންނު ދާއިރާގެ މެމްބަރު އަހްމަދު އުޝާމް މިއަދު ވިދާޅުވީ ކުރިން އިންޒާރު ދިނުމަކާ ނުލައި ގާނޫނާއި ގަވާއިދާ ޚިލާފަށް، ސިޔާސީ ސަބަބުތަކަކަށްޓަކައި މުވައްޒަފުންތަކެއް ވަޒީފާ އިން ވަކިކުރިކަމުގެ ގިނަ ޝަކުވާތަކެއް ލިބިފައިވާ ކަމަށެވެ. ނުހައްގުން ވަޒީފާ އިން ވަކިކުރި ކަމަށް ތުހުމަތުކުރާ މީހުންގެ އަދަދު 90 އަށް ވުރެން މަތި ކަމަށް ވެސް އޭނާ ވިދާޅުވި އެވެ.\n"އެ ޝަކުވާތައް ބެލިއިރު، ކޮމިޓީ އަށް ކޮންމެވެސް ވަރަކަށް ފާހަގަކުރެވުނީ މެމްބަރުންގެ މަގާމުގެ މަސްއޫލިއްޔަތު އަދާކުރެއްވުމުގައި އިހުމާލުވެފައިވާ ކަން،" އުޝާމް ވިދާޅުވި އެވެ.\nއޭނާ ވިދާޅުވި ގޮތުގައި އެ މައްސަލަތައް ކޮމިޓީން ބަލަން އޮތީ ނިންމައިފަ އެވެ.\nއެހެން މިނިވަން މުއައްސަސާތަކެކޭ އެއްގޮތަށް، ކުރީގެ ސަރުކާރުގައި ސީއެސްސީގެ ވެސް މިނިވަންކަން ގެއްލި، ސަރުކާރުގެ ނުފޫޒުން ކަންކަން ކުރަމުން ދިޔަ ކަމަށް ތުހުމަތުކުރި އެވެ. ވެރިކަން ކުރާ ޕާޓީ ޕީޕީއެމްގެ ޖަލްސާތަކަށް ސިވިލް ސާވިސްގެ މުވައްޒަފުން ދާން މަޖުބޫރު ކުރުވި އިރު ވެސް ފިޔަވަޅު ނާޅާކަމުގެ ހިތްހަމަނުޖެހުން ފާޅުކުރި އެވެ. އަދި އޭރު މުވައްޒަފުންގެ ވަޒީފާތަކާ މެދު ފިޔަވަޅު އަޅަމުން ދިޔަ އިރު މުވައްޒަފުންގެ ހައްގުގައި ސިވިލް ސާވިސް އިން މަސައްކަތް ނުކުރާ ކަމުގެ ތުހުމަތު ވެސް ކުރި އެވެ.\nއިތުރު ލިޔުންތައް ސިވިލް ސާވިސް ސިވިލް ސާވިސް ކޮމިޝަން މިނިވަން މުއައްސަސާތައް ސިވިލް ސާވަންޓުން ޑރ. އަލީ ޝަމީމް


29 ނޮވެމްބަރ 2009\n29 ނޮވެމްބަރު 2009 <?xml:namespace prefix = o ns = "urn:schemas-microsoft-com:office:office" />\nމިއަހަރުގެ ޙައްޖުގެ އަޅުކަން އަދާކުރުމަށް މައްކާއަށް އައި ދިވެހި ޙައްޖުވެރިން މިނާގައި ޙައްޖުގެ އަޅުކަމުގެ ބާކީ މަނާސިކުތައް ފުރިހަމަ ކުރަމުން އެބަދެއެވެ.\nޢީދު ވިލޭރޭ ޙައްޖުވެރިން މުޒްދަލިފާގައި ރޭކުރުމަށްފަހު އެ ދުވަހު ޖަމްރަތުލްޢަޤަބާ އަށް ހިލައުކުމަށްފަހު ބޯބާލައި ނުވަތަ ބޯ ކޮށުމަށްފަހު ފުރަތަމަ ތަޙައްލަލު ވެފައެވެ. ދިވެހި ޙައްޖު ވެރިންގެ ގުރޫޕްތަކުގެ ތެރެއިން އަލްޚައިރުގެ ބައެއް ޙައްޖުވެރިން ވަނީ އެދުވަހު ހިލައުކުމަށްފަހު މައްކާއަށް ގޮސް ޠަވާފުލްއިފާޟާ ކޮށްފައެވެ. އެހެންނަމަވެސް އެދުވަހަކީ މަސްޖިދުލްޙަރާމްގައި ވަރަށް ބާރުބޮޑުވެ ތޮއްޖެހިފައިވާ ދުވަހަކަށްވާތީ ޙައްޖުވެރިންގެ ސަލާމަތަށްޓަކައި، ދިވެހި އެހެން އެއްވެސް ގުރޫޕަކުން އެދުވަހު މައްކާއަށް ގޮސްފައިނުވެއެވެ.\nޙައްޖުގެ އަޅުކަމުގައި މިނާއަށް އައި ދުވަހު ގިނަ މައްސަލަތަކެއް ދިމާވި އެސްބީޓީ ގުރޫޕްގެ ޙައްޖުވެރިންވެސް ދަނީ ޙައްޖުގެ އަޅުކަން ފުރިހަމަ ކުރަމުންނެވެ. އެ ގުރޫޕްގެ ޙައްޖުވެރިންގެ ފޭލިގެ ހުރީ މުޒްދަލިފާގެ މެދުތެރޭ ހިސާބެއްގައެވެ. އެހެންނަމަވެސް އެހެން ހުރިހާ ޙައްޖު ގުރޫޕްތަކުގެ ޙައްޖުވެރިން ތިބެނީ ކައިރިކައިރީގައި ހުރި ފޭލިގެތަކެއްގައި މިނާގެ މެދުތެރޭގައެވެ.\nޢީދު ދުވަހުގެ ރޭ ދިވެހި ޙައްޖުވެރިންގެ ޙާލުއަޙުވާލު ބައްލަވާލެއްވުމަށް މިނިސްޓަރ އޮފް އިސްލާމިކް އެފެއާޒް ޑރ.ޢަބްދުލްމަޖީދު ޢަބްދުލްބާރީ ވަނީ ޙައްޖުވެރިންގެ ފޭލިގެތަކަށް ޒިޔާރަތް ކުރައްވާފައެވެ.\nއަދި 28 ނޮވެމްބަރު 2009 ވީ ހޮނިހިރު ދުވަހުގެ ރޭ، ސުޢޫދީގައި ހުންނަވާ ދިވެހި ސަފީރު އޮނަރަބްލް އަލްފާޟިލް ޙުސައިން ޝިހާބު ވަނީ ދިވެހި ޙައްޖުވެރިންގެ ޙާލު ބެއްލެވުމަށް މިނާގެ ފޭލިގެތަކަށް ވަޑައިގެންފައެވެ. މި ދަތުރުފުޅުގައި ސަފީރު ޝިހާބު ވަނީ ޙައްޖުވެރިންނަށް އެހީތެރިވުމަށް އައިސް ތިބި ދިވެހި ކިޔަވާކުދިންނާ ބައްދަލު ކުރައްވާފައެވެ.\nއަތަމާ ގްރޫޕާއި އެސް.ބީ.ޓީ ގްރޫޕް ފިޔަވައި ދިވެހި އެހެން ގްރޫޕްތައް މިނާއިން މައްކާއަށް ދިއުމަށް ހަމަޖެހިފައިވަނީ ޙައްޖުމަހުގެ 13 ވަނަ ދުވަހު ޖަމްރާތަކަށް ހިލައުކުމަށްފަހުއެވެ. އަތަމާއާއި އެސްބީޓީ މިއަދު (29 ނޮވެމްބަރު ވާ އާދީއްތަ ދުވަހު) ހިލައުކުމަށްފަހު މައްކާއަށް ދިއުމަށްވަނީ ހަމަޖެހިފައެވެ.\nދިވެހި ޙައްޖުވެރިންގެ ޙާލު ބެއްލެވުމަށް އަމީރުލްޙައްޖު، މިނިސްޓަރ އޮފް އިސްލާމިކް އެފެއާޒް ޑރ.ޢަބްދުލްމަޖީދު ޢަބްދުލްބާރީ ވަނީ މިއަދު ހެނދުނުގެ ވަގުތެއްގައި މިނާގެ ފޭލިގެތަކަށް ވަޑައިގެންފައެވެ. މި ދަތުރު ފުޅުގައި ޙައްޖުވެރިންގެ ޙާލުއަޙުވާލު ބައްލަވާލެއްވުމަށްފަހު މިނިސްޓަރ ވަނީ ދިވެހި ކިޔަވާކުދިންގެ ތެރެއިން ޙައްޖުވެރިންނަށް އެހީތެރިވުމަށް އައިސްތިބި ދިވެހި ކިޔަވާކުދިންނާ ބައްދަލުކުރައްވާފައެވެ. މި ބައްދަލުވުމުގައި ދިވެހި ކިޔަވާކުދިން ޙައްޖުވެރިންނަށް އެހީތެރިވުމުގައި ކޮށްދެއްވާފައިވާ އަދި ކޮށްދެއްވަމުން ގެންދަވާ އަގުހުރި ޚިދުމަތަށްޓަކައި ވަރަށް ޝުކުރު ދަންނަވާފައިވެއެވެ. ކިޔަވާކުދިންގެ ޚިދުމަތްތައް ގުރޫޕްތަކުގެ ވެރިންވެސް ފާހަގަ ކުރައްވައި އަމީރުލްޙައްޖަށް ދަންނަވާފައިވާކަމަށް މިނިސްޓަރ ވިދާޅުވިއެވެ.\nޢާއްމުގޮތެއްގައި ދިވެހި ހުރިހާ ޙައްޖުވެރިންގެ ހާލު ރަނގަޅަވެ.\nމިހާތަނަށް މި ލިޔުން ކިޔާފައިވަނީ 1143 ފަހަރު


އަންހެނުންގެ ހައްގުތަކަށް އާ ފަތިހެއްގެ ފެށުމެއްބާ! | Sandhaanu\nއަންހެނުންގެ ހައްގުތަކަށް އާ ފަތިހެއްގެ ފެށުމެއްބާ!\nޠާލިބާނުން އަފްޣާނިސްތާނު ފަތަހަ ކުރުމަށްފަހު މި ވޭތުވެދިޔަ ދެ ހަފްތާއެއްހާ ދުވަހު ބައިނަލްއަގުވާމީ ނޫސްތަކުގެ ފަލަ ސުރުޚީ ތަކަށް ބަލާލުމުން ސުރުޚީގައި މިބުނިފަދަ ސުވާލުތަކެއް އަޅުގަނޑުގެ ހިތުގައި އުފެދެން ފަށައިފިއެވެ.\nއިސްލާމް ދީނުގައި ކަނޑައަޅުއްވާފައިވާ އިންތަކާ މިންތަކާބެހޭ ގިނަ ލިއުންތަކެއް މިހާރު އެބަފެނެއެވެ. ބައެއް ލިއުންތަކުގައި ޖަވާބު އެނގިހުރެމެ ސުވާލު ކޮށްފައިވެސް އެބަހުރެއެވެ. އިންސާނީ މުޖުތަމާތަކުގެ އެއްބައިވަންތަކަން ދެމެހެއްޓުމާއި އެއްބައިވަންތަކަން ނަގާލުމުގައި ނޫސްތަކުން އަދާކުރަމުންގެދާ ދައުރަކީ ވަރަށް ހާމަކަމާއެކު ފާޅުވަމުންދާ ހަގީގަތެކެވެ. ހަގީގަތާ އެއްގޮތަށް ޚަބަރުތަކާއި މައުލޫމާތު ގެނެސްދޭ ފަދައިން ދޮގު މައުލޫމާތު ގެނެސްދެނީކީވެސް މަދުންނެއް ނޫނެވެ. މަޝްހޫރު ޑިމޮކްރެސީގެ ބާރެއްކަމުގައިވެސް ނޫސްވެރިކަން ސިފަކޮށްފައި އެބަހުރެއެވެ. އެހެންވެދާނެތާއެވެ! ޑިމޮކްރެސީއަކީވެސް ތެދާއި އިންސާފުގެ މައްޗަށް ދޮގާއި ނާއިންސާފު މަސްހުނި ކޮށްގެން އުފައްދާފައިއޮތް ސިޔާސަތެއް ވިއްޔާއެވެ!\nއަންހެނުންގެ ހަށިގަނޑުގެ ވަނާތަކާއި ބައްޓަމަށް ހިތްކިއުމާއި ހިތްހަމަޖެއްސުމަށްޓަކައި ބޭނުންކުރާހިތްވުމަކީ ހަމައެކަނި އަފްޣާނިސްތާނަކަށް ނުވަތަ އިސްލާމީ ގައުމުއަކަށްވީތީ އިނގިލި ދިއްކުރެވޭނެ ކަމެއް ނޫނެވެ. މުޅި ދުނިޔޭގެ ހުރިހާ ފިރިހެނުންގެވެސް ވިސްނުން އެކަމުގައި ތަފާތެކޭ ނުބުނެވޭނެއެވެ. ފިރިހެނުންގެ ޠަބީޢަތާ ގުޅިފައިހުރި ކަމެކޭ ބުނިއްޔާ މާރަނގަޅުވާނެއެވެ.\nހަގީގަތަށް ބުރަވެ ތިބެ ވާހަކަދައްކާނަމަ މިއަދުގެ އެންމެ ކުރިއަރާފައިވާ މުޖުތަމިއުތަކުގައި އަންހެނުންގެ ހައްގުތަކާމެދު ވާހަކަ ދައްކަން ފެށުނީވެސް 19 ވަނަ ގަރުނުގައެވެ. މިހާރު ބޭނުން ކުރެވޭ ކަލަންޑަރުގެ 600 އަހަރުކުރިން މުސްލިމް އަންހެނުންނަށް އެމީހުންގެ ހައްގުތައް ކަށަވަރުކޮށްދީފައިވާއިރު އަހަރެމެން މި ތިބީ އިބްރާހިމިއްޔަ ދީނުގައޭ ބުނެ ވަކާލާތުކުރާ އެއްވެސް ބަޔަކަށް އެހައްގުތައް ލިބިދީފާނެކަން ހުވަފެނަކުންވެސް ފެނިފައެއް ނުވެޔޭ ބުނުމަކީ ދޮގަކަށް ނުވާނެއެވެ.\nއެމީހުން އެބުނާ އިބްރާހިމިއްޔަ ދީނުގައިވެސް އޮތީ އަޅުގަނޑުމެން މި ގަބޫލުކުރާ އިބްރާހިމިއްޔަ ދީނުގައި އޮތް ގޮތެވެ. އިއްފަތްތެރިކަން ހުރިހާގޮތަކުން ރައްކާތެރިކުރުމާއި ހައްދު ޖެހުމާއި ގަޒްފު ކުރުމަކީ އެމީހުން އެބުނާ އިބްރާހިމިއްޔަ ދީނުގައިވެސް އޮތް ކަންތަކެކެވެ. އަދި އެކަންތައްތައް އެގޮތުގައި ތަންފީޒުކުރެވެމުން ދިޔަކަން ތާރީޚުން އެނގެން އޮވެއެވެ. ތަފާތަކީ މިހާރު އެގޮތް ގަބޫލު ކުރުމާއި ނުކުރުމެވެ.\nއަފުޣާނިސްތާނުގެ މަދުރަސާއެއްގައި އަންހެނަކު އަންހެން ދަރިވަރަކަށް ކިޔަވައިދެނީ\nއެންމެބޮޑަށް އަންހެނުންގެ ހައްގުތަކަށް ވަކާލާތުކުރާ އެމެރިކާގައި އަންހެނަކަށް ވަރިވުމުގެ އިޚްތިޔާރާއި އަމިއްލަ ނަމުގައި މިލްކިއްޔާތެއް ލިބިގަތުން ހުއްދަ ކުރެވުނީވެސް 1839 ވަނައަހަރުގައެވެ. އޭގެ ކުރިން 1800 ގެ ކުރީކޮޅު އަހަރުތަކުގައިވެސް އަންހެނުންނާމެދު ބަލަމުން އަދި އަމަލުކުރަމުން ގެންގޮސްފައި ވަނީ ދެވަނަ ދަރަޖައިގެ ރައްޔިތުންގެ ގޮތުގައެވެ.\nވަޒީފާއަދާކޮށްގެން ލިބޭ މުސާރަވެސް މިލްކުކޮށްގަތުމުގެ އިޚްތިޔާރެއް ނޯވެއެވެ. އިންތިޚާބުތަކުގައި ވޯޓުލުމުގެ ހައްގު ލިބުނީވެސް 1920 ވަނައަހަރުގައެވެ. ކަން މިހެން އޮތްއިރު ދެން މި ކިޔަނީ ކީކޭހެއްޔެވެ؟ އިބްރާހިމިއްޔަ ދީނަށް ތަބާވެގެންތިބިބައެކޭ އަންހެނުންގެ ޙައްގުތަކަށް ވަކާލާތުކުރާ ބައެކޭ ބުނެ އިޝްތިހާރު ކުރާއިރު މިހާތަނަށް އެއިން އެއްވެސް ގައުމެއްގެ ވެރިޔަކަށް އަންހެނަކު އިންތިޚާބު ކޮށްފާ އެބަހުރި ހެއްޔެވެ؟ ދެން އެހެންވީއިރު މިއަށް ކިޔާނީ ހަތްގުދު އޮތްމީހާ އެއްގުދު އޮތްމީހާއަށް ގުދޯގުދޯ ގޮވުން ނޫނީ ދެންކީކޭ ހެއްޔެވެ؟\nއާބާދީގެ ބޮޑުބަޔަކީ މުސްލިމުންކަމުގައި ހިމެނޭ 45 ވަރަކަށް ގައުމުގައި އަންހެނުންގެ ހައްގުތައް ދީނުގައި ކަނޑައަޅުއްވާފައިވާ މިންވަރަށް ބަރާބަރަށް ލިބިދެވެއެކޭ ވެސް ނުބުނެވޭނެއެވެ. އަދި ބައެއް އިސްލާމީ މުޖުތަމާގައި އަންހެނުންނާމެދު އަމަލު ކުރެވެނީ މުޅިން ރަނގަޅަށް ކަމަކަށްވެސް ނުބުނެވޭނެއެވެ. އެހެނަސް އެއީ އިސްލާމްދީނުގައި އެކަން އޮތް ގޮތްކަމަށް ވިސްނައިދޭން ކުރަމުން އަންނަ މަސައްކަތްތަކަކީވެސް އިސްލާމްދީނާ އިދިކޮޅު ވިސްނުން އަށަގެންނެވުމަށްޓަކައި ކުރަމުންގެންދާ މަސައްކަތުގެ ބައެކެވެ.\nހުޅުވާލެވިފައިވާ ނަޒަރަކުން ބަލާނަމަ މުސްލިމް ގައުމުތަކުގައި އަންހެނުންނަށް ލިބިދޭންޖެހޭ ހައްގުތަކާއި އެ ހައްގުތައް ދެމެހެއްޓުމަށްޓަކައި ދީނީ ގޮތުން ބާރުއަޅާފައިވާ މިންވަރަށް މިއަދުވެސް އެކަމެއް ނުހިނގައެވެ. ކީރިތި ގުރުއާނާއި މާތް ނަބިއްޔާގެ ސުންނަތަކީ އިސްލާމްދީނުގައި ކަންކުރަންވީގޮތުގެ ގައިޑްލައިނެވެ. އަމިއްލަ ވިސްނުމަށް ފައިދާހުރިގޮތްގޮތަށް ތަރުޖަމާ ކުރުމުގެ އިޚްތިޔާރު އެކަކަށްވެސް ލިބިގެންނުވެއެވެ.\nމުޅިދުނިޔެއަށް އިންސާނީ ހައްގުތައް ކަށަވަރުކޮށް ޚާއްޞަކޮށް އަންހެނުންނަށް ކުރެވެމުންދާ ގެވެށި އަނިޔާތައް ހުއްޓުވުމަށް ހުރިހާ ފޯރަމެއްގައި ވަކާލާތުކުރަމުން ގެންދާ އެމެރިކާގެ ހާލަތު އޮތްގޮތް ދެނެގަތުން ހުއްޓެވެ.\nރަސްމީ އިދާރާތުގެ މައުލޫމާތުތަކަށް ބަލާއިރު އެމެރިކާގައި އެވްރެޖް ގޮތެއްގައި ކޮންމެ މިނިޓަކު ވިހި މީހުންނަށް ރޭޕްކުރުމާއި ޖިންސީ އަނިޔާއާއި ކުރިމަތި ލާންޖެހެއެވެ. އޭގެތެރޭން މަދުވެގެން ކޮންމެ ތިންމީހުންގެ ތެރޭން އެކަކީ އަންހެނެކެވެ. އަދި ކޮންމެ ހަތަރުމީހުންގެ ތެރޭން އެކަކީ ފިރިހެނެކެވެ. އަދި މަތީ މަދަރްސާތަކުން ކިޔަވާ ކުދިންގެތެރޭން ކޮންމެ ދިހަ ކުދިންގެ ތެރޭން އެއްކުއްޖަކާއެކު ބައިވެރިޔާގެ ފަރާތުން ގަދަބާރުން ޖިންސީ ގުޅުން ހިންގާކަމަށް ވެއެވެ. މިއީ ރަސްމީ ލިއެކިއުންތަކުން ހާމަވާ މިންވަރެވެ. ޔޫރަޕްގެ ޙާލަތުވެސް އޮތީ މިކަހަލަ ފެންވަރެއްގައެވެ. މިއަދު ދުނިޔޭގެ ބޮޑެތި ނޫސްތަކަށް ލިޔާ މީހުންނަށް ވެސް އޮތީ މި ހަގީގަތްތަކާ ކުރިމަތިލާން ޖެހިފައެވެ.\nއަފުޣާނިސްތާނުގެ އަންހެނުން: ގައުމުގައި މުހިއްމު ދައުރެއް އަދާކުރަމުން އެބަދޭ\nއަފްޣާނިސްތާނާއި ޠާލިބާނުންގެ ނަންގެނެވޭ ކޮންމެ ފަހަރަކު ތަސްބީހައެއްފަދައިން ހުޅަނގުގެ ގައުމުތަކުން ޚާއްޞަކޮށް އިސްލާމީގައުމުތަކުގެ އަންހެނުންގެ ހައްގުތައް ރައްކާތެރިކުރުމަށް ގޮވަމުންދާ ގޮވެލިފަތީގެ ބަތާނަފަރާތުގައި ފޮރުވާފައިއޮތީ މި އިޝާރާތް ކުރި މިންވަރަށް އެމީހުންގެ އަންހެނުންގެ ހައްގުތަކާއި ޢިއްޒަތާއި ކަރާމާތް ވެއްޔާ މޮޑެފައިކަން ފާޅުވެ އެނގިއްޖެއެވެ. އަޅުގަނޑުމެންގެ އަވަށްޓެރި ބައެއް ގައުމުތަކުގައިވެސް ގެވެށި އަނިޔާއާއި ގަދަކަމުންޖިންސީ ގުޅުން ހިންގުމުގެ ޝިކާރައަކަށް ވެފައިވާ މީހުންގެ ނިސްބަތަކީ ބިރުން ފިތްކަނޑައިގެންހިނގައިދާހާ ގިނަ އަދަދެކެވެ. އަޅުގަނޑުމެންގެ އަމިއްލަވަޒަން ވެސް އޮތީ އަލުން ސަލާމަތުގެ އައްސޭރިކަށް ދެވިދާނެބާވައޭ ސުވާލުއުފެދޭ ހިސާބަށް ގެނބުރަށް ދަމައިގެންފައެވެ.\nއަންހެނުންގެ ހައްގުތަކާއި އެބައިމީހުންގެ އިއްޒަތާއި ކަރާމާތް ރައްކާތެރިކުރުމަށްޓަކައި އިސްލާމްދީނުގައި ހަރުދަނާ ޝަރުޢީ ހުކުމްތަކެއް އެބަހުއްޓެވެ. ޝަރީޢަތުން އެހުކުމްތައް މުގުރާ ފަރާތްތަކަށް އެ ކުރި ކުށެއްގެ ފެންވަރުގައި އަދަބުތައް ކަނޑައަޅާނެއެވެ. އަންހެނަކު ވިޔަސް ފިރިހެނަކުވިޔަސް އޭނާގެ މައްޗަށް ދީނުގެ ޝަރުޢު ގާއިމް ކުރެވޭނެއެވެ. މިއީ އެބައިމީހުންގެ ހައްގުތަކަށް އަރައިގަންނަނީ ކަމަށް ބުނާބަޔެއްގެ ބޮލަށް ބޭސްކުރުން ރަނގަޅުވާނެއެވެ.\nއިސްލާމްދީނުގެ ޝަރުޢުތަކަށް މަލާމާތްކޮށް އިނގިލި ދިއްކުރާ މީހުންނަށް އިސްލާމްދީނުގައި އަންހެނުންގެ އިއްޒަތާއި ކަރާމާތް ރައްކާތެރި ކޮށްފައިވާ މިންވަރު އެއްވެސް ވަރަކަށް އަންދާޒާކޮށްލަންވެސް އެނގޭ ބާވައެވެ! އަންހެނަކަށް ޒިނޭގެ ތުހުމަތު އަޅުވައިފިމީހާ އެކަން ސާބިތުކޮށްދިނުމުގެ އުނދަގޫކަން ވިސްނާލުމުންވެސް ބިރުން ތުރުތުރު އަޅައިގަންނާނެއެވެ.\nސާބިތުކޮށް ނުދެވިއްޖެނަމަ ކުރިމަތިލާންޖެހެނީ ފުރާނަ ހިފުން ފިޔަވައި އިސްލާމީ ޝަރުޢުގެ އެންމެ ބޮޑުއަދަބާއެވެ. އަންހެނުންގެ އިއްޒަތާ ކަރާމަތަކީ ކުޅޭކުޅޭ އެއްޗެއްނޫންކަން ކަށަވަރުކޮށްދިނުމަށްޓަކައެވެ. އެހެންނަމަވެސް ތަހުޒީބުވެފައިއޮތް ހުޅަނގުގެ ގައުމުތަކުގައި އެންމެ ފުރަތަމަވެސް ދުލުކޮޅަށް އަންނާނީ “ސަންއޮފްއަބިޗް” މިހަކަހަލަ ބަހެކެވެ.\nވިސްނާލުން ހުއްޓެވެ. އިސްލާމްދީނުގައި އަންހެނުންނާ ބެހޭ ގޮތުން ހުރި ޝަރުޢީ ގާނޫނުތައް ހަރުކައްޓޭ މަޑުކައްޓޭ ކިޔަސް ފަރުވާލެއް ނެތެވެ. އެކަމަކު ޒާތީ ތަޢައްޞަބުން އެއްކިބާވެހުރެ މަޑުމައިތިރިކަމާއެކު އެ ގާނޫނުތަކާމެދު ވިސްނާމީހަކަށް އިބްރަތްތަކެއް ލިބޭނެއެވެ. އެ އަންހެންމީހާގެ އުފަންވުމަށް ވިސްނާލަބަލާށެވެ. ދަންނަބޭކަލުން ވިދާޅުވެފައިވާ ގޮތުގައި އޭނާ އުފައްދަވާފައިވަނީ އޭނާގެ ކިބައިން ހިތްހަމަޖެހުމާއި ލޯތްބާއި އަޅާލުން ފިރިމީހާއަށް ލިބިދިނުމަށްޓަކައެވެ.\nފިރިމީހާ އޮފީހުން ނިމިގެން ގެއަށް އައުމުން ފުނިފުންޏަށް ޝަކުވާތައް ބަންޑުން ކޮށްލާކަށް ނޫނެވެ. އިބްރާހިމިއްޔަ ދީނުގައޭ ބުނެ ވަކާލާތުކުރާއިރު ހަނދާންކުރަންޖެހޭނެއެވެ. އިސްމާޢީލްގެފާނަށް ޒިޔާރަތްކުރަން ވަޑައިގަތުމުން އެކަލޭގެފާނުގެ އަނބިކަނބަލުންނަށް އިބްރާހީމްގެފާނަކީ ކާކުކަން ނުވެސް އެނގިހުރެ ޝަކުވާދެންނެވުމުން އަމުރުކުރައްވާފައި ވަޑައިގަތީ ގޭގެ އޮޅިގަނޑު ބަދަލުކުރަން އިސްމާޢީލްގެފާނަށް ދެންނެވުމަށް ނޫންތޯއެވެ. ޢާއިލީ ހަމަޖެހުމުން މެނުވީ މުޖުތަމާގެ ހަމަޖެހުމެއް ނޯންނާނެއެވެ. ޢާއިލާގެ ހަމަޖެހުން ފެށިގެން އަންނަނީ ދެމަފިރިއެއްގެ ފަރާތުންނެވެ. އެއަށްފަހު ދަރިންނެވެ.\nމިކަމާ ބެހޭގޮތުން ފިރިންނަށް މާތް ނަބިއްޔާދެއްވާފައިވާ އިރުޝާދުގެ ބަސްފުޅެއްގައި ވެއެވެ. “އަނބިދަރިންނާއެކު އިށީންދެ އިނދެ އެމީހުންގެ ވާހަކަތައް އަޑުއަހަން ވަގުތު ހޭދަކުރުމަކީ އިއުތިކާފަށް އިނުންފަދަ ކަމެކެވެ.” މި ބަސްފުޅާމެދު ވިސްނައި ފިކުރުކުރުން ހުއްޓެވެ. އަދި އެބަސްފުޅާ އެއްގޮތަށް އަމަލު ކުރަމުން ގެންދާނަމަ އެއްވެސް މީހެއްގެ ހައްގަށް އުނިކަމެއް ނުލިބޭނެއެވެ. ދަރިންވެސް ބޮޑެތިވާނީ އެ ބަސްފުޅުން ދަރުސް ލިބިގެންނެވެ.\nތައްކާނު ސެޕްޓެމްބަރ 4, 2021 At 10:54 އމ\nތާލިބާނުންއަމަލުކުރަނީ އިލާހީފޮތުގައިވާގޮތަށް ކާފަފުންއެގޮތަކަނުރުހޭނެ\nކިއުންތެރިއެއް ސެޕްޓެމްބަރ 4, 2021 At 3:35 ޕމ\nލިއުންތެރިޔާވެސް ހާމަކުރައްވާފައިވާ އެއް ހަގީގަތަކީ ވެސް ދީނުގެ ޝަރުޢުތައް އަމިއްލަ އަމިއްލައަށް ނުކުރެވޭނެ ކަން ކަމުގައި ބެލެވެއެވެ. އަފްޣާނިސްތާނަކަސް ޕާކިސްތާނަކަސް މިކަމުގައި ތަފާތެއް ނެތެވެ. މައްސަލައަށް ވިސްނާލާއިރު ފާހަގަކުރެވުނު އަނެއްކަމަކީ ހުޅަނގުގެ ގައުމުތަކުގައި ޖިންސީ ޝިކާރައަށްވާ ފިރިހެނުންގެ ނިސްބަތް ގިނަކަމެވެ. ކޮންމެ ހަތަރު މީހަކުން އެކަކު އަދި ކޮންމެމިނިޓަކު މަދުވެގެން ވިހިމީހުން…..އަމަށަކު ހިންޏެއްނޫން އަންނަނީީ…\nމަންސޫރު އަހުމަދު ސެޕްޓެމްބަރ 4, 2021 At 11:32 ޕމ\nއެގެން ބޭނުން ބަޔަކަށް އެނގޭނީވެސް. އެހެނީ ހުޅަގުން ކިޔަވައިގެން އައިސް އެމީހުންގެ އެޖެންޑާ19 ހިންގާއިރު ދޮންމީހުންވަރެއް ނެތިގެން އުޅެންޖެހޭތީއެވެ. އެސޮރުމެންވެސް އެއީ ހަމަ ކެހިވެރި އިންސާނުންނެވެ. އަހަރެންގެ ގޭގައި އަހަރެން ބޭނުން ގޮތަކަށް ކަން ކުރުމުން އެމެރިކާގެ ލުޓޭރާއިންނަށް ކޮންކަމެއްހެއްޔެވެ. އެހެން މީހުންގެ ޙައްގުގެ ވާހަކަ ދައްކާއިރު ކިތަށްގައުމުގައި ކިތަށްމިލިޔަން މީހުން ޑިމޮކްރެސީގެ ގެނައުމަށް ޔައުނީ އެތަނުގެ މުއްސަދިކަން ފޭރިގަތުމަށް އެމެރިކާާއިއި ޔޫރަޕްގެ ގައުމުތަކުން މަރާފިހެއްޔެވެ. ކޮބޭތޯ އެ މެރިނިކަމެތީންގެ ޙައްގުތަށް. އަބަދުވެސް ގައުމަތައް ފުޑާލަނީ އެގައުމެއްގެ އެތެރެއިން ބޯސަކަރާތް ހަތްބޯރާސްއެއް ހޯދައިގެނެވެ. އެސޮރަށް ރަނގަޅަށް ކާންދީ ބޭރުދުނިޔެއަށް ގެންގޮސް ބޯންދީ އިއްޒަތްދިނީމާ އެސޮރު ދޮޅުރޯނާަވެގެން އެގައުމެއް ހަލާކުކޮށްލުމަށް މަގުފަހިކޮށްދެއެވެ. އޭގެ ރީތި ނަމޫނާއެއް ދިވެހިރާއްޖޭގެ އައިލެންޑް ޕްރެޒިޑންޓް ބޯސަކަރާތް. ނޫންތަ؟


ދެމަފިރިންނަށް އުފާވެރިކަމާ ހިތްހަމަޖެހުން ނުލިބޭ އެންމެ ބޮޑު ސަބަބު ހަމައެކަނި ދުލުން ނައްތައިލެވިދާނެ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް, 35 ސިކުންތު\nކެއްކި ތަކެތި މީރުކަމަށް ފިރިމީހާ ނުބުނީ ހެއްޔެވެ؟ ތައްރީފްގެ ބަހެއް ނުބުނީ ހެއްޔެވެ؟ ކޮށްދޭ އެއްވެސް ޚިދުމަތަކަށް ވެސް ޝުކުރުގެ ބަހެއް ވެސް ނުބުނަނީ ހެއްޔެވެ؟ އެއްގޮތަކަށްވެސް ކަންބޮޑު ނުވާށެވެ! ހަމަ އަޅައިވެސް ނުލާށެވެ!\nފިރިމީހާގެ ތައްރީފާއި ޝުކުރުގެ ބަސް ކިތަންމެހައިވެސް މުހިންމެވެ. އަދި އަނބިމީހާގެ ތައްރީފާއި ޝުކުރުގެ ބަސް ފިރިމީހާއަށްވެސް ކިތަންމެހައިވެސް މުހިންމެވެ. ދިރިއުޅުން ބާރަށް، އުފަލުގައި ކުރިއަށް ގެންދިއުމުގެ އެންމެ ބޮޑު ބާރަކީ އެކަކު އަނެކަކަށް ކުރާ ތައްރީފާއި ޝުކުރުގެ ބަސްތައް ކަމުގައިވާތީއެވެ.\nއެކަކު އަނެކަށް ކަންކަން ކޮށްދޭންވީ ހަމަ އެކަނި ތައްރީފާއި ޝުކުރުގެ ބަހަށް އެދިގެނެއް ނޫނެވެ. އެއީ އެއަށްވުރެ މާ އަގުހުރި ކަމެކެވެ. އެހެނީ ދެމަފިރިން އެކަކު އަނެކަކަށް ވީހައިވެސް އިޚްލާޞްތެރިކަމާއިއެކު ކަންކަން ކޮށްދިނުމަކީ ވަރަށް މަތިވެރި އަޅުކަމަކަށްވާތީއެވެ. ވީމާ އެކަކު ތައްރީފް ނުކުރި ނަމަވެސް އިޚްލާޞްތެރިކަމާއިއެކު ކަންކަން ކުރާނަމަ ﷲ ތަޢާލާގެ ރުހިވޮޑިގަތުން ދާނީ ލިބެމުންނެވެ. ﷲ ތަޢާލާގެ ރުހިވޮޑިގަތުމާއި ތަޢްރީފް ލިބުމުން ދެން އިތުރަށް އިންސާނެއްގެ ކިބައިން ބޭނުންވާނީ ކޮން ކަމެއް ހެއްޔެވެ؟\nނަމަވެސް ވިސްނައިލާށެވެ! ކުރިން ބުނިފަދައިން ދިރިއުޅުން ބާރަށް، އުފަލުގައި ކުރިއަށް ގެންދިއުމުގެ އެންމެ ބޮޑު ބާރަކީ އެކަކު އަނެކަކަށް ކުރާ ތައްރީފާއި ޝުކުރުގެ ބަސްތަކެވެ. ވީމާ އެއީ ހަޔާތުގެ ކަންކަން ކުރިއަށް ގެންދާ އިންޖީނަށް އަޅަންޖެހޭ ތެޔޮ ކަމުގައި ބުނެވިދާނެއެވެ. ތެޔޮ ހުސްވެއްޖެ ނަމަ އިންޖީނު ހުއްޓޭނެއެވެ.\nއެއީ އަނބިމީހާ ކަމަށްވީތީ ނުވަތަ ފިރިމީހާކަމަށްވީތީ ވަކި ކަންތައްތަކެއް ކޮށްދިނުމަކީ މަޖުބޫރުި ކަމެއް ކަމަށް ދުށުން މުޅިން ހުއްޓައިލާށެވެ! އެކަން އެގޮތަށް އޮތީ އިންސާނުން އަޅުވެތިކޮށްގެން ގެންގުޅުނު ދުވަސްތަކުގައެވެ. އިސްލާމް ދީން ބާވައިލެއްވެވުމަށްފަހު އަޅުވެތިކަން ވަނީ ނެތިގެން ގޮސްފައެވެ. ވީމާ ދެމަފިރިން އެކަކު އަނެކަކަށް ކޮށްދޭ ކަންކަމަށްވެސް ޝުކުރުވެރިވާށެވެ! ތައްރީފްކުރާށެވެ!\nޝުކުރުވެރިވުމާއި ތަޢްރީފް ކުރުމަކީ ދަނޑަށް ފެން ދިނުން ފަދަ ކަމެއްގެ ގޮތުގައި ދެކޭށެވެ! ފެންދިންވަރަކަށް ގަސްތަކަށް ދިރުން ލިބި، ދަނޑުން ލިބޭ ފައިދާ ބޮޑުވާނެއެވެ!


ސެކިޔުރިޓީ ބަލަހައްޓާދޭނެ ފަރާތެށް ހޯދުން\n1 ޖެނުއަރީ 2021 ން 31 ޑިސެމްބަރ 2021ގެ ނިޔަލަށް މި ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެ.\n1 ޖެނުއަރީ 2021ން 31 ޑިސެމްބަރ 2021ގެ ނިޔަލަށް (1 އަހަރަށް) މި ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއްޖެއެވެ.\nމި ބީލަން ހުޅުވާލެވިފައިވަނީ، ވިޔަފާރި ރަޖިސްޓަރީކުރުމުގެ ޤާނޫނު (ޤާނޫނު ނަންބަރު: 18/2014) ގެ ދަށުން ވިޔަފާރި ރަޖިސްޓަރީ ކުރެވިފައިވާ ފަރާތްތަކަށާއި، އަމިއްލަ ފަރުދުންނަށާއި އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު: 19/2014) ގެ ދަށުން ރަޖިސްޓަރީ ކުރެވިފައިވާ ފަރާތްތަކަށެވެ.\n1. މި ބީލަމުގައި ބައިވެރިވާން އެދޭ ފަރާތްތަކުން، 2020ނޮވެމްބަރ 23 އިން 2020 ނޮވެމްބަރ 25 އަށް ބަންދުނޫން ކޮންމެ ދުވަހަކު 9:00 އިން 13:00 އަށް މިސްކޫލަށް ވަޑައިގެން ނަންނޯޓް ކުރެއްވުން އެދެމެވެ. ނަންނޯޓް ނުކުރާ ފަރާތަކަށް ބީލަށް ހުށަނޭޅޭނެއެވެ.\n2. މި ބީލަމާ ބެހޭގޮތުން އެއްވެސް ސުވާލެއްވާނަމަ 2020ނޮވެމްބަރ 25 ވާ ބުދަ ދުވަހުގެ 13:00ގެ ކުރިން ތިރީގައިވާ އެޑްރެހަށް ލިޔުމުން ހުށަހެޅުން އެދެމެވެ.\n3. މި ބީލަމާ ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2020ނޮވެމްބަރ 26 ވާ ބުރާސްފަތި ދުވަހުގެ 13:00 ގައި މިސްކޫލްގައެވެ. މަޢުލޫމާތު ސާފުކުރެއްވުމަށް ވަޑައިގަންނަވާ ފަރާތްތަކުން އައި.ޑީ.ކާޑު ހިއްޕަވައިގެން ވަޑައިގެންނެވުން އެދެމެވެ. ވެރިފަރާތުގެ ބަދަލުގައި ވަޑައިގަންނަވާ ބޭފުޅެއްނަމަ، ވެރިފަރާތުގެ ސިޓީއެއް ގެންނެވުން އެދެމެވެ.\n4. ބީލަން ހުށަހެޅުމާއި ހުޅުވުން އޮންނާނީ 2020ޑިސެމްބަރ 02 ވާ ބުދަ ދުވަހުގެ 13:00 ގައި މިސްކޫލްގައެވެ.\n5. އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\n22 ނޮވެންބަރު 2020\nޕަބްލިޝްކުރި ތާރީޚު: 22 ނޮވެންބަރު 2020\nސުންގަޑި: 02 ޑިސެންބަރު 2020 1300


India: gas thadhuve ethah bayaku dharah baroasaa vejje | ThePress\nދަރު އުނދުނުން ކައްކަން ތައްޔާރު ކުރަނީ / ފައިލް ފޮޓޯ: ޕިންޓްރެސްޓް\n"މި ފަހަކާށް އައިސް ބަދިގެއަށް ވަދެ، އުނދުން ރޯކޮށްލަންޖެހޭ ކޮންމެ ފަހަރަކު ހާސްކަމާއި ނުތަނަވަސްކަން ވެރިވޭ. އަތުގައި ހުރި ގޭސް ސިލިންޑަރުން، އެންމެ މަދުވެގެން2މަހެއްހާ ދުވަހަށް ފުއްދަން ޖެހޭ" އިންޑިއާގެ ވެރިރަށް ނިއުދިއްލީގައި ދިރިއުޅެމުން އަންނަ އަންހެނަކު، ބައިނަލްއަގުވާމީ މީޑިއާއަށް ބުންޏެވެ.\nއޭނާގެ އާއިލާއަށް މުޅި ދުވަހަށް ބޭނުންވާ ކެއުން ކައްކާލަނީ އެއް ބުރުންނެވެ. ފިރިމީހާއަށް ލިބޭ އެއްޗަކުން މުޅި އާއިލާ ބަލަހައްޓާއިރު، އާމްދަނީގެ ގޮތުގައި މަހެއްގެ މައްޗަށް، ފިރިމީހާއަށް ޖެހެނީ ގާތްގަނޑަކަށް 10000 ރުޕީޒް ނުވަތަ 129 އަކަށް ޑޮލަރެވެ.\nމީޑިއާގައި ނަން ހާމަ ނުކުރުމަށް އެދި މީޑިއާއާ ވާހަކަ ދެއްކި އެ އަންހެން މީހާއަކީ، ކައްކާ ގޭސް ނުވަތަ ލިކުއިފައިޑް ޕެޓްރޯލިއަމް ގޭސް (އެލްޕީޖީ) ހޯދުމަށް އިންޑިއާގައި ގޮންޖެހުންތަކާ ކުރިމަތިލާން ޖެހިފައިވާ އެތައް މިލިއަން ބައެއްގެ ތެރެއިން އެކަކެވެ. އެލްޕީޖީ ހޯދުމަށް އިންޑިއާގެ އެތައް މިލިއަން ބަޔަކަށް ގޮންޖެހުންތަކާ ކުރިމަތިލާން ޖެހިފައި ވަނީ، ފާއިތުވީ ދޮޅު އަހަރެއްހާ ދުވަހުގެ ތެރޭގައި އަގުތައް އުފުލުމުގެ ސަބަބުންނެވެ. މިދިޔަ ހަފުތާގައިވެސް 14.2 ކިލޯގްރާމްގެ ގޭސް ސިލިންޑަރަކުން 50 ބޮޑުކޮށްފައި ވާ އިރު، ގޭސް ސިލިންޑަރެއްގެ އަގު ވަނީ 1000 ރުޕީޒްގެ ފާހަގަ ހުރަސް ކޮށްފައެވެ.\nއިންޑިއާގައި ގޭސް ޑެލިވާ ކުރާ މީހަކު މަސައްކަތުގައި / ފައިލް ފޮޓޯ: ޕިޕާނިއުސް\nގޭސް ސިލިންޑަރުގެ ބަހުސަކީ އިންޑިއާގެ ސިޔާސީ މައިދާނަށް އާ ބަހުސެއް ނޫނެވެ. ކުރީގެ އިދިކޮޅު ޕާޓީގެ ގޮތުގައި އޮތް އިރު، މިހާރު ވެރިކަން ކުރާ ބާރުތިޔާ ޖަނާތާ ޕާޓީ (ބީޖޭޕީ)އިންވެސް، ގޭސް ސިލިންޑަރު އަގުބޮޑު ކުރުމާ ދެކޮޅަށް މުޒާހަރާ ކުރިއެވެ.\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާއެކު އާމްދަނީ ދަށްވެ، ގިނަ ބައެއްގެ ވަޒީފާ ގެއްލި، ފަހަށް ރައްކާ ކުރި ފައިސާ ކޮޅު ހުސްވުމުން، މައްސަލަ އަނެއްކާވެސް ބޮޑުވީއެވެ.\nފާއިތުވީ ހަފުތާއަށް ބަލާއިރު، އިންޑިއާގެ ބާޒާރުގައި ކާބޯތަކެއްޗާއި ހަކަތައިގެ އަގު ވަނީ އުފުލިފައެވެ. އިންފްލޭޝަން ރޭޓް އުފުލެމުންދާ ދިއުން ކޮންޓްރޯލް ކުރުމަށް، އިންޑިއާގެ މަރުކަޒީ ބޭންކުން ވަނީ އިންޓްރެސްޓް ރޭޓްވެސް ބޮޑު ކޮށްފައެވެ.\nނަމަވެސް، އާންމު ރައްޔިތު މީހާގެ ޖީބަށް ޖެހެމުން ދާ ބަރަށް ލުޔެއް ނެތެވެ. އިންޓްރެސްޓް ރޭޓް ބޮޑުކޮށް، ލޯނަށް ފައިސާ ނެގޭނެ ރޭޓް ބޮޑުކުރުމުން، ކުންފުނިތަކުން އެ ހަރަދު "ކަނޑާލަނީ އާންމު މީހާގެ ބޮލަށެވެ". އަގު ބޮޑުވަނީ އާންމު މީހާއަށް ގަންނަން މަޖުބޫރުވާ މުދަލެވެ.\nލިބާ އެއްޗަކަށް ވުރެ ހޭދަ ކުރަން ޖެހޭ މިންވަރު އިތުރުވުމުގެ ނަތީޖާއެއްގެ ގޮތުން، އެ ފައިސާ ހަރަދު ކުރާނެ ކަމެއް އިހުތިޔާރު ކުރުމަށް އާންމުންނަށް މަޖުބޫރުވެއެވެ. ދިރިއުޅުމުގެ ފެންވާރާއި އާދަކާދަ އޮތް ގޮތުން، ހިޔާރު ކުރަން އޮތީ ކާބޯތަކެއްޗާއި ތައުލީމުގެ ތެރެއިން އެއްޗެކެވެ. ދަރިންނަށް ތައުލީމު ފޯރުކޮށްދިނުމަށްޓަކާ ބައެއް އާއިލާތަކަށް މަޖުބޫރުވެފައި ވަނީ، ކިރު ފަދަ، ހަށިގަނޑަށް ފައިދާ ހުރި ކާބޯތަކެތި ނުގަނެ، މަޑުޖެހިލާށެވެ. މި2އިހުތިޔާރަކީވެސް ދިގު މުއްދަތަށް ބަލާއިރު ގެއްލުންދެނިވި އިހުތިޔާރެކެވެ. އިލްމު ހާސިލު ނުކޮށްވެސް ވާކަށް ނެތެވެ. ހަށިގަނޑަށް ބޭނުންވާ މުހިންމު މާއްދަތައް ނުލިބިވެސް ވާކަށް ނެތެވެ.\nކައްކާ ގޭހުގެ އަގު އުފުލެމުން ދިއުމުގެ ނަތީޖާއެއްގެ ގޮތުން، ގެއްލުން ދެނިވި ހަކަތައާ ދުރަށް އިންޑިއާއިން އަޅަމުންދިޔަ ފިޔަވަޅުތައްވެސް އިހު އޮތް ގޮތަށް ރުޖޫއަވުމުގެ ބިރު ބޮޑުވެއްޖެއެވެ. ސާފު ހަކަތައަށް ކުރަންޖެހޭ ހޭދަ ބޮޑުވެ، ދަރު އުނދަނަށް ބަރޯސާވާން މަޖުބޫރުވެއްޖެއެވެ. ދަރު އުނދުން ދޫކޮށް ގޭހަށް ބަދަލުވި މީހުންނަށްވެސް އެކަން އެގޮތުގައި ދެމެހެއްޓިދާނެ ކަމާ މެދު ވަނީ ސުވާލު އުފެދިފައެވެ.\nއަވަށްޓެރި އިންޑިއާގެ ލުނބޯ ބާޒާރެއް / ފައިލް ފޮޓޯ: ރިޕަބްލިކް ވޯލްޑް\nއިންޑިއާގެ ރަށްފުށު ހިސާބުތަކަށް ބަލާއިރު މާޗް 2020 ގައި ގޭބިސީއަކަށް ލިބުނު އާމްދަނީއިން 4.9 ޕަސެންޓް ހޭދަ ކުރީ ކައްކާ ގޭސް ހޯދުމަށެވެ. އޭޕްރިލް 2022 ގައި ގޭސް ސިލިންޑަރެއްގެ އަގު 950 ރުޕީޒްއަށް އެރިއިރު، މަހު އާމްދަނީގެ 11 ޕަސެންޓް އެކަމަށް ހޭދަ ކުރަން މަޖުބޫރުވިއެވެ. އެއީ އެންމެ މަދު މިންވަރުގެ އަންދާޒާއެކެވެ.\nތަރައްގީ ވެފައި ވާ ސަރަހައްދުކަށް ބަލާއިރު ފުރުސަތުތައްވެސް މަދެވެ. ދަރު އުނދުން ފަދަ އާންމު ތަންތަނުގައި ކައްކަން ބޭނުން ކުރެވޭ ވަސީލަތްތައް ބޭނުން ކުރެވެން ހުރި ފުރުސަތުތަތައް ހަންޏެވެ. ގިނަ ބަޔަކު ދިރިއުޅެމުން ދަނީ، އެކަށީގެންވާ ފެންވަރަށް ވައި ދައުރު ކުރެވެން ނެތް، ކުދި ކޮޓަރިތަކުގައެވެ.\nކައްކާ ގޭސް ޒަރޫރީ ހިދުމަތެއް ނުލިބުމުގެ މައްސަލައަކީ، އަވަށްޓެރި ސްރީލަންކާއަށް މިއަދު ކުރިމަތިލާން ޖެހިފައިވާ ބޮޑެތި ގޮންޖެހުންތަކާއި ހަމަނުޖެހުންތަކުގެ އަސްލުތަކުގެ ތެރޭގައި ހިމެނުނު މައްސަލައެކެވެ.\nއިންފްލޭޝަން އިންޑިއާ ވިޔަފާރި ތިމާވެށި ލައިފްސްޓައިލް ސްރީލަންކާ


Miadhu Iru Ohsey Vaguthu Rajje Ah Space Station Fennaane - Vaguthu\nމިއަދު އިރުއޮއްސޭ ވަގުރު ރާއްޖެ މަތިން ބައިނަލްއަޤްވާމީ ޖައްވީ އިދާރާ ނުވަތަ އިންޓަނޭޝަނަލް ސްޕޭސް ސްޓޭޝަން (އައިއެސްއެސް) ފެންނާނެ ކަމަށް އެމެރިކާގެ ޖައްވީ އިދާރާ، ނާސާއިން ބުނެފިއެވެ.\nނާސާއިން ބުނީ އުޑުމަތީގައި ވިލާތައް އެތުރިފައިވާ ގޮތަށް ބަލައި، އުޑުމަތި ބަނަ ނޫންނަމަ މިއަދު އިރު އޮއްސި 06:59 ހާއިރު ރާއްޖޭގެ ހުރިހާ ސަރަހައްދަކަށް އައިއެސްއެސް ފެންނާނެ ކަމަށެވެ.\nއައިއެސްއެސް ނުވަތަ ޖައްވީ އިދާރާ ދުނިޔެ ވަށައިގެން ދުވާލެއްގެ މައްޗަށް 15 ބުރު ޖަހާއިރު، ދުނިޔެ ވަށައިގެން މި ސްޓޭޝަން ބުރެއް ޖެހުމަށް ކޮންމެ ފަހަރަކު ހޭދަވަނީ 92.69 މިނެޓު ކަމަށް ރިޕޯޓުތައް ބުނެއެވެ. ފުޓުބޯޅަ ދަނޑެއްގެ ބޮޑުމިން ހުންނަ މި ސްޓޭޝަނަކީ ބަރުދަނުގައި 420 ޓަނު ހުންނަ 32,333 ކިއުބިކް މީޓަރުގެ ސްޓޭޝަނެކެވެ.\nސްޕޭސް ސްޓޭޝަން ދަތުރު ކުރާނީ މާލެ އާއި ދާދި ކައިރިން އިންޑިއާގެ ބެންގަލޫރާ ސީދާކޮށް ކަމަށްވާއިރު، މި ސްޓޭޝަން މިއަދު ރާއްޖެއަށް ފެންނަން ފަށާނީ 06:54 ގައި ކަމަށާއި، ރާއްޖެއަށް މި ސްޓޭޝަން ފެނިގެންދާނީ3ވަރަކަށް މިނެޓަށް ކަމަށް ނާސާއިން ބުނެފައިވެއެވެ.\n1998ވަނަ އަހަރު ޖައްވަށް ފޮނުވާލި މި ސްޓޭޝަން ދުނިޔެ ވަށައިގެން ބުރު ޖަހަމުންދާތާ 22 އަހަރު ވެއްޖެއެވެ. ރިޕޯޓުތައް ބުނާގޮތުން މި އަހަރުގެ ޖޫން މަހު ވެސް ދުނިޔޭގެ ބައެއް ހިސާބުތަކަށް ސްޕޭސް ސްޓޭޝަން ދުނިޔެ މަތިން ދަތުރުކުރަމުން ދަނިކޮށް ފެނިފައިވެއެވެ.\nރިޕޯޓުތައް ބުނާގޮތުން މިއަހަރުގެ ޖޫން މަހުގެ 10 ވަނަ ދުވަހު ރާއްޖެއަށް ޖައްވީ އިދާރާ ދުނިޔެ މަތިން ދަތުރުކުރަމުން ދަނިކޮށް ފެނިފައިވަނީ 19:23 ގައެވެ.\nސެޕްޓެމްބަރު 13, 2021 11:44\nވަރަށް ރީއްޗަށް ހަމަލޮލަށް ފެނުނު...\nސެޕްޓެމްބަރު 13, 2021 11:45\nވަރަށް ރީއްޗަށް ފެނުނު...


Gulhin touristah maruhabaa kiyaifi\nގުޅީގެ ގެސްޓްހައުސް އަކަށް އައި ޓޫރިސްޓަނަށް މަރުހަބާ ކިޔަނީ -- ފޮޓޯ: ގުޅި\nޓޫރިޒަމް ވިޔަފާރި ފުޅާކޮށް ކުރަމުން އަންނަ ކ. ގުޅި ހުޅުވައި ޓޫރިސްޓުންނަށް މަރުހަބާ ކިޔައިފި އެވެ.\nގުޅިން ޓޫރިސްޓުނަށް މަރުހަބާ ކިިއުމުގެ ގޮތުން، ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިންގައި ބުނާ ހުރިހާ ވަސީލަތް ތަކެއް ވަނީ އެ ރަށުގައި ގާއިމް ކޮށްފަ އެވެ. އަދި ޓޫރިޒަމް މިނިސްޓްރީން ބުނާ ގައިޑްލައިންތަކާ އެއްގޮތަށް ޓޫރިސްޓުން އައިސްފައި ވަނީ ކައުންސިލުގެ ހުއްދައާ އެކުގަ އެވެ.\nކޮވިޑް-19 އަށް ލޮކްޑައުން ކޮށްފައި އޮންނަނާ ހަ މަހަށް ވުރެ ގިނަ ދުވަހަށް ފަހު ގުޅިން ފުރަތަމަ ހުޅުވާފައި ވަނީ ދެ ގެސްޓްހައުސް އަކުންނެވެ. ފުރަތަމަ ހުޅުވީ ޓްރޮޕިކް ޓްރީ އާއި ސޭންޑީ ހެވަން މޯލްޑިވްސް އެވެ. އަދި ޓޫރިސްޓުން ފުރަތަމަ އައިސްފައި ވަނީ ސޭންޑީ ހެވަން އަށެވެ.\nގުޅި އަލުން ޓޫރިޒަމަށް ހުޅުވާލިއިރު، އެ ރަށް ވަކި މަންޒިލެއްގެ ގޮތުގައި އިސްތިހާރު ކުރުމުގެ ގޮތުން "ގުޅިޑޮޓްކޮމް" ގެ ނަމުގައި ހާއްސަ ވެބްސައިޓަކާއި ސޯޝަލް މީޑިއާގެ ޕްލެޓްފޯމް ތަކެއް ވެސް ވަނީ ލޯންޗް ކޮށްފަ އެވެ. ގުޅީގެ ސައިޓުގައި އެ ރަށުގެ ގެސްޓްހައުސްތަކާއި ކެއިން ބުއިމުގެ ހިދުމަތްދޭ ތަންތަނުގެ މައުލޫމާތު އަދި ކޮވިޑް-19 އާ ގުޅިގެން އަލުން ހުޅުވަން ގާއިމްކޮށްފައިވާ ވަސީލްތަކުގެ މައުލޫމާތު ވެސް ހިމަނާފައިވެ އެވެ.\nމާލެއިން ފުރައިގެން 20 މިނެޓުން ދެވޭ ރާސްތާގައި އޮންނަ ގުޅީގެ އާބާދީއަކީ 2014 ގެ ބޯހިމެނުމާ ހަމައަށް 831 މީހުންނެވެ. މީގެ ތެރޭގައި ހިމެނެނީ 447 ފިރިހެނުންނާއި 384 އަންހެނުންނެވެ. މި ރަށުގައި ކޮވިޑް-19 އައުމާ ހަމައަށް ހަތް ގެސްޓްހައުސްއެއް ހިންގަމުން ދިޔަ އެވެ. އަދި މި ރަށް މަޝްހޫރުވެފައި ވަނީ ރީތި ބީޗެއް އޮންނަ ރަށެއްގެ ގޮތުގަ އެވެ. އެހެންވެ ގުޅީގެ ކައިރީގައި އޮންނަ ގުރައިދޫ އާއި މާފުށިން ވެސް މި ރަށު ބީޗަށް ޓޫރިސްޓުން ގެންދެ އެވެ.\nޗައިނާގެ އުވާން ސިޓީން ފެނުނު ކޮވިޑް-19 ގެ ވައިރަސް ދުނިޔޭގައި ފެތުރެން ފެށުމާއެކު އެންމެ ފުރަތަމަ ޓޫރިސްޓުން އައުން ބަންދު ކުރީ ގެސްޓްހައުސް ތަކަށެވެ. މި ބަދަލު ގެނައިއިރު ރާއްޖޭގައި 600 އެއްހާ ގެސްޓްހައުސް ހިންގަމުން ދިޔަ އެވެ. ނަމަވެސް މިދިޔަ މަހުގެ 15 ގައި ގެސްޓުން ގެންނަން ހުއްދަ ދިނުމާއެކު މިހާތަނަށް ހުޅުވާލާފައި ވަނީ 119 ހޮޓާ އަދި ގެސްޓްހައުސްގެ 2،884 ކޮޓަރި އެވެ.\nރާއްޖޭގެ ބޯޑަރު ޖުލައި 15 ގައި އަލުން ހުޅުވާލި ފަހުން މިހާތަނަށް އައިސްފައިވަނީ 67،564 ޓޫރިސްޓުނެވެ. މި މަހުގެ އެއްވަނަ ދުވަހުން 25 ގެ ނިޔަލަށް 27،182 މީހުން އައިސްފައިވެ އެވެ. މިއާއެކު މި އަހަރު މާޗް މަހުގެ ނިޔަލަށް އައި 382،760 މީހުންނާއެކު ޖުމްލަ ޓޫރިސްޓުންގެ އަދަދު ވަނީ 450،411 އަށް އަރާފަ އެވެ.\nގެސްޓް ހައުސް ވިޔަފާރި ގެސްޓް ހައުސްތައް ގުޅި + ކޮވިޑް-19 ދިވެހި ރާއްޖެ އަލުން ހުޅުވާލުން


Hima Biheege Sababun Mulhi Dhuniye Nurahkalehge Thereah! - Vaguthu\nހިމަބިހީގެ ސަބަބުން މުޅި ދުނިޔެ ނުރައްކަލެއްގެ ތެރެއަށް!\nފުރާނައަށް ނުރައްކާވާ، ނުރައްކާތެރި ބައްޔެއް ކަމަށްވާ ހިމަބިހި ޖެހިގެން މަރުވާ މީހުންގެ އަދަދު އިތުރުވެފައިވާތީ، އެ ބަލީގެ ނުރައްކާ މުޅި ދުނިޔެއަށްވެސް އެބަ އޮތް ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނެފިއެވެ.\nޖެނީވާގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޑަބްލިއުއެޗްއޯގެ ޑިޕާޓްމެންޓް އޮފް އިމިއުނިޒޭޝަންގެ ޑިރެކްޓަރު ޑރ. ކޭޓް އޮބްރިއެން ވިދާޅުވީ މިއަހަރުގެ މިހާތަނަށް ދުނިޔޭގެ އެކި ކަންކޮޅުތަކުގައި ހިމަ ބިހި ޖެހުނު މީހުންގެ އަދަދު 364،808 އަށް އަރާފައިވާ ކަމަށެވެ. އަދި މިއީ މިދިޔަ އަހަރުގެ މި މުއްދަތާ އަޅާ ބަލާއިރު ތިން ގުނަ އިތުރު އަދަދެއް ކަމަށާއި މިއަހަރަކީ 2006 ވަނަ އަހަރުން ފެށިގެން މިހާތަނަށް އެބަލި ޖެހިގެން ރިޕޯޓުކޮށްފައިވާ އަހަރު ކަމަށެވެ.\nހިމަ ބިހި ފެތުރެމުންދާ ގައުމުތަކުގެ ތެރޭގައި ޗެކް ރިޕަބްލިކާއި ކޮންގޯ އިނގިރޭސި ވިލާތްވެސް ހިމެނެއެވެ. އަދި ހިމަ ބިހި ނައްތާލެވިފައިވާ ގައުުމުތަކުގެ ލިސްޓުން ބައެއް ގައުމުތައް އުނިކުރަން ޖެހިފައިވާ ކަމަށްވެސް އޭނާ ވިދާޅުވެފައިވެއެވެ. މީގެތެރެއިން ކޮންގޯއިން މިއަހަރު އެކަނިވެސް 4000 އަށްވުރެ ގިނަ މީހުން ވަނީ ހިމަބިހި ޖެހިގެން މަރުވެފައެވެ.\nޑރ. އޯބްރިއެން ވިދާޅުވި ގޮތުގައި އެބަލި ފެތުރެމުން ދަނީ ކުޑައިރު އެބައްޔަށް ވެކްސިން ނުޖެހުމުގެ ސަބަބުންނެވެ.\n"ދުނިޔޭގެ ހުރިހާ ބައްރެއްގައިވެސް މި ބަލި ފެތުރެމުން އެބަދޭ. އެކި ގައުމުތަކުގައި މިބަލީގެ ސަބަބުން މީހުން މަރުވަމުން އެބަދޭ.،" ޑރ. އޯބްރިއެން ވިދާޅުވެފައިވެއެވެ.\nހިމަބިއްސަށް ޖަހާ ވެކްސިނަކީ ދެ ޑޯޒަކަށް ދޭ އެއްޗެކެވެ. އެއީ އުމުރުން އެއް އަހަރުގައި އެ ވެކްސިން، އަދި އުމުރުން ތިން އަހަރުގެ އެއް ވެކްސިނެވެ. ޑަބްލިއު އެޗްއޯއިން ބުނާ ގޮތުގައި މުޅި ދުނިޔޭގެ އާބާދީގެ %95 މީހުން އެ ވެކްސިން ޖަހަން ޖެހެއެވެ. ނަމަވެސް ތަފާސް ހިސާބުތަކުން ދައްކާ ގޮތުގައި އެ ވެކްސިންގެ ފުރަތަމަ ޑޯޒް ޖަހަނީވެސް %86 ޕަސެންޓު މީހުންނެވެ. އަދި ދެވަނަ ވެކްސިން ޖަހަނީ %70 ޕަސެންޓު މީހުން ކަމަށެވެ.\nމީސެލްސް ވެކްސިނުން ކުޑަކުދިން ކޮވިޑުން ރައްކާތެރިކޮށްދޭ - ދިރާސާ\nއިތުރު މީހަކު ހިމަ ބިއްސަށް ޕޮސިޓިވް ވެއްޖެ\nއޮކްޓޯބަރ 12, 2019 18:17\nމަގޭ ގައިގަވެސް އެބަހުރި ހިމަބިހި\nއޮކްޓޯބަރ 13, 2019 05:10\n"ޑރ. އޯބްރިއެން ވިދާޅުވި ގޮތުގައި އެބަލި ފެތުރެމުން ދަނީ ކުޑައިރު އެބައްޔަށް ވެކްސިން ނުޖެހުމުގެ ސަބަބުންނެވެ." އަދިވެސް ވެކްސިން ނުޖަހާތި. ރާއްޖޭގައިވެސް އެބައުޅޭ ވެކްސިންއާއި ދެކޮޅު އެތައްބަޔަކު. ބުނާނެ ވެކްސިންގެ ސަބަބުން އޯޓިސަމް ޖެހެނީއޭ. ހީވަނީ ޖެނެޓިކްސްއިން ޕީއެޗްޑީއެއް ހޯދާފައިވާ ރިސާޗަރުންތަކެއްހެން. ކިތަންމެވަރަކަށް ގަމާރުވިޔަސް އެކަމެއް ގަބޫލެއް ނުކުރާނެ.\nއޮކްޓޯބަރ 13, 2019 11:16\nޥެކްސިން ޖަހާފަހުއްޓަސް ހިމަބިހި ޖެހިދާނެ ކަމަށް މާހިރުން ބުނޭ! ޟައްސަލައަކީ ތޮއްޖެހިފައި އޮތުން !އެކަމުގެސަބަބުން ބަލިފެތުރުން އިތުރުވެގެންދާނެ!\nއޮކްޓޯބަރ 14, 2019 15:01\nހިމަބިހި އަކީ ޖެހުމުން ވަރަށް ފައިދާ ކުރާ ބައްޔެއް. ދިފާއީ ގޮތުން ބަރުގަދަވާނެ


Ventilator massala fuluhun ves thahugeegu kuranee | Jazeera\tވެންޓިލޭޓަރު މައްސަލަ ފުލުހުން ވެސް ތަހުގީގު ކުރަނީ - Jazeera\nވެންޓިލޭޓަރު މައްސަލަ ފުލުހުން ވެސް ތަހުގީގު ކުރަނީ\nމޫސާ ރަޝީދު September 2, 2020 94 views0\nދުބާއީގެ ކުންފުންޏެއް މެދުވެރިކޮށް ވެންޓިލޭޓަރު ގެނައުމުގައި ބޮޑެތި ގޯސްތަކެއް ހަދާފައިވާ މައްސަލަ ބެލުމުގައި ފުލުހުންގެ ދައުރެއް ވެސް އޮންނާނެ ކަމަށާއި އެ މައްސަލަ ތަހުގީގު ކުރަމުން އަންނަ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ.\nޕީއެސްއެމްއަށް ދެއްވި އިންޓަވިއުއެއްގައި ހަމީދު ވިދާޅުވީ ހެލްތު މިިނިސްޓްރީގެ ރިޕޯޓުގައި އޮޑިޓާ ޖެނަރަލް ފާހަގަ ކުރައްވާފައިވާ މައްސަލަތައް ބަލަމުން އަންނަ ކަމަށާއި އެ މައްސަލަ ތަހުގީގު ކުރަމުން ގެންދަނީ ޖޮއިންޓް އިންވެސްޓިގޭޝަނެއް ގޮތުގައި ކަމަށެވެ.\n"ހެލްތު މިނިސްޓްރީގެ ތެރެއިން ހިންގާފައިވާ ކަންތައްތަކެއް ނުވަތަ ތުހުމަތުކުރެވޭ ކަންތައްތަކެއްގެ މައްޗަށް ބެލެވެމުންދާ މައްސަލާގައި ޕޮލިސް ސާވިސްގެ ބައިވެރިވުންވެސް އެބައޮތް. އަޅުގަނޑުމެން ޖޮއިންޓް އިންވެސްޓިގޭޝަނެއް ހިންގަމުން ގެންދަނީ. އެ ތަހުގީގު ކުރިޔަށް އެބަދޭ،" ހަމީދު ވިދާޅުވި އެވެ.\nކޮވިޑް-19 ގައި ހެލްތު މިނިސްޓްރީ އިން ހަރަދު ކުރި ގޮތް ބެލުމަށް ހެދި އޮޑިޓުގައި ބޮޑެތި މައްސަލަތަކެއް ހުރިކަން ފާހަގަވެ، އެކަން ރައްޔިތުންގެ މަޖިލީހުންނާއި އެންޓި ކޮރަޕްޝަން ކޮމިޝަން (އޭސީސީ) އިން ވެސް އަންނަނީ ތަހުގީގު ކުރަމުންނެވެ.


ޝައިޠާނާގެ4ޢަމަލެއް – Ilm\nޝައިޠާނާގެ4ޢަމަލެއް\nވާއަތުން ކެއުމާއި ބުއިން\nރަސޫލުﷲ ﷺ ޙަދީޘްކުރެއްވިއެވެ. ” إِذَا أَكَلَ أَحَدُكُمْ فَلْيَأْكُلْ بِيَمِينِهِ وَإِذَا شَرِبَ فَلْيَشْرَبْ بِيَمِينِهِ فَإِنَّ الشَّيْطَانَ يَأْكُلُ بِشِمَالِهِ وَيَشْرَبُ بِشِمَالِهِ ” (رواه مسلم)\nމާނައީ: “ތިޔަބައިމީހުންގެ ތެރެއިން މީހަކު ކާއިރު ފަހެ ކަނާއަތުން ކާށެވެ. އަދި ބޯނަމަ ކަނާއަތުން ބޯށެވެ. ފަހެ ހަމަކަށަވަރުން ޝައިޠާނާ ކަނީ ވާއަތުންނެވެ. އަދި ބޮނީވެސް ވާއަތުންނެވެ.”\nރަސޫލުﷲ ﷺ ޙަދީޘްކުރެއްވިއެވެ. ” لاَ يَمْشِ أَحَدُكُمْ فِي نَعْلٍ وَاحِدَةٍ لِيُنْعِلْهُمَا جَمِيعًا أَوْ لِيَخْلَعْهُمَا جَمِيعًا” (رواه البخاري ومسلم)\nމާނައީ: ” ތިޔަބައިމީހުންގެ ތެރެއިން މީހަކު އެއްފައިވާންކިބައިގައި ނުހިނގާށެވެ. ދެކިބަޔަށް އަރާށެވެ. ނުވަތަ(ދެކިބަ ނެތްނަމަ) ފައިވާނަށް ނާރާށެވެ.”\nއިބްނުލް ޢަރަބީ ވިދާޅުވެފައިވެއެވެ. “ބުނެވޭގޮތުގައި (އެއްފައިވާންކިބަޔަށް އަރައިގެން ހިނގުން) ނަހީކުރައްވާފައިވުމުގެ ސަބަބަކީ އެއީ ޝައިޠާނާގެ ހިނގުން ކަމުގައިވާތީއެވެ.”\n ރަސޫލުﷲ ﷺ ޙަދީޘްކުރެއްވިއެވެ. ” لِيَأْكُلْ أَحَدُكُمْ بِيَمِينِهِ وَلْيَشْرَبْ بِيَمِينِهِ وَلْيَأْخُذْ بِيَمِينِهِ وَلْيُعْطِ بِيَمِينِهِ فَإِنَّ الشَّيْطَانَ يَأْكُلُ بِشِمَالِهِ وَيَشْرَبُ بِشِمَالِهِ وَيُعْطِي بِشِمَالِهِ وَيَأْخُذُ بِشِمَالِهِ ” (رواه أحمد وابن ماجه وصححه الألباني)\nމާނައީ: “ތިޔަބައިމީހުންގެ ތެރެއިން މީހަކު ކާއިރު ކަނާއަތުން ކާށެވެ. އަދި ކަނާއަތުން ބޯށެވެ. އަދި (އެއްޗެއް ދޭއިރު) ކަނާއަތުން ހިފާށެވެ. އަދި ކަނާއަތުން ދޭށެވެ. ފަހެ ހަމަކަށަވަރުން ޝައިޠާނާ ކަނީ ވާއަތުންނެވެ. އަދި ބޮނީވެސް ވާއަތުންނެވެ. އަދި (އެއްޗެއް ދޭއިރު) ދެނީ ވާއަތުންނެވެ. އަދި ހިފަނީ ވެސް ވާއަތުންނެވެ.”\nރަސޫލުﷲ ﷺ ޙަދީޘްކުރެއްވިއެވެ. “إِذَا سَقَطَتْ لُقْمَةُ أَحَدِكُمْ فَلْيُمِطْ عَنْهَا الأَذَى وَلْيَأْكُلْهَا وَلاَ يَدَعْهَا لِلشَّيْطَانِ” (رواه مسلم)\nމާނައީ: “ތިޔަބައިމީހުން ކުރެ މީހަކު ކާން އިން އެތިކޮޅު ވެއްޓިއްޖެނަމަ އޭގައި އުނގުޅުނު އެއްޗެއް ފުހެލައި ކާލާށެވެ. އެއެތިކޮޅު ޝައިޠާނާއަށް ދޫކޮށްނުލާށެވެ.”\nވީމާ، މިފަދަ ޢަމަލުތަކުން ދުރުވެ ރައްކާތެރިވެ ތިބުމަށް އަޅުގަނޑުގެ އަމިއްލަ ނަފްސަށާއި ތިއެންމެހާ ބޭފުޅުންނަށް ނަސޭޙަތްތެރިވަމެވެ.


Wathan Edhey Gothah – MDP » ދިރިއުޅުމުގެ އަގުތިރިކުރުން\n.1- ސަރުކާރުން، އިޤްތިސާދީ އަދި އިޖްތިމާޢީ ފައިދާއެއްނުވާ، އެހެނަސް ސިޔާސީ ބޭނުންތަކަށް ކުރާބޭކާރު އިސްރާފުގެ ސަބަބުން މުދަލުގެ އަގުބޮޑުވެ ޢާއްމުރައްޔިތުން ދަރާ ދުވަހެއް ދުވަހަކަށް ބިކަޙާލުގަ ޖެހެމުންދިއުން.\n2- އެއްވެސް ހަރުދަނާ ރޭވުމަކާއިނުލާ ކުއްލިގޮތެއްގައި، އެތަކެއް ރިސޯޓު އަލަށް އިމާރާތްކުރާން ހިފާލުމުން، ޢިމާރާތްކުރުމުގެ އަގު މައްޗަށްގޮސް ދިރިއުޅޭތަންތަނާއި ވިޔަފާރި ޢިމާރާތްތަކުގެ ކުލި ބޮޑުވެ ދިރިއުޅުމުގެ ޚަރަދުބޮޑުވަމުން ދިއުން.\n3- ރައްޔިތުންގެ އަތުން ނުސީދާގޮތުން ނަގަމުންދާ ޓެކްސް އިތުރުވެ، ދިރިއުޅުމަށް ދައްކަންޖެހޭ ކުލި ވަނީ އިންތިހާޔަށް ބޮޑުވެފައި. ހުރިހާ މުދަލެއްގެއަގު ކެތްނުކުރެވޭ ވަރަށް ބޮޑުވެ، ދުނިޔޭގެ ބާޒާރުގައި މުދަލުގެ އަގުބޮޑުވެލާއިރަށް ނަގާ ނުސީދާ އިމްޕޯޓް ޓެކްސްގެ ސަބަބުން އަގު އިތުރަށް މައްޗަށްގޮސް އާންމު ޙާލަތު އިތުރަށް ދަށްވަމުން ދިއުން.\n4- ޓުއަރިޒަމް އިންޑަސްޓްރީއަށް ކެތްނުވާވަރަށް ކުއްލިގޮތެއްގައި އެނދު އިތުރުކުރުމުން މުޅި ސިނާއަތަށް ލޮޅުން އަރައި ނުރައްކަލެއްގެ ތެރެއަށް ވެއްޓި ފަތުވެރިކަމުގެ ކުރިމަގާމެދު ކަންބޮޑުވުން އުފެދެމުން ދިއުން.\n1- ތަކެތީގެއަގު ކުއްލިއަކަށް ބޮޑުނުވާނެގޮތަށް ތަރައްޤީގެ ދުވެލި ބައްޓަންކޮށްދިނުމާއި އިގްތިސާދުގައި ދައުރުވާ ފައިސާއަކީ އިގްތިސާދީ ކުރިއެރުމާއި ގުޅުންހުރި މިންވަރެއްކަމުގައި ހެދުން\n2- ބިމާއި އިމާރާތުގެ ކުލި އަތްފޯރާ ފަށުގައި ދެމެހެއްޓުމުގެ ގޮތުން އިމާރާތްކުރުމަށް ބޭނުންވާ ފައިސާ އެކަށީގެންވާ އަގެއްގައި ލިބޭނެ ގޮތްތައް ތަނަވަސް ކޮށްދިނުން\n3- ސަރުކާރުގެ ޚަރަދަކީ ލިބޭ ހަގީގީ އާމްދަނީއެއްގެ މައްޗަށް ބިނާވެފައި އޮންނަ ޚަރަދެއްކަމަށް ބަލައި އުފެއްދުންތެރި ގޮތުގައި ކުރެވޭ ޚަރަދުތަކެއް ކަމުގައި ހަދާ، އިސްރާފުކުރުން ވަގުތުން ހުއްޓާލުން.\n1- ކާބޯ ތަކެތީގެ އިމްޕޯޓް ޓެކްސް އުވާލައި، ރައްޔިތުންގެ ދުވަހުފުރާގު ގެރެންޓީވާނެ ގޮތަށް ކާޑުގެ ބާވަތްތަކުގެ އިތުރުން ކާބޯ ތަކެތީގެ އަގު އަތްފޯރާ ފަށުގައި ހިފަހަށްޓައިދޭނަން.\n2- ތެލުގެ ޑިއުޓީ އުވާލައި މަސްވެރިކަމާއި ދަތުރުފަތުރާއި އިޤްތިސާދީ ހަރަކާތްތަކަށް ނޭވާލާނެ ޖާގަ ހޯދައިދީ ބޭހާއި ބޭސްފަރުވާއަށް ބޭނުންވާ ތަކެތީގެ އިމްޕޯޓު ޑިއުޓީ އުވާލާނަން.\n3- ސަރުކާރުން ކުރެވޭ ޚަރަދަކީ ޒިއްމާދާރު ގޮތެއްގައި ކުރެވޭ ކަމެއްގެ ގޮތުގައި ހެދުމަށްޓަކައި މުސްތަގިއްލު ޕަބްލިކް އެކައުންޓްސް ކޮމިޓީއެއް އައްޔަނުކުރާނަން.\n4- ހުޅުމާލޭގައި ބޭނުމެއްނުކޮށް ހުރި ވިޔަފާރި ބިންތަކަށް ގުދަންތައް ބަދަލުކުރުމުގެ ދޮރު ވަގުތުން ހުޅުވާލައި ވިޔަފާރިމުދާ ގުދަންކުރުމުގެ ކުލި ކުޑަކޮށް މުދަލާއި ދިރިއުޅުމުގެ އަގު ތިރިއަށް ޖައްސައިދޭނަން.\n5- ރާއްޖޭގެ ހުރިހާ ކަންކޮޅު ތަކުގައި ކުދި އަދި މެދުމިނު ވިޔަފާރިވެރީންނަށް ވިޔަފާރި ކުރި އަރުވައި ވަޒީފާގެ ފުރުސަތުތައް އިތުރުކުރުމަށްޓަކައި ބޭނުންވާ ފައިސާ ލިބޭނެ މަގު ކޮށައިދިނުމުގެ ގޮތުން ކަމާގުޅޭ އިންތިޒާމް ހަމަޖައްސާ ބޭންކްތަކާއި މާލީ ބާޒާރު ހުޅުވާލަ ދޭނަން.\n6- ސަރުކާރުން ޚަރަދުކުރާނީ ނުވަތަ ތަރަށްޤީ ރާވާނީ، ސަރުކާރަށް ލިބޭ މިންވަރަކުން ، ޤައުމުގައި ހުރި ވަސީލަތްތަކަށް ކެތްވާ މިންވަރުން. ސިޔާސީ މަންފާގެ ބަދަލުގައި މުޅި ރައްޔިތަށް އެންމެ ފައިދާހުރި ގޮތަކަށް ބަލާ އެއްވެސް ދާއިރާއެއްގެ ސަބަބުން ކުއްލިއަކަށް މުދަލާއި ތަކެތީގެ އަގުބޮޑުނުވާ އުސޫލުގެމަތިން ރާވާ ހިންގާނަން.\n1- ސަރުކާރުގެ އިހުމާލުން، ވެހުނު އިރު ފެން ނުނަގައި، ފަހަށް ރައްކާ ނުކުރުމުން، ދަރަނީގެ އަނދަވަޅަކަށް ވައްޓާލައިފައިވާ ދިވެހިރާއްޖޭގެ ދަރަނި އެއީ އެއްފަހަރާ އަދާ ނުކުރެވޭނެ ދަރަންޏަކަށްވާތީ، މިރާއްޖެ ދަރަނީން މިންޖު ކުރުން ދިގު މުއްދަތަކަށް ބަހާނެ އުސޫލެއް ރާވާ ހިންގާނަން.\n2- ވިޔަފާރީގެ ފައިދާއާއި ބޭނުންކުރާތަކެތިން މެނުވީ ޓެކްސް ނުނަގާނެ އުސޫލެއް ޤާއިމް ކުރާނަން.\n3- ޤުދުރަތީ ގޮތުން ރާއްޖެ މިއޮތީ ދުނިޔޭގެ އިރުމައްޗާއި ހުޅަނގަށް މުދާ އުފުލާ މަގުމަތީގައި ކަމުގައިވާތީ، ގުދުރަތީ މިހަދިޔާގެ ބޭނުން ހިފުމުގެ ގޮތުން ޓްރާންސް ޝިޕްމަންޓް ޕޯޓު ހެދުމަކީ ސިޔާސީ ހަތިޔާރެއްގެ ބަދަލުގައި، ހަޤީގަތެއް ކަމުގައި ހަދައި ރާއްޖެއަށް މުދާ އެތެރެކުރެވޭ އަގު ތިރިކޮށްދޭނަން.\n4- ރާއްޖެއަކީ މާލީ ބާޒާރުގެ ސަރަހައްދީ ނާރެހެއް ކަމުގައި ހަދާނަން.\nއަންނިގެ ވަޢުދުތައް ކިޔާލުމުން ސަރުކާރަކުން ދިވެހި ރައްޔިތަކަށް ބޭނުންވާނޭ ހުރިހާ ވަސީލަތް ތަކަކާ ފުރުސަތު ތަކެއް ހުޅުވާލެވިފައިވާތަން ފެނޭ، ދެން އޮތީ އަމިއްލަ ފަރުދުގެ ހިއްވަރު. މި ވޭތުވެދިޔަ ތަނުގައި ހޭބޯ ނާރާ ރެޔާއި ދުވާލު މަސައްކަތް ކޮށްގެންވެސް އެންމެ އަސާސީ ބޭނުންތައް ފުއްދޭނެ ފައިސާވެސް ނުލިބޭ، އެއްމިސާލަކީ އަހަރެންގެ ބައްޕަ، ސަރުކާރުގެ ޒިންމާދާރު މަޤާމެއްގައި ހުންނަތާ6އަހަރު ވީ އިރުވެސް ޑީއާރުޕީ އާ ނުގުޅިގެން ވަޒީފާގެ ކުރިއެރުމުން މަޙުރޫމު ކުރެވިފައި. މިނިސްޓަރުންނާއި މައުމޫނު ކައިރީ އުޅޭ މީހުންނަށް ލިބޭ ފައިދާ ތަކަކީ ގުނާ ޢަދަދު ނުކުރެވޭނޭ އެއްޗެއް.\nComment by dhaan — October 1, 2008 @ 11:35 am\nކޮމެންޓް ދޭތޯ ޗެކް ކޮއްލީ… ފުދޭވަރެއްވޭ!\nComment by aneev — October 27, 2008 @ 8:56 am\nމުދަލުގެ އަގު ކޮންޓްރޯލް ކުރުމަކީ ވަރަށް މުހިއްމު ކަމެއް ކަމަށް ދެކެން. ފިހާރަތަކުން ބޭނުންވި ދުވަހަކު ބޭނުންވި އަދަދަކަށް މުދާވިއްކުމަކީ ކޮންމެ ދުވަހަވުހެން އާންމުންނަށް ކުރިމަތިލާންޖެހޭ ކަމެއް. މާލެ ފިޔަވައި އެހެން ރަށްރަށުގައި ދިރިއުޅޭ މީހުންނަށް އިތުރު ޗޮއިސް އެއްނޯވޭ.\nComment by Aminath — October 31, 2008 @ 6:29 pm


އިންޑިއާ އިން ކޮރޯނާވައިރަސް އަށް ޕޮޒިޓިވް ވި މީހުންގެ އަދަދު ހަޔަކަށް | Jazeera\tއިންޑިއާ އިން ކޮރޯނާވައިރަސް އަށް ޕޮޒިޓިވް ވި މީހުންގެ އަދަދު ހަޔަކަށް - Jazeera\nއިންޑިއާ އިން ކޮރޯނާވައިރަސް އަށް ޕޮޒިޓިވް ވި މީހުންގެ އަދަދު ހަޔަކަށް\nއައިމިނަތު ޔުމްނާ March 3, 2020 58 views0\nމިހާރު ދުނިޔޭގެ އެކި ހިސާބުތަކަށް ހަލުވިކަމާއެކު ފެތުރެމުންދާ ނުރައްކާތެރި ކޮރޯނާ ވައިރަހަށް އަވަށްޓެރި އިންޑިއާ އިން ޕޮޒިޓިވްވި މީހުންގެ އަދަދު ހަޔަކަށް އަރައިފިކަމަށް އެގައުމުގެ ސިއްހީ ވުޒާރާ ތަކުން މައުލޫމާތު ދީފިއެވެ.\nއިންޑިއާގެ ރާޖަސްތާނުގެ ހެލްތު މިނިސްޓަރު ރަގޫ ޝަރްމާ ވިދާޅުވީ އިންޑިއާ އިން އެންމެފަހުން ވައިރަހަށް ޕޮޒިޓިވް ވެފައިވަނީ، އެގައުމުގެ ރާޖަސްތާން އަށް އައިސްފައިވާ އިޓަލީގެ ފަތުރުވެރިއެކެވެ\n.އޭނާ އިންޑިއާ އަށް އައިސްފައިވަނީ މިދިޔަ މަހުގެ 29 ގައި ކަމަށާއި ސްކްރީން ކުރުމުގެ ތެރޭގައި އޭނާގެ ފަރާތުން ބައްޔަށް ޝައްކު ކުރެވޭ ފަދަ އަލާމާތްތަކެއް ފެނިފައިވާކަމަށް އޮފިޝަލުން ވަނީ ބުނެފައެވެ. މިފަތުރުވެރިއާގެ ފުރަތަމަ ޓެސްޓު ދެއްކީ ނެގެޓިވް ކަމަށްކަމަށާއި ދެވަނަ ޓެސްޓުން ވަނީ ޕޮޒިޓިވް ކަމަށް ދައްކާފައި ކަމުގައި ރަގޫ ވިދާޅުވިއެވެ. މިމީހާ މިހާރުވަނީ ހޮސްޕިޓަލުގައި ފަރުވާ ދިނުމަށް އެޑްމިޓް ކުރެވިފައި ކަމަށާއި މިމީހާގެ އިތުރު ޓެސްޓުތައް ހެދޭނެކަމަށް މައުލޫމާތު ލިބެއެވެ.\nއިންޑިއާ އިން މިހާތަނަށް ވައިރަހަށް ޕޮޒިޓިވް ވެފައިވާ މީހުންގެ އަދަދު ހަޔަކަށް އަރާފައިވާއިރު އިއްޔެ ވެސް އެގައުމުން ވަނީ ވައިރަހަށް ޕޮޒިޓިވް ވެފައިވާ އިތުރު ދެ މީހަކު ފެނިފައެވެ. މިމީހުން ފެނިފައިވަނި ދިއްލީ އަދި ޓެލަންގަނާ ސަރަހައްދުންނެވެ.


Shameem ge massala eh ACC ah - One Online\nގާނޫނީ ވަކީލު އަދި ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސައިން ޝަމީމް ސުޕްރީމް ކޯޓަށް ވަންނަނީ --- ވަން ފޮޓޯ/ މުހައްމަދު އައުޒަމް\nޝަމީމުގެ މައްސަލައެއް އޭސީސީއަށް\nޕްރޮސެކިއުޓާ ޖެނެރަލް (ޕީޖީ)ގެ މަގާމަށް އައްޔަން ކުރުމަށް ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް ފޮނުއްވާފައިވާ ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސެއިން ޝަމީމުގެ މައްސަލައެއް އެންޓި ކޮރަޕްޝަން ކޮމިޝަން (އޭސީސީ)އަށް ހުށަހަޅައިފިއެވެ.\nޕީޖީކަމުގެ މަގާމު މިދިޔަ ބުރާސްފަތި ދުވަހު ހުސްވީ އެ ދުވަހާ ހަމައަށް އެ މަގާމުގައި ހުންނެވި އައިޝަތު ބިޝާމް އިސްތިއުފާ ދެއްވުމުންނެވެ. އަދި އެމަގާމަށް ކުރިމަތިލުމަށް ހުޅުވާލި ފުރުސަތުގައި ޝަމީމާއެކު ތިން ބޭފުޅުން ކުރިމަތިލެއްވިއިރު ޕީޖީގެ މަގާމަށް އައްޔަންކުރަން ރައީސް މަޖިލީހަށް ފޮނުވީ ޝަމީމްގެ ނަމެވެ.\nރައްޔިތުންގެ މަޖިލީހަށް ޝަމީމުގެ ނަން ރައީސް ފޮނުއްވުމުން، ރައްޔިތުންގެ މަޖިލީހުގެ މިއަދުގެ ޖަލްސާގައި އެ ނަން އިއްވުމަށްފަހު އިތުރަށް ދިރާސާ ކުރުމަށް ރައްޔިތުންގެ މަޖިލީހުގެ ޖުޑީޝަރީ ކޮމިޓީއަށް ވަނީ ފޮނުވައިފައެވެ. އަދި އޭނާއާ އިންޓަވިއު ކުރުން މިރޭ އޮތްއިރު، ޝަމީމްއާ ގުޅޭ ޝަކުވާއެއްވާނަމަ މިރޭ 8:00 ގެ ކުރިން ޝަކުވާ ހުށަހެޅުމުގެ ފުރުސަތު ހުޅުވާލިއެވެ.\nއޭސީސީގެ އިންފޮމޭޝަން އޮފިސަރު މިރޭ "ވަން" އަށް ވިދާޅުވީ، ޝަމީމަށް މަގާމުގެ ނުފޫޒު ބޭނުންކޮށްގެން މީހަކަށް ދައުވާ ނުކުރަން ނިންމި ކަމަށް ބުނެ އިއްޔެ އެ ކޮމިޝަނަށް މައްސަލައެއް ހުށަހަޅާފައިވާ ކަމަށެވެ. ނަމަވެސް އެ މައްސަލަ ބެލުމާމެދު ގޮތެއް ނިންމި ކަމެއް ވިދާޅެއް ނުވެއެވެ.\nޝަމީމާ ގުޅޭގޮތުން އޭސީސީއަށް އަމިއްލަ ފަރާތަކުން ހުށަހެޅި މައްސަލައިގައި ތުހުމަތު ކޮށްފައިވަނީ ރާއްޖެއަށް އެތެރެކުރަން މަނާ ބުދެއް އެތެރެކުރި އަންހެނެއްގެ މައްސަލައިގެ ހެކި ހުއްޓައި ދައުވާ ނުކުރަން އޭރު ޑެޕިއުޓީ ޕީޖީއަކަށް ހުންނެވި ޝަމީމު ނިންމި ކަމަށެވެ. އަދި އެކަން ޝަމީމް ކޮށްފައިވަނީ މަގާމުގެ ނުފޫޒު ބޭނުންކޮށްގެން ދައުވާ ލިބޭ ފަރާތާ ދެމެދު ލޯބީގެ ގޮތުން ގުޅުން ހިންގައިގެން ކަމަށް ވެސް މައްސަލަ ހުށަހެޅި ފަރާތުން ތުހުމަތު ކޮށްފައިވެއެވެ.\nގުޅޭ ޓެގު ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ޕީޖީ އޮފީސް ޕްރޮސިކިއުޓާ ޖެނެރަލް


އަފްޣާނިސްތާނު ދާޚިލީ ހަނގުރާމައިގެ ތެރެއަށް ވެއްޓިދާނެކަމުގެ އިންޒާރު ދީފި އަފްޣާނިސްތާނު ދާޚިލީ ހަނގުރާމައިގެ ތެރެއަށް ވެއްޓިދާނެކަމުގެ އިންޒާރު ދީފި\nއަފްޣާނިސްތާނު ދާޚިލީ ހަނގުރާމައިގެ ތެރެއަށް ވެއްޓިދާނެކަމުގެ އިންޒާރު ދީފި\n2014 ވަނަ އަހަރުގެ ފަހުން އަފްޣާނިސްތާނުގައި އެމެރިކާގެ ސިފައިން ތިބުމާ ބެހޭ އެއްބަސްވުމުގައި އަފްޣާނިސްތާނުން ސޮއިނުކޮށްފިނަމަ އެގައުމު ދާޚިލީ ހަނގުރާމައިގެ ތެރެއަށް ވެއްޓޭނެ ކަމުގެ އިންޒާރު އެމެރިކާގެ އޮފިޝަލަކު ދެއްވާފައިވާ ކަމަށް އަފްޣާނިސްތާނު ސަރުކާރުގެ މަސްއޫލުވެރިއަކު ވިދާޅުވެއްޖެއެވެ.\nނަން ހާމަކުރައްވަން ދެކޮޅު ހެއްދެވި އަފްޣާނިސްތާނުގެ އޮފިޝަލު ވިދާޅުވީ މިއިންޒާރު ދެއްވާފައިވަނީ އެމެރިކާއިން އަފްޣާނިސްތާނާ ޕާކިސްތާނަށް ކަނޑައަޅުއްވާފައި ހުންނަވާ ޙާއްސަ މަންދޫބު ޖޭމްސް ޑޮބިންސް ކަމަށެވެ. އަފްޣާނިސްތާނުގެ އޮފިޝަލް ވިދާޅުވީ ޑޮބިންސް އެގައުމަށް ވަޑައިގެން އަފްޣާނިސްތާނުގެ ރައީސް ހާމިދް ކަރްޒާޢީއާ ބައްދަލުކުރައްވާފައިވާ ކަމަށެވެ. އަދި މި ބައްދަލުކުރެއްވުމުގައި މިއެއްބަސްވުމާ ބެހޭ ގޮތުން މަޝްވަރާ ކުރެއްވި ކަމަށާ އެހެން ނަމަވެސް މި މަޝްވަރާތަކުން އެދެވޭ ނަތީޖާއެއް ނިކުމެފައިނުވާ ކަމަށެވެ.\nއަންނަ އަހަރު ބައިނަލްއަޤްވާމީ ލަޝްކަރުތައް އަފްޣާނިސްތާނުން ފައިބާ އިރު، އެމެރިކާގެ ބައެއް ސިފައިން އަފްޣާނިސްތާނުގައި އިތުރު މުއްދަތަށް ބެއިތިބުމަށް އެމެރިކާއިން ވަނީ އެއްބަސްވެފައެވެ. އެހެން ނަމަވެސް މިކަމަށް ޢަމަލު ކުރެވޭނީ ދެގައުމުގެ ދެމެދު ކުރާ ސަލާމަތީ އެއްބަސްވުމުގައި މިއަހަރު ސޮއިކޮށްގެން ކަމަށް އެމެރިކާއިން ވަނީ ބުނެފައެވެ.


ޓެކްނޮލޮޖީ ހަބަރުތަކާއި ލިޔުން ހޮޅުއަށިތަކަށް ގެނެސްދިނުމަށް ކުރެވޭ މިދަތުރުގައި ރާއްޖޭގެ ފުރަތަމަ ޓެކްނޮލޮޖީ، ސައެންސް އަދި ސްޕޭސް އަށް ހާއްސަކޮށްގެން ނެރެވޭ ނޫސް ވުޖޫދަށް ގެނައުމަށްޓަކައި ގިނަ ގުނަ ފަރާތްތަކެއްގެ އެހީތެރިކަމާއި އެކި ފަރާތްތަކުގެ އަމިއްލަވަންތަ އުފެއްދުންތައް ބޭނުން ކުރުމުގެ އިޚްތިޔާރު ދީފައިވާތީ އެފަރާތްތަކަށް ޙައްޤުވާ ޝުކުރު އަދާކުރުމަކީ ޓެކްނިއުސް.އެމްވީ ޓީމްގެ ވާޖިބެއްކަމުގައި ދެކޭ ހާލު، އެ އެންމެހާ ފަރާތްތަކަށް ހިތުގެ ފުންމިނުން ޝުކުރު އަދާކުރަމެވެ.\nMV Typewriter Semibold / MV_Typewriter : ހަސަން ހަމީދު\nމި ޕްލެޓްފޯމް ހަދާފައިވަނީ ލަރަވެލް ފްރޭމްވޯކް ބޭނުންކޮށްގެނެވެ.\nޖާވާސްކްރިޕްޓް ތާނަ ކީބޯޑް - ޖާވިޝް ހަމީދު\nޓެއިލްވެިންޑް ސީއެސްއެސް - ޓެކްނިއުސްގެ ކުލަތަކާއި، ފޮންޓާއި އަދި ލޭއައުޓް ހެދުމުގައި ބޭނުންކޮށްފައިވަނީ މި ފައްކާ ސީއެސްއެސް ލައިބްރަރީއެވެ.\nއާރޓިކަލްތަކުގައި ހިމެނޭ ވޮއިސް ރިކޯރޑިންގް އަކީ މޮޒިއްލާ ކޮމަން ވޮއިސް ޕްރޮޖެކްޓްގެ އެހީގައި ގިނަބައެއްގެ އެހީއާއިއެކު މެޝިންލާނިންގް ބޭނުންކޮށްގެން އިންސާނުން ވާހަކަ ދައްކާގޮތަށް ގިނަބައެއްގެ އެހީއާއެކު ކުރިޔަށްދާ ޕްރޮޖެކްޓުގެ އެހީގައި ހަދާފައިވާ ރިކޯޑިންގްއެވެ.\nލިޔުންތަށް އަޑަށް ބަދަލުކޮށްފައިވަނީ ދިވެހި.އޭއި ގެ ޓެކްސްޓް-ޓު-ސްޕީޗް ޓެކްނޮލޮޖީ ބޭނުންކޮށްގެންނެވެ.\nމި ނޫހުގައި ބޭނުންކުރާ ފޮޓޯ ތަކަކީ ކްރިއޭޓިވް ކޮމަންސް ލައިސެންސް، ނުވަތަ ފްރީ ޔޫސް ގޮތުގައި އިންޓަނެޓް ގައި ޝާއިއުކޮށްފައިވާ ފޮޓޯ ތަކެވެ. މި ނޫހުގައި ބޭނުން ކުރާ ބައެއް ފޮޓޯ ހޯދުމަގައި އަންސްޕްލޭޝް ވެބްސައިޓް ތަކުރާރުކޮށް ބޭނުން ކުރެވެމުންދެއެވެ.\nމި ލިސްޓް ގައި ނަންގަނެވިފައި ނުވި ނަމަވެސް މި މަސައްކަތަށް ކުޑަ ނަމަވެސް އެހީތެރިކަމުގެ އަތެއް ފޯރުކޮށްދެއްވި ކޮންމެ ފަރާތެއްވެސް ޝާމިލް ކުރަމެވެ. އެފަރާތެއްގެ ނަން ލިސްޓް ކުރެވިފައި ނުވާނަމަ ނިހާޔަތަށް މާފް އަށް އެދެމެވެ. އެފަދަ ފަރާތެއް ވާނަމަ މެސެޖް ކޮށްލައްވާ.


އާދަޔާ ޙިލާފުގޮތަކަށް ﷲ އެބައިމީހުން ކަނުކުރެއްވިއެވެ.\nފުރަތަމަ ޞަފްޙާislamic storyއާދަޔާ ޙިލާފުގޮތަކަށް ﷲ އެބައިމީހުން ކަނުކުރެއްވިއެވެ.\nAruzam 11:06 PM\nއިމާމް ޤުރުތުބީއަކީ ކޮންބޭކަލެއް؟ އެކަލޭގެފާނަކީ އަންދަލުސް (މިހާރުގެ ފުރާންސާއި ސުޕޭން ހިސާބުގައި އޮތްރަށެއް) ގައި އުފަންވެ ވަޑައިގެން ބޭކަލެކެވެ. އެކަލޭގެފާނުގެ ފުރިހަމަ ނަންފުޅަކީ އަބޫ އަބްދުﷲ މުޙައްމަދު ބުން އަބީބަކުރު ބިން ފަރުހުލް އަންޞާރީ އެވެ. އެކަލޭގެފާނަކީ ކީރިތި ޤުރުއާނާއި އަރަބި ބަހާއި ފިޤުހާއި އަދި ޢަރަބި ޅެންވެރިކަން ވަރަށް މޮޅަށް ދެނެވަޑައިގަންނަވާ ޢިލްމުވެރި ބޭކަލެކެވެ.\nއެކަލޭގެފާނު ލިޔުއްވި ފޮތްތަކުގެ ތެރެއިން އެންމެ މަޝްހޫރު އެއްފޮތަކީ އެކަލޭގެފާނު ލިޔުއްވި ތަފުސީރު ޖާމިޢުލް އަޙުކާމުލް ޤުރުއާން ( ކީރިތި ޤުރުއާނުގެ ހުރިހާ ޙުކުމްފުޅުތައް ޖަމާކުރެވިފައިވާ ތަފުސީރު )އެވެ. މިކަލޭގެފާނު ހަޔާތުގެ ފަހުކޮޅު އުޅުއްވީ މިޞްރުގައެވެ. އެކަލޭގެފާނު އަވަހާރަވީ ޙިޖުރީ ސަނަތުން 671ގައި ޝައްވާލު މަހުގެ 9ވަނަ ވީ ހޯމަވިލޭރެއެވެ. މާތްﷲ އެކަލޭގެފާނަށް ސުވަރުގޭގެ ތަނަވަސް ހެޔޮރަހުމަތް ތަނަވަސް ކުރައްވައި ހެޔޮ ރަޙުމަތްލައްވައި ހެޔޮ ޖަޒާ ދެއްވާށިއެވެ. އާމީން.\nއިމާމް ޤުރުޠުބީ ރަޙިމަޙުﷲ ބަޔާން ކުރައްވައެވެ. " އަންދަލުސްގެ ބިމުގައި ތިމަން ކަލޭގެފާނު އެއްފަހަރެއްގައި ދުސްމަނުންގެ ކިބައިން ފިލަންވެގެން އުޅުނީމެވެ. އެއީ ވަރަށް އުނދަގޫ ވަގުތުކޮޅެކެވެ. އޭރު ތިމަންގެ ކަލޭގެފާނުގެ ފަހަތުން އަތުލައިގަންނަންވެގެން ދެ އަހުގައި ދެމީހުން އާދެއެވެ. އެއީ ވަރަށް އުނދަގޫ ވަގުތުކޮޅެކެވެ. އެހެނީ އެތަނުގައި ފިލޭނެ އެއްވެސް ގޮތެއް ނެތް ހުސް މައިދާނެކެވެ. އެތަނުގައި އެއްޗެއްގެ ފަހަތަށްވެސް އަދި އެތެރެއަށްވެސް ވަދެވޭނެ ގޮތެއްނެތެވެ. ދެން ތިމަންކަލޭގެފާނު ކީރިތި ޤުރުއާނުން ޔާސީން ސޫރަތުގެ ފެށޭ ތަނާއި އަދިވެސް އެހެން އާޔަތްތަކާއި އަދިވެސް އެހެން ސޫރަތްތައް ކިޔަވަން ފެށީމެވެ. އެމީހުން އަހަރެންގެ ކަނާތްފަރާތުންލާފައި ކުރިޔަށް ގޮސްފައި އަނބުރާލިއެވެ. ދެން އެމީހުން އަންނަމުން އެތަނުން އެކަކު ބުނާތީ އަޑު އިވުނެވެ. " އެއީ ހަމަ ފައްކާ އިބިލީހެކެވެ. ( އެބަހީ: ހުސް މައިދާނެއްގައި ކުއްލިއަކަށް ގެއްލުމުންނެވެ) " މާތް ﷲ ސުބުޙާނަހޫ ވަތަޢާލާ އެމީހުންނަށްއ ތިމަންކަލޭގެފާނު ނުފެންނާނެ ގޮތް މެދުވެރިކުރައްވައި އެމީހުންނަށް ތިމަންކަލޭގެފާނު ފެނުމުން ކަނު ކުރެއްވީއެވެ. މިމަތިވެރި ނިޢުމަތަށްޓަކައި ތިމަންކަލޭގެފާނު މާތްﷲ އަށް އަބަދާއި އަބަދު ތަސްބީޙަ ކިޔަމެވެ. " (އެކަލޭގެފާނުގެ ބަސްކޮޅު ނިމުނީ) ކީރިތި ޤުރުއާން ގިނައިން ކިޔެވުމަކީ މަތިވެރި ސަވާބާއި ދަރުމައިގެ އިތުރުން މިދުނިޔެއާއި އާޙިރަތުގައިވެސް އެމީހެއްގެ އިއްޒަތްތެރިވެ މާތްﷲ ގެ ލޯބި ލިބޭ ކަމެކެވެ. ރަސޫލާ މުހައްމަދު ޞައްލަﷲ އަލައިހި ވަސައްލަމަ ހަދީޘްކުރެއްވި ބަސްފުޅެއްގެ މާނައިގައިވެއެވެ. " ތިޔަބައިމީހުންގެ ތެރެއިން އެންމެ ހެޔޮކަން ބޮޑުވެގެންވާ މީހާއަކީ ޤުރުއާން އުގެނި އެ ޤުރުއާން އުގަންނައިދޭ މީހާއެވެ. " ( ޞަޙީޙް ބުޚާރީ)\nBiography Imam Qurtubi islamic story\nها هو ذا يا شافع\nthis is awesome lhohi...keep up ur gud work...jazaak ALLAH khair..


LIVE: Covid Dheke Dhivehin Biru Nugannanee Kulliakah Gina Bayaku Marunuvaathee - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 19 ގަޑިއިރު ކުރިން\nކޮވިޑް-19 އިން ރައްކާތެރިވުމަށް ރާއްޖޭގައި ދޭން ފެށި ވެކްސިން އިތުރު 5،759 މީހަކަށް މިއަދު ދީފި\nMiadhu Vaccine Jehee 5,759 Meehunhttps://t.co/YmtQHZ3wbd\n— Vaguthu Online (@VaguthuOnline) March 3, 2021\nރާއްޖެއިން އިތުރު 136 މީހަކު ކޮވިޑަ-19 އަށް ފައްސިވެއްޖެ.\nBREAKING: Raajje In Ithuru 136 Meehaku Covid Ah Fassi Vehjjehttps://t.co/auZeU21c9F\nހއ. ދިއްދޫގައި ކަރަންޓީންގައި ތިބި ދެ މީހަކު ކޮވިޑް-19 އަށް ފައްސިވެއްޖެ\nBREAKING: Dhidhdhoo In2Meehaku Covid Ah Fassi Vehjjehttps://t.co/IQX2G7Id78\nރ. އަތޮޅު އަލިފުށީގައި ސްކޫލް ކުދިންތަކެއް އަރިދަފުސް ރޯގޭގެ އަލާމާތްތައް ހުރުމުން، އެ ކުދިން ކޮވިޑް-19 އަށް ޓެސްޓު ކުރުމުގެ މަސައްކަތް ފަށައިފި\nAlifushi School Dharivarun Thakehgge Gain Roagaage Alaamaaithah Fennaathee Covid Ah Test Kuraneehttps://t.co/VOlis1XCHN\nކޮވިޑް-19 ގެ ވައިރަސް 90 ސިކުންތުގެ ތެރޭގައި ފިލުވާލެވޭ ސްޕްރޭއެއް އޮސްޓްރޭލިއާގައި އުފައްދައިފި.\nCovid Ge Virus 90 Sikunthun Filuvaalaa Spray Eh Ufahdhaifi https://t.co/Lzdbw8wa1P\nރާއްޖެ އިން ކޮވިޑް ޖެހިގެން ނިޔާވި މީހުންގެ އަދަދު 63 އަށް އަރައިފި.\nBREAKING: Raajje In Covid Jehigen Niyaavi Meehunge Adhadhu 63 Ah! https://t.co/LJXLb0xtkW\nއައްޑޫ ސިޓީގެ ހުޅުމީދޫގައި ކޮވިޑް-19 ފެތުރެމުންދާތީ ބަލި ފެތުރުން ކޮންޓްރޯލް ކުރުމަށް އެޅި ފިޔަވަޅުތައް ހަފްތާއަކަށް އިތުރުކޮށްފި.\nCovid-19: Hulhumeedhoo Ga Elhi Fiyavalhu Thah Ithuru Hafthaa Akah Dhanmaalaifi https://t.co/jE27a2kK9g\nއައިޖީއެމްއެޗް އަށް ނިޔާވެގެން ގެންދިޔަ މީހަކު ކޮވިޑް-19 އަށް ޓެސްޓް ކުރުމުން ކޮވިޑް-19 އަށް ފައްސިވެއްޖެ.\nBREAKING: Niyaavegen IGMH Ah Gendhiya Meehaku Covidah Fassi! https://t.co/SG8gbw2clA\n#COVID19 can be critical to elderly and high-risk people.\nEnsure that they are vaccinated to protect them.\nSpecial arrangements are made at all vaccination centers for the elderly, especially for people over 60 years of age. pic.twitter.com/UmvxT5Nx9D\n— Health Protection Agency (@HPA_MV) March 3, 2021\nހަނީމޫނަށް ރާއްޖެއައި މީހަކު ކޮވިޑަށް ފައްސިވެ، ފައިސާ ހުސްވުމުން އެހީއަށް އެދިއްޖެ.\nHoneymoon Ah Raajje Ai Meehaku Covid Ah Fassive, Faisaa Husvumun Ehee Ah Edhijje https://t.co/tnQ5oTsd08\nއެތައް ބަޔަކަށް ކުއްލި ފަރުވާދޭންޖެހޭ ޙާލަތަކަށްގޮސް އެފަރުވާ އެންމެނަށް ދެވޭނެ އެނދާއި ވަޞީލަތް ނެތިގެން އެތައްބަޔަކަށް ފަރުވާ ނުދެވި ދޫކޮށްލަންޖެހޭފަދަ މަންޒަރު ރާއްޖެއިން ނުފެންނާތީ ކޮވިޑްގެ ނުރައްކާތެރިކަން މީހުންނަށް ގަބޫލު ނުކުރެވެނީ ކަމަށް ވެދާނެކަމުގެ އެޗްއީއޯސީގެ ތަރުޖަމާން ޑރ.ނަޒްލާ ރަފީގު މިރޭ ވިދާޅުވެއްޖެއެވެ.\nޑރ.ނަޒްލާ ވިދާޅުވީ ރާއްޖޭގެ ޙާލަތުއޮތީ ވަރަށް ނުރައްކާ ހިސާބެއްގައިކަމަށާއި އެހެންނަމަވެސް މިކަމުގެ ސީރިއަސްކަން އަދި ނުރައްކާ އޮތް މިންވަރާމެދު ބައެއް މީހުން ނުވިސްނާކަމަށެވެ.\nމިއަދު ވެސް ރާއްޖެ އިން 165 މީހަކު ވަނީ ކޮވިޑަށް ފައްސިވެފައެވެ. މިއަދު ފައްސިވި މީހުންގެ ތެރެއިން 132 މީހަކު ފައްސިވީ މާލެއިންނެވެ. މީހުން ދިރިއުޅޭ އެހެން ރަށްތަކުން 13 މީހުން އަދި ރިސޯޓްތަކުން 19 މީހަކު މިއަދު ފައްސިވިއެވެ. އިންޑަސްޓްރިއަލް މަސައްކަތް ކުރާ ރަށަކުން ވެސް މިއަދު މީހަކު ފައްސިވިއެވެ. މިއަދު ފައްސިވި މީހުންނާއިއެކު ރާއްޖެ އިން ކޮވިޑަށް ފައްސިވި މީހުންގެ ޖުމްލަ އަދަދު މިހާރު ވަނީ 20144 އަށް ވަނީ އަރާފައެވެ.\nމިހާރު ރާއްޖޭގައި ކޮވިޑް ޖެހިފައި 2605 މީހުން އެބަތިއްބެވެ. އޭގެތެރެއިން 186 މީހަކަށް ހޮސްޕިޓަލްގައި އެޑްމިޓް ކޮށްގެން އަންނަނީ ފަރުވާ ހޯދަމުންނެވެ.\nVaccine Jehumun PCR Test In Covid Ah Fassi Eh Nuvaane - Dr.Nazla https://t.co/LJx48fBVOg\n— Vaguthu Online (@VaguthuOnline) March 2, 2021\nBREAKING NEWS: Miadhu Ithuru 165 Meehaku Covid Ah Fassivejje https://t.co/RFwRxx1vV3\nCovid-19: China In Furagas Faraathun Sunku Nagaathee Japanun Hihhama Nujehijjehttps://t.co/hz4oOlxP3o\nLIVE: Harukashi Fiyavalhuthah Thanfeez Kureveytho Suvaal https://t.co/AQQqpoGOOn\n— Vaguthu Online (@VaguthuOnline) February 22, 2021\nބްރެޒިލްގެ ހޮސްޕިޓަލް ތަކުން ބޭސް ހުސްވަނީ، ފަރުވާ ދެވޭކަށް ނެތް\nކޮވިޑް ޖެހިފައިވާ މީހުންނަށް އެކަނިވެރިކަން އިހުސާސް ވިޔަ ނުދިނުމަށް 'ފޭކް އަތެއް'\n34،000 ވުރެ ގިނަ މީހުންނަށް ވެކްސިންގެ ދެވަނަ ޑޯޒު ދީފި\nމާޗް 3, 2021 00:15\nކޮވިޑަކީ ދުނިޔޭގައި އުޅޭ ބައްޔެއް. އެހެންނަމަވެސް މިހާރު ތިކަން ވެފައި ތިއޮތީ ވިޔަފާރިއަކަށް. ހަތިޔާރާއި ސިގިރޭޓްގެ ވިޔަފާރިއެކޭ އެއްގޮތަށް މީޑިއާގައި ޑްރާމާ ކުޅެގެން މީހުން ހައްދަައިގެން ފައިސާ ހޯދަން އުޅޭ ކަމަކަށްވެފައި. އެއިޑްސްއާއި ކެންސަރާއި ދުންފަތުންޖެހޭ ބަލިތަކުގައި މަރުވާ މީހުންނަށްވުރެ ތި ބަލީގައި މަރުވާ މީހުންގެ އަދަދު މިހާރު މާމަދު. ބަންގާޅުގައި އަދި މިހާތަނަށް ތިންއަކުރުގެ އަދަދަކުން މީހުން މަރުވެފައެއް ނެތް. މެދުއިރުމަތީގައިވެސް މީހުން އުޅޭ ނިސްބަތާ އަޅައިބަލާއިރު ކަން އޮތީ މިހެން. އެފްރިކާ ބައްރުވެސް އޮތީ މިކަލަހަ ގޮތަކަށް. މި ބަލި ދުނިޔޭގައި އޮތްވަރަށްވުރެ މިހާރު ބަލިމަޑުކަން ބޮޑުވެފައި އޮތީ މީޑިޔާގައި.\nމާޗް 3, 2021 00:24\nސަރުކާރުން ބިރު ނުގަނަ އެއްޗެ،ދެން ކިހިނެއް ރަޔިތުމީހާ ބިރު ގަންނާނީ.ރަސިޔާގަ ބާވާ ފެޔާ އަކަށް ސަރުކާރު ގެ ވަފްދަކާ އިންޱަސްޓުރީގެ ވަފްދެ އެބަފުރާ 05 ގަ\nމާޗް 3, 2021 00:26\nމާޗް 3, 2021 02:42\nއެޗްޕީއޭއިން ހިންގާ އިންސްޕެކްޝަންތަކަށް ފޮނުވަނީ ކެއްސާ ކިބިހި އަޅާ ރޯގާ ޖެހިފަ ތިބޭ މީހުން.... ކޭސްތަށް މިހާ ގިނަ ވަގުތު ރޯގާ ޖެހިފަ ތިބި ބަޔަކު އިންސްޕެކްޓަރުންގެ ގޮތުގަ އެޗްޕީއޭއިން ފޮނުވުމަކީ އެއްގޮތަކަށް ވެސް ކޮށްގެން ވާނެ ކަމެއް ނޫން.... ތިތާ ތިތިބަ އިންސްޕެކްޓަރުން ކޮވިޑް-19 އަށް ޓެސްޓް ކުރަން ޖެހޭ. ... އެޗްޕީއޭއިން ރޯގާ ޖެހިފަ ތިބި ބަޔަކު ފޮނުވައިގެން އެހެން މީހުން ތި ނުރައްކަލަށް ވައްޓާލަނީ.... އަދި އެޗްޕީޢޭއިން ބުނާނެ ބަލީގެ އަލާމާތް ހުރިއްޔާ ގޭގަ ހުންނާށޭ، އެކަމަކު ހުދު އެޗްޕީއޭއިން ތިފޮނުވަނީ ބަލީގެ އަލާމާތް ހުރި މީހުން، ހިތާމަ ހުރި\nމާޗް 3, 2021 05:13\nދެން އެހެންވީޔާ ގިނަމީހުން މރވނ ގޮތެއް ހޯދަން ވީއެއްނޫން. އޭރުން އެކި ގައުމު ތަކުން ދޭ އެހީގެ އަދަދު ބޮޑުވާނެ\nމާޗް 3, 2021 06:22\nކޮވިޑް ދެކެ ބިތުނުގަންނަނީ، ބައްޔަކީ ބިރުން ފިލަން ދުވަން ޖެހޭވއެއްޗަކަށް ވުރެ ބޮޑަށް ރައްކާތެރި ވާންޖެހޭ އެއްޗަކަށްވާތީއާއި ފިލުމުން އެއިން ރައްކާތެރިވެވޭނެކަމުގެ ގެރެންޓީ އެކަކަށްވެސް ނުދެވޭތީ.\nމާޗް 3, 2021 06:52\nމަރުވެދާނެތީވެސް އަހަރެމެން ބިރެއް ނުގަނޭ. އެއީ ވާނެއެްްޗެއް. ﷲ އަށް އަހަރެމެން ބިރުވެތިވަނީ.\nމާޗް 3, 2021 15:01\nކޮވިޑޭ ކިޔައިގެން މީހުން ބިރުގައްނަވަން ދޮރުން ދޮރަށް ޓީމުތަށް ފޮނުވަން ވީނޫންތޯއެވެ.\nމާޗް 3, 2021 15:12\nނަޒުމާ ލެބޯޓްރީ ހަދައިގެން ވިޔަފާރި އުސޫލުން ޓެސްޓު ހަދަން ރައްޔިތުން ކަރަންޓީނު ވާނެތޯ، މިތާ ތިޔަބުނާ ނުރައްކާތެރި ކޮވިޑް އޮންނަމަ ފުރައުންޓް ލައިން މީހުންވެސް ބަލިޖެހޭނެ ނުންތޯ އެކަކުވެސް ބަލިނުވޭ ﷲ ގެ ރަހުމަތުން !\nމާޗް 3, 2021 19:02\nދިވެހިން އެކަކު އަނެކަކު ބޮލުގަ ދޮގު އިލްޒާމް އަޅުވަނީ މަރުގެ ފަހަށްވެސް ބިރުނުގަންނާތީ ދޯ؟\nމާޗް 3, 2021 19:03\nދިވެހިން އޮފީހު ބަޖެޓުން ކައްވާލައިގެން ބޮޑެތި އިމާރާތް ހަދަނީ ބޯރަނގަޅުކަމުންނޭ ބަޔަކު ބުނޭ. އަނެއްބަޔަކު ބުނަނީ އެއީ ނަރަކަ ދެކެ ބިރުނުގަންނާތީއޯ...\nމާޗް 3, 2021 23:10\nދެން ދިވެހިން ބިރުގަންނަވަން އެއްފަހަރަކާ ގިނަ ބަޔަކު މަރާލަންތަޖެހެނީ..؟ ކޮންމެހެން ގަންނަޖެހޭތަ ބިރު..؟